കോവിഡ് മഹാമാരിയും കേരള ധനകാര്യവും – Janashakthi Online\nകോവിഡ് മഹാമാരിയും കേരള ധനകാര്യവും\nഡോ. ജോസ് സെബാസ്റ്റ്യന് June 21, 2021\nകോവിഡ് മഹാമാരി ഇന്ത്യയിലെ മറ്റ് സംസ്ഥാനങ്ങളെപ്പോലെ കേരളത്തെയും കാര്യമായി ബാധിച്ചു കഴിഞ്ഞു.ലക്ഷക്കണക്കിന് വിദേശ മലയാളികള് തിരികെയെത്തി.നാട്ടിലാകട്ടെ സര്‍ക്കാര് ജീവനക്കാരും സ്വകാര്യമേഖലയിലെ സ്ഥിരം തൊഴിലെടുക്കുന്നവരും ഒഴിച്ചാല് വലിയൊരു വിഭാഗം ജനങ്ങള്‍ക്ക് തൊഴിലും വരുമാനവും നഷ്ടപ്പെട്ടിരിക്കുകയാണ്. ഈ പശ്ചാത്തലം പൊതു ഇടപെടലിന്‍റെ ആഴത്തിലും പരപ്പിലും ഒരു പുതിയ തലം ആവശ്യപ്പെടുന്നുണ്ട്. സമ്പദ്വ്യവസ്ഥയെ പുനരുജ്ജീവിപ്പിക്കുന്നതിനോടൊപ്പം സാധാരണ ജനങ്ങളുടെ ദൈനംദിന ജീവിതത്തിന് ആവശ്യമായ സംരക്ഷണവും പിന്‍തുണയും നല്കേണ്ടതുണ്ട്. ഇതിനാവശ്യമായ പൊതുവിഭവങ്ങളുടെ സമാഹരണത്തിലും വിതരണത്തിലും ഉളവായിട്ടുള്ള പ്രശ്നങ്ങള് ആഴത്തില് ചര്‍ച്ച ചെയ്യുകയാണ് ഈ ലേഖനം.\nപൊതുവിഭവസമാഹരണം: പരിമിതികളും സാദ്ധ്യതകളും\nഒരു ഫെഡറല് രാജ്യത്തെ സംസ്ഥാനമെന്ന നിലയില് കേരളത്തിന് പൊതുവിഭവസമാഹരണത്തില് പരിമിതികളുണ്ട്. ഇന്ത്യന് ഭരണഘടനയുടെ നാല് അതിരുകള്‍ക്ക് ഉള്ളില് നിന്ന് മാത്രമേ പൊതുവിഭവ സമാഹരണം സാദ്ധ്യമാവുകയുള്ളൂ. സംസ്ഥാനങ്ങള്‍ക്ക് അനുവദിച്ചിട്ടുള്ള നികുതി-നികുതിയിതര സ്രോതസ്സുകളിലൂടെ സമാഹരിക്കാവുന്ന പൊതുവിഭവങ്ങള് പരമാവധി സമാഹരിക്കുക എന്നതാണ് ഇവിടെ പിന്‍തുടരേണ്ട തന്ത്രം. ജനപ്രിയതയ്ക്ക് വേണ്ടി അന്യോന്യം മത്സരിക്കുന്ന മുന്നണി രാഷ്ട്രീയമായിരുന്നല്ലോ കഴിഞ്ഞ 60 വര്‍ഷം കേരളം ദര്‍ശിച്ചത്. തനതു വിഭവ സ്രോതസ്സുകളില് നിന്ന് വിഭവസമാഹരണം നടത്താതിരിക്കാന് രാഷ്ട്രീയക്കാര്‍ക്ക് എന്നും ഒഴികഴിവുകളുണ്ടായിരുന്നു. ‘കേന്ദ്ര അവഗണന’ , ‘ചിറ്റമ്മനയം’ ഉമ്മാക്കികള് ഉയര്‍ത്തി ജനങ്ങളുടെ കൈയ്യടി നേടാന് എളുപ്പമാണ്.\nഇന്ത്യയില് നിലവിലുള്ള കേന്ദ്ര-സംസ്ഥാന ബന്ധങ്ങള് പ്രകാരം കേന്ദ്രനികുതികളില് നിന്നും ഗ്രാന്‍റുകള് വഴിയായും ഉള്ള വിഭവങ്ങളുടെ ഒഴുക്ക് താരതമ്യേന ദരിദ്ര സംസ്ഥാനങ്ങളിലേയ്ക്കാവും. കാരണം, അടിസ്ഥാന സൗകര്യങ്ങളും മാനവവിഭവശേഷി സംബന്ധമായ സൂചകങ്ങളും എല്ലാ സംസ്ഥാനങ്ങളിലും ഏറെക്കൂറെ ഒരേ നിലവാരത്തില് കൊണ്ടുവരിക എന്നതാണ് കേന്ദ്ര ധനകാര്യകമ്മീഷനുകളുടെ ആത്യന്തിക ലക്ഷ്യം. സ്വാഭാവികമായും ‘BIMARN’ (രോഗാതുര) എന്ന ഇരട്ടപ്പേരില് അറിയപ്പെടുന്ന ബീഹാര്, മദ്ധ്യപ്രദേശ്, രാജസ്ഥാന്, ഉത്തര്‍പ്രദേശ് എന്നീ സംസ്ഥാനങ്ങളിലേയ്ക്ക് കേന്ദ്രത്തില് നിന്നും കൂടുതല് വിഭവങ്ങള് ഒഴുകും. മാനവ വികസന സൂചികകളിലും ജീവിത ഗുണനിലവാരത്തിലും ഒക്കെ വികസിത രാജ്യങ്ങളോട് കിടപിടിക്കുന്ന കേരളത്തിന് കേന്ദ്രത്തില് നിന്നുള്ള വിഭവങ്ങള് കുറഞ്ഞേ വരൂ. കിട്ടിയ വിഭവങ്ങള് കാര്യമായി വിനിയോഗിച്ചതിനുള്ള ശിക്ഷയാണോ ഇതെന്നൊക്കെ ചോദിക്കാം. പക്ഷേ ഫെഡറലിസത്തിന്‍റെ യുക്തി മേല്‍പറഞ്ഞ സംസ്ഥാനങ്ങള്‍ക്ക് അനുകൂലമാണ്.\nതനതു വിഭവസമാഹരണം: കേരളത്തിന്‍റെ പ്രകടനം\nതനതു വിഭവ സമാഹരണത്തില് കേരളത്തിന്‍റെ പ്രകടനത്തെക്കുറിച്ചുള്ള ആഖ്യാനങ്ങള് എത്തിച്ചേര്‍ന്ന ഒരു പ്രധാന നിഗമനം കേരളം ഇക്കാര്യത്തില് മറ്റ് ഇന്ത്യന് സംസ്ഥാനങ്ങളേക്കാള് മുന്നിലാണ് എന്നതാണ്. എങ്കില് എന്തുകൊണ്ട് 1983-84 മുതല് കേരളം ധനപ്രതിസന്ധി നേരിട്ടുവരുന്നു? ഈ ചോദ്യത്തിന് തൃപ്തികരമായ ഉത്തരം ആരും തന്നില്ല. കേന്ദ്ര അവഗണനയും കേരളത്തിലെ സവിശേഷമായ പൊതു ചെലവുകളുമൊക്കെ കാരണങ്ങളായി ഉയര്‍ത്തിക്കാട്ടപ്പെട്ടു.\nഈ വിശദീകരണങ്ങളുടെ പൊള്ളത്തരം 2019 ല് പുറത്തുവന്ന ഈ ലേഖകന്‍റെ പഠനം പൊളിച്ചുകാട്ടി. പൊതുധനകാര്യവുമായി ബന്ധപ്പെട്ട പ്രാമാണിക സ്ഥാപനങ്ങളും ഗവേഷകരും കേരളത്തെക്കുറിച്ച് നടത്തിയ പഠനങ്ങളിലെ ഗുരുതരമായ രീതിശാസ്ത്ര വിടവുകള് കേരള ധനകാര്യത്തിന് ചെയ്ത ദ്രോഹം അങ്ങനെ വെളിച്ചത്തുവന്നു. കഴിഞ്ഞ 60 വര്‍ഷത്തിനിടെ പൊതുവിഭവസമാഹരണത്തില് കേരളം താഴോട്ടു പോവുകയായിരുന്നു എന്ന് സംശയഭേദമന്യേ തെളിയിക്കപ്പെട്ടു. 1957-58 മുതല് 1966-67 വരെയുള്ള പത്തുവര്‍ഷക്കാലത്ത് ഇന്ത്യയിലെ സംസ്ഥാനങ്ങള് മൊത്തം സമാഹരിച്ച പൊതുവിഭവങ്ങളില് കോരളത്തിന് 4.45% ഓഹരിയുണ്ടായിരുന്നു. 50 വര്‍ഷം കഴിഞ്ഞ് 2007-08 മുതല് 2016-17 വരെയുള്ള 10 വര്‍ഷം എടുക്കുമ്പോള് കേരളത്തിന്‍റെ ഓഹരി 4.50% ആയി മാത്രമേ വര്‍ദ്ധിച്ചുള്ളൂ.\nലോക് ഡൌണ് കാലത്തും മദ്യത്തോടുള്ള ആസക്തി\nനേരെ മറിച്ച് ഈ 60 വര്‍ഷത്തിനിടെ നികുതി നല്കാനുള്ള ശേഷിയില് (Taxable Capacity) അഭൂതപൂര്‍വ്വമായ വര്‍ദ്ധനവാണ് രേഖപ്പെടുത്തിയത്. 1972-73 ല് ആളോഹരി ഉപഭോഗത്തില് കേരളത്തിന്‍റെ സ്ഥാനം 8 ആയിരുന്നു. ഗള്‍ഫ് പണത്തിന്‍റെ വരവോടെ ഇത് 1983 ആയപ്പോഴേയ്ക്കും മൂന്നാം സ്ഥാനത്തേയ്ക്കും 1999-2000 ആയപ്പോഴേയ്ക്ക് ഒന്നാം സ്ഥാനത്തേയ്ക്കും ഉയര്‍ന്നു. കേരളം ഇപ്പോഴും ഒന്നാം സ്ഥാനത്ത് തുടരുകയാണ്.\nമറ്റ് ഇന്ത്യന് സംസ്ഥാനങ്ങളെ അപേക്ഷിച്ച് ഭക്ഷ്യേതര വസ്തുക്കളുടെ, പ്രത്യേകിച്ച് ആഢംബരവസ്തുക്കളുടെ ഉപഭോഗം കേരളത്തില് വളരെ കൂടുതല് ആണ്. എന്നു പറഞ്ഞാല് ഉയര്‍ന്ന നിരക്കില് നികുതി ചുമത്തപ്പെടുന്ന ഉപഭോഗവസ്തുക്കളുടെ ഉപഭോഗത്തില് കേരളം മുന്നില് നില്ക്കുന്നുവെന്ന് അര്‍ത്ഥം.\nകേരളം എവിടെ നിന്നാണ് പൊതുവിഭവങ്ങള് സമാഹരിക്കുന്നത്?\nകഴിഞ്ഞ 60 വര്‍ഷത്തിനിടെ കേരളം പൊതുവിഭവ സമാഹരണത്തില് പരാജയപ്പെട്ടു എന്നുമാത്രമല്ല, സമാഹരിക്കുന്ന പൊതുവിഭവങ്ങളുടെ സിംഹഭാഗവും പാവപ്പെട്ടവരില് നിന്നും പുറംപോക്കില് കിടക്കുന്നവരില് നിന്നുമാണ്. മദ്യം, ഭാഗ്യക്കുറി, മോട്ടോര്‍വാഹനങ്ങള്, പെട്രോള് എന്നീ നാല് ജനങ്ങളില് നിന്ന് 1980-81 ല് സമാഹരിച്ചിരുന്നത് മൊത്തം തനതു വരുമാനത്തിന്‍റെ 27.93% മാത്രമായിരുന്നു. 2016-17 ആയപ്പോള് ഇത് 58.78% ആയി ഉയര്‍ന്നു. ഏറ്റവും പുതിയ കണക്കുകള് സൂചിപ്പിക്കുന്നത് ഇത് 60% ന് മേലെ പോയി എന്നതാണ്.\nഇതില് മദ്യത്തിന്‍റെയും ഭാഗ്യക്കുറിയുടെയും ഓഹരി 1970-71 ല് 14.77% ആയിരുന്നു. 2016-17 ആയപ്പോഴേയ്ക്കും ഇത് 34.46% ആയി. ഏറ്റവും പുതിയ കണക്കുകള് ലഭ്യമല്ലെങ്കിലും ഈ രണ്ടിന്‍റെയും ഓഹരി 36% ന് മുകളില് ആയിരിക്കാനാണ് സാദ്ധ്യത. എന്താണിത് സൂചിപ്പിക്കുന്നത്?\nപൊതുവിഭവ സമാഹരണത്തിന്‍റെ ഭാരം പതുക്കെ പതുക്കെ മദ്ധ്യവര്‍ഗ്ഗത്തില് നിന്നും സമ്പന്നരില് നിന്നും പാവപ്പെട്ടവരുടെയും പുറംപോക്കില് കിടക്കുന്നവരുടെയും ചുമലുകളിലേയ്ക്ക് മാറുകയായിരുന്നു എന്നതാണ്.\nമേല് പറഞ്ഞ നാല് ഇനങ്ങളില് നിന്നുള്ള വിഭവ സമാഹരണത്തിന് മറ്റൊരു വിളയും കൂടി ഉണ്ട്. ഇവ എല്ലാം തന്നെ പൊതുമേഖലയുടെ സംഭാവനയാണ് എന്നതാണ് ശ്രദ്ധിക്കേണ്ടത്. മദ്യം, പെട്രോള്, ഭാഗ്യക്കുറി എന്നിവ മൂന്നും പൊതുമേഖല നേരിട്ട് കൈകാര്യം ചെയ്യുന്നതാണ്. എല്ലാ മോട്ടോര് വാഹനങ്ങളും മോട്ടോര് വാഹന നിയമപ്രകാരം രജിസ്റ്റര് ചെയ്യേണ്ടതുള്ളതുകൊണ്ട് നികുതി വെട്ടിപ്പ് ഏറെക്കൂറെ അസാദ്ധ്യമാണ്. എന്നുപറഞ്ഞാല് സ്വകാര്യമേഖല കൈകാര്യം ചെയ്യുന്ന എണ്ണിയാലൊടുങ്ങാത്ത ഉപഭോഗവസ്തുക്കളില് ഒക്കെ ഭീമമായ നികുതി വെട്ടിപ്പ് നടക്കുന്നുണ്ട് എന്ന് അര്‍ത്ഥം.\nവര്‍ദ്ധിച്ചു വരുന്ന അസമത്വം\nസമ്പന്നരില് നിന്നും മദ്ധ്യവര്‍ഗ്ഗത്തില് നിന്നും പൊതുവിഭവങ്ങള് സമാഹരിച്ച് പാവപ്പെട്ടവരിലേയ്ക്കും പുറംപോക്കില് കിടക്കുന്നവരിലേയ്ക്കും എത്തിച്ചുകൊടുത്തു കൊണ്ടാണ് സര്‍ക്കാരുകള് സമൂഹത്തിലെ അസമത്വം കുറച്ചുകൊണ്ടുവരുന്നത്.\nഇന്ത്യയില് ഏറ്റവും വേഗം അസമത്വം വര്‍ദ്ധിച്ചുവരുന്ന സംസ്ഥാനം കേരളമാണെന്നാണ് ആധികാരികമായ പഠനങ്ങള് സൂചിപ്പിക്കുന്നത്. ഒരു പരിധിവരെ ഇതിനു കാരണം മദ്യത്തിലൂടെയും ഭാഗ്യക്കുറിയിലൂടെയും ഉള്ള പൊതുവിഭവസമാഹരണമാണ്.\nസത്യത്തില് മദ്യപാനം നിരുത്സാഹപ്പെടുത്താനാണ് ഉയര്‍ന്ന നികുതി ചുമത്തുന്നത്. 1960-61 വെറും 25% ആയിരുന്ന മദ്യത്തിന്‍റെ മേലുള്ള നികുതി ഇന്ന് 240% ന് അടുത്താണ്. ഇത് എക്സൈസ് തീരുവയ്ക്ക് പുറമെയാണ്. ഈ ലേഖകന് വിവരാവകാശ നിയമ പ്രകാരം കേരള ബെവറേജസ് കോര്‍പ്പറേഷനില് നിന്നും ലഭിച്ച വിവരം ഞെട്ടിപ്പിക്കുന്നതാണ്. കോര്‍പ്പറേഷന് രൂ.63.95 ന്‍റെ ഹെര്‍ക്കുലീസ് ത്രീ എക്സ് റം വില്ക്കുന്നത് 680 രൂപയ്ക്ക് ആണ് പോലും! സത്യത്തില് ചാരായ നിരോധനം പാവപ്പെട്ടവരും പുറംപോക്കില് കിടക്കുന്നവരുമായ കുടിയന്മാര്‍ക്ക് കുറഞ്ഞ ചെലവില് മദ്യപിക്കാനുള്ള അവസരമാണ് നിഷേധിച്ചത്. മദ്യത്തിന്‍റെ ലഹരി മൂലം സാമ്പത്തികമായി പരാജയപ്പെടുന്ന ഇക്കൂട്ടര് ഭാഗ്യക്കുറിയുടെ ലഹരിക്ക് അടിമപ്പെടുന്നതില് അത്ഭുതമുണ്ടോ?\nകേരളം പൊതുവിഭവസമാഹരണത്തില് മുന്നിലാണെന്നുള്ള പണ്ഡിതരുടെ തെറ്റായ കണ്ടെത്തല് രാഷ്ട്രീയക്കാര്‍ക്കും ഉന്നത ഉദ്യോഗസ്ഥര്‍ക്കും പാല്‍പായസം പോലെ ഇഷ്ടമായി. നികുതി പിരിക്കാന് ഒന്നും ബാക്കിയില്ല: കടമെടുപ്പല്ലാതെ മറ്റെന്ത് മാര്‍ഗ്ഗം?ഇങ്ങനെയാണ് കേരളം കടക്കെണിയില് അകപ്പെട്ടത്. 2001 മാര്‍ച്ച് അവസാനം 26,259 കോടി ആയിരുന്ന കടം 2021 മാര്‍ച്ച് അവസാനം ആകുമ്പോഴേയ്ക്കും 3,20,000 കോടിക്കുമേല് വര്‍ദ്ധിച്ചിരിക്കുന്നു. കഴിഞ്ഞ അഞ്ച് വര്‍ഷത്തിനിടയില് കടം ഇരട്ടി ആയിരിക്കുകയാണ്. 2016 മാര്‍ച്ച് അവസാനം 1,62,272 കോടി ആയിരുന്നു എന്നോര്‍ക്കണം.\nകടമെടുപ്പ് അതില് തന്നെ ഒരു തെറ്റായ സമ്പദ് വ്യവസ്ഥയിൽ മുതലിറക്കി ഭാവിവരുമാനം വര്‍ദ്ധിപ്പിക്കുന്നിടത്തോളം കടമെടുപ്പ് പ്രോത്സാഹനീയം തന്നെയാണ്. പക്ഷേ കേരളത്തില് സംഭവിച്ചത് എന്താണ്? 2000-01 മുതല് 2019-20 വരെയുള്ള ഇരുപത് വര്‍ഷം എടുത്ത കടത്തില് വെറും 33% മാത്രമേ മൂലധനച്ചെലവിന് വിനിയോഗിച്ചിട്ടുള്ളൂ. എന്നുപറഞ്ഞാല് 67% വും ശമ്പളം, പെന്‍ഷന്, പലിശ തുടങ്ങിയ നിത്യനിദാന ചെലവുകള്‍ക്കായാണ് വിനിയോഗിച്ചത് എന്നര്‍ത്ഥം.\nവേറൊരു തരത്തില് പറഞ്ഞാല് കടമെടുപ്പിന്‍റെ പ്രയോജനം മുഖ്യമായും കേരളത്തിലെ മദ്ധ്യവര്‍ഗ്ഗത്തിനും സമ്പന്നര്‍ക്കുമാണ്. അവരിലേയ്ക്കാണ് കടമെടുത്ത പൊതുവിഭവങ്ങള് ഒഴുകിയെത്തുന്നത്.\nകൂടുതല് പൊതുവിഭവങ്ങള് അവരില് നിന്നും സമാഹരിക്കാനുള്ള സാദ്ധ്യതയിലേയ്ക്കാണ് ഇത് വിരല് ചൂണ്ടുന്നത്. ഇക്കാര്യത്തിലേയ്ക്ക് പിന്നീട് തിരിച്ചുവരാം.\n2003 ല് കേന്ദ്രം ധനഉത്തരവാദിത്ത നിയമം (Fiscal Responsibility and Budget Management Act) പാസ്സാക്കി സംസ്ഥാനങ്ങളുടെ കടമെടുപ്പിനുമേല് നിയന്ത്രണം കൊണ്ടുവന്നു. അതില്ലാതിരുന്നെങ്കില് ഉണ്ടാകുമായിരുന്ന കടബാധ്യത ഓര്‍ത്താല് കിടിലം കൊണ്ടു പോകും. പക്ഷേ കേരളം പോലെ കുറെ സംസ്ഥാനങ്ങള് കടമെടുപ്പിന്മേലുള്ള നിയന്ത്രണം സമര്‍ത്ഥമായി മറികടന്നിരിക്കുന്നു. ബജറ്റിനു പുറത്ത് സര്‍ക്കാര് ഉടമസ്ഥതയിലുള്ള പൊതുമേഖലാസ്ഥാപനങ്ങള് വഴിയും മറ്റും വായ്പ എടുക്കാനുള്ള പഴുതുകള് കണ്ടുപിടിച്ചു കൊണ്ടിരിക്കുന്നു. കേരളത്തിലെ KIFBI (Kerala Infrastructure Investment Fund Board) ഇതിന്‍റെ എറ്റവും നല്ല ഉദാഹരണമാണ്. ബജറ്റ് വരുമാനം കൊണ്ട് സൃഷ്ടിക്കേണ്ട സ്ക്കൂള്-കോളേജ് കെട്ടിടങ്ങള്, റോഡുകള്, ആശുപത്രി സൗകര്യങ്ങള് എന്നു വേണ്ട എന്താവശ്യത്തിനും KIFBI യുടെ ധനം ഉപയോഗിക്കാം എന്നായിട്ടുണ്ട്. സത്യത്തില് ഭാവിയില് സംസ്ഥാനത്തിന്‍റെ വരുമാനം വര്‍ദ്ധിപ്പിക്കുന്ന ആസ്തികളില് മാത്രം ചെലവിടേണ്ടതാണ് KIFBI ഫണ്ട് ഇപ്പോള് KIFBI ഫണ്ട് ഉപയോഗിച്ച് നിര്‍മ്മിച്ചിട്ടുള്ള ആസ്തികള് ഭാവി വരുമാനത്തെ വര്‍ദ്ധിപ്പിക്കുകയില്ലേ എന്ന ചോദ്യമുണ്ട്. ഇതിനുള്ള മറുപടി കടമെടുക്കാതെ തന്നെ ഇതൊക്കെ സാധിക്കാനുള്ള അവസരം സംസ്ഥാനത്തിന് മുന്‍പില് ഇല്ലായിരുന്നോ എന്ന മറുചോദ്യമാണ്.\nകടമെടുപ്പും നികുതി പിരിവും ഒരുപോലെയല്ല\nനേരത്തെ ചൂണ്ടിക്കാട്ടിയതു പോലെ പൊതുവിഭവ സമാഹരണത്തിലെ നീതീകരിക്കാന് ആവാത്ത പരാജയമാണ് കേരളത്തെ കടമെടുപ്പിലേയ്ക്ക് നയിച്ചത്. മറ്റ് സംസ്ഥാനങ്ങളെ അപേക്ഷിച്ച് കേരളത്തിന്‍റെ കടം അത്ര കൂടുതല് ഒന്നുമല്ല എന്ന് ഉത്തരവാദിത്തപ്പെട്ട ധനശാസ്ത്രജ്ഞര് വരെ അഭിപ്രായപ്പെടുന്നത് കേട്ടിട്ടുണ്ട്. ആളോഹരി ഉപഭോഗത്തില് താഴ്ന്ന നിലവാരം പുലര്‍ത്തുന്ന ഇന്ത്യയിലെ മറ്റ് സംസ്ഥാനങ്ങളുടെ കടമെടുപ്പും കേരളത്തിന്‍റെ കടമെടുപ്പും തമ്മില് സത്യത്തില് താരതമ്യപ്പെടുത്തുന്നതുതന്നെ ശരിയല്ല. കടമെടുപ്പും നികുതി പിരിവും തമ്മില് മൂന്ന് പ്രധാന വ്യത്യാസങ്ങളുണ്ട്.\nഒന്നാമത്, പിരിച്ചെടുക്കാന് കഴിയുമായിരുന്ന, പിരിച്ചെടുക്കേണ്ടിയിരുന്ന നികുതി പിരിച്ചെടുക്കാതെ പോകുമ്പോള് അത് എന്നെന്നേയ്ക്കുമായി നഷ്ടപ്പെടുകയാണ്. ഇന്ന് ചുമത്തേണ്ട നികുതി നാളെ ചുമത്താനാവില്ല. പക്ഷേ കടം കൃത്യമായി രേഖപ്പെടുത്തുകയും പലിശയടക്കം തിരികെ നല്കേണ്ടതുമാണ്. നികുതിയില് നിന്ന് നിയമാനുസൃതമായോ അല്ലാതെയോ ഒഴിഞ്ഞുമാറാന് ഭാഗ്യം സിദ്ധിച്ചിട്ടുള്ളവരിലേയ്ക്കാണ് പലപ്പോഴും ശമ്പളത്തിന്‍റെയും പെന്‍ഷന്‍റെയുമൊക്കെ രൂപത്തില് കടമെടുത്ത പൊതുവിഭവങ്ങള് എത്തിച്ചേരുന്നത്. നേരത്തെ ചൂണ്ടിക്കാട്ടിയതുപോലെ സമാഹരിക്കുന്ന പൊതുവിഭവങ്ങളില് നല്ലൊരു ശതമാനമാകട്ടെ പാവപ്പെട്ടവരില് നിന്നും പുറംപോക്കില് കിടക്കുന്നവരില് നിന്നും.\nധനാട്യരുടെ ഭവന മാതൃക\nരണ്ടാമത്, കടത്തിന്‍റെ പലിശ കൊടുക്കേണ്ടത് അതതു വര്‍ഷങ്ങളിലെ വരുമാനത്തില് നിന്നാണ്. കടം കൂടുന്തോറും പലിശയും കൂടും. പലിശയെന്നത് ശമ്പളവും പെന്‍ഷനുംപോലെ ‘ഏറ്റുപോയ’ (Committed) ചെലവാണ്. ‘ഏറ്റുപോയ’ ഈ മൂന്ന് ചെലവിനങ്ങള്‍ക്കും ശേഷം ‘ഏറ്റുപോകാത്ത’ ലഭ്യമാകുന്ന പൊതുവിഭവങ്ങള് കുറഞ്ഞു കുറഞ്ഞുവരും. ഇതുമൂലം ഏറ്റവും ദുരിതം അനുഭവിക്കുന്നത് ‘ഏറ്റുപോകാത്ത’ ചെലവുകളുടെ ഗുണഭോക്താക്കളായ പാവങ്ങളായിരിക്കും.\nമൂന്നാമത്, കടമെടുപ്പ് നികുതിപിരിവിന് സൃഷ്ടിക്കുന്ന ദോഷമാണ്. നികുതി പിരിക്കുന്നതിനുപകരം കടമെടുത്ത് കുറേക്കാലം കാര്യങ്ങള് നടത്തിയാല് അത് ജനങ്ങള്‍ക്ക് നല്കുന്ന സന്ദേശം ഇതാണ്: നികുതി പിരിക്കാതെയും കാര്യങ്ങള് നടക്കും, കുറേ കഴിഞ്ഞ് നികുതി പിരിവിന് ഇറങ്ങിയാല് കടുത്ത എതിര്‍പ്പാകും ജനങ്ങളുടെ ഭാഗത്തു നിന്ന് ഉണ്ടാവുക. കാരണം സമൂഹം കുറഞ്ഞ നികുതി ഭാരവുമായി തഴക്കം വന്നുപോയി. കേരളത്തിന്‍റെ ഇന്നത്തെ ധനകാര്യപ്രതിസന്ധി ഒരു പരിധി വരെ ഇക്കാരണം കൊണ്ടാണ്.\nഅസമത്വത്തിന് ആക്കം കൂട്ടുന്ന പൊതുചെലവുകള്\nകേരള മാതൃകാ വികസനം സാദ്ധ്യമാക്കിയത് കേരളത്തിന്‍റെ സവിശേഷമായ പൊതു ചെലവുകളാണെന്നുള്ള കാര്യം പൊതുവെ അംഗീകരിക്കപ്പെട്ടിട്ടുണ്ട്. ആരോഗ്യ വിദ്യാഭ്യാസ മേഖലകളില് സംസ്ഥാനം 60 കളിലും 70 കളിലും നടത്തിയ മുതല്‍മുടക്കാണ് ആരോഗ്യവും വിദ്യാഭ്യാസവുമുള്ള ഒരു തലമുറയെ സൃഷ്ടിച്ചത്. മലയാളികള്‍ക്ക് കുടിയേറാന് കഴിഞ്ഞതും വന്‍തോതില് പുറം വരുമാനം സംസ്ഥാനത്തേയ്ക്ക് ഒഴുകിയതും ഇക്കാരണത്താല് ആണ്.പക്ഷേ അത് സംസ്ഥാനത്തിന്‍റെ നികുതി-നികുതിയിതര വരുമാനം ആയി മാറ്റിയെടുക്കാന് സംസ്ഥാനത്തിന് കഴിഞ്ഞില്ല.\nഒരു സമ്പദ്വ്യവസ്ഥയിലെ പൊതുചെലവുകള് യഥാര്‍ത്ഥ്യത്തില് ഉല്‍പാദന മേഖലയ്ക്ക് ശക്തമായ പിന്‍തുണ നല്കുന്നതായിരിക്കണം. അതുപോലെ തന്നെ പൊതുചെലവുകള്‍ക്ക് അസമത്വം കുറച്ചു കൊണ്ടുവരാനും കഴിയണം.ഈ രണ്ടു പ്രക്രിയകളാണ് കൂടുതല് നികുതി വരുമാനം നേടാന് സര്‍ക്കാരുകളെ സഹായിക്കുന്നത്. കേരളത്തിന്‍റെ കാര്യത്തില് അഭ്യസ്തവിദ്യരുടെ തൊഴിലില്ലായ്മ മൂലം പരമാവധി പേര്‍ക്ക് സര്‍ക്കാര് ജോലി നല്കാന് മാറി മാറി വന്ന മുന്നണി സര്‍ക്കാരുകളുടെ മേല് എന്നും സമ്മര്‍ദ്ദമുണ്ടായിരുന്നു. കാര്യക്ഷമമായ പൊതുസേവനങ്ങള് നല്കാന് ഇപ്പോള് ഉള്ളതിനേക്കാള് എത്രയോ കുറച്ച് സര്‍ക്കാര് ഉദ്യോഗസ്ഥര് മതി. ഇതിന്‍റെ ഫലമായി ശമ്പള-പെന്‍ഷന് ചെലവുകള് മറ്റ് ഇന്ത്യന് സംസ്ഥാനങ്ങളെക്കാള് വളരെകൂടുതലാണ്. അവസാനകണക്കുകള് ലഭ്യമായ 2017-18 എടുക്കുകയാണെങ്കില്\nകേരളം മൊത്തം വരുമാനത്തിന്‍റെ 55.69% ശമ്പളത്തിനും പെന്‍ഷനും മാറ്റി വയ്ക്കുമ്പോള് നമ്മുടെ അയല് സംസ്ഥാനമായ കര്‍ണ്ണാടകം 28.43% മാത്രമേ ഈ ഇനങ്ങളില് ചെലവഴിക്കുന്നുള്ളൂ. ശമ്പളം, പെന്‍ഷന്, പലിശ തുടങ്ങിയ ഏറ്റുപോയ ചെലവുകള് കഴിഞ്ഞ് ഉല്‍പാദനമേഖലകള്‍ക്ക് പിന്‍തുണ നല്കാനോ പുനര് വിതരണ പ്രക്രിയ ശക്തമാക്കാനോ സര്‍ക്കാരിന് കഴിയുന്നില്ല.\nചെറുപ്പക്കാരായ ചെറുപ്പക്കാരൊക്കെ ഡിഗ്രികള്‍ക്ക് പുറകെ പോയി സര്‍ക്കാര് ജോലിക്കുള്ള പിഎസ്സി ടെസ്റ്റ് എഴുതി കഴിക്കുന്നതിനുകാരണം ഇതാണ്.\nകേരളം 1600 രൂപ ക്ഷേമ പെന്‍ഷന് കൊടുക്കുമ്പോള് 2250 രൂപ വരെ കൊടുക്കുന്ന സംസ്ഥാനങ്ങള് ഉണ്ട്.\nപ്രാദേശികവും സാമുദായികവുമായ മാനങ്ങള്\nകേരള ധനകാര്യത്തിന്‍റെ പ്രാദേശികവും സാമുദായികവുമായ മാനം കൂടി മനസ്സിലാക്കിയാലേ ചിത്രം പൂര്‍ണ്ണമാകൂ. പൊതുവിഭവ സമാഹരണത്തിന്‍റെ കാര്യത്തിലും സമുദായങ്ങള് തമ്മിലും പ്രദേശങ്ങള് തമ്മിലും അസന്തുലിതാവസ്ഥയുണ്ട്. സംസ്ഥാനത്തിന്‍റെ തനതു വരുമാനത്തില് 36% നു മേല് വരുന്ന മദ്യത്തില് നിന്നും ഭാഗ്യക്കുറിയില് നിന്നും സമാഹരിക്കുന്ന വരുമാനത്തില് യഥാക്രമം 71.36% ഉം 61.98% വും തിരു കൊച്ചി മേഖലയില് നിന്നാണ്. മലബാറിലെയും തിരുകൊച്ചിയിലെയും ജനസംഖ്യ 2011 കാനേഷുമാരി പ്രകാരം യഥാക്രമം 43.88%, 56.12% എന്നിങ്ങനെയാണ്. ഇതിന്‍റെ കാരണങ്ങളിലേയ്ക്ക് അന്വേഷിച്ച് ചെന്നപ്പോള് മനസ്സിലായത് മുസ്ലീംങ്ങളുടെ ഇടയില് മദ്യപാനവും ഭാഗ്യക്കുറി എടുക്കലും വളരെ കുറവാണ് എന്നാണ്. 2011-12 മുതല് 2016-17 വരെയുള്ള കാലഘട്ടത്തിലെ മദ്യത്തിന്‍റെ ജില്ലതിരിച്ചുള്ള വില്പനയെക്കുറിച്ചുള്ള വിവരങ്ങള് പരിശോധിച്ചപ്പോള് കണ്ടത് ഇതാണ്: കേരളത്തിന്‍റെ ആളോഹരി മദ്യ വില്പന 3086.11 രൂപ ആയിരിക്കുമ്പോള് മലപ്പുറം, കോഴിക്കോട്, വയനാട്, കാസര്‍ഗോഡ് എന്നിവിടങ്ങളിലേയ്ക്ക് യഥാക്രമം 1122.22, 2064.11, 2169.10, 1834.53 എന്നിങ്ങനെയാണ്. ഭാഗ്യക്കുറിയുടെ കാര്യത്തില് 2009-10 മുതല് 2016-17 വരെയുള്ള കാലഘട്ടത്തിലെ കേരളത്തിന്‍റെ ആളോഹരി വില്പന 1170.29 രൂപ ആണ്. മലപ്പുറം, കോഴിക്കോട്, വയനാട്, കാസര്‍ഗോഡ് എന്നിവിടങ്ങളിലേയ്ക്ക് യഥാക്രമം 525.19, 719.80, 576, 630.05 എന്നിങ്ങനെയാണ്.\nമുസ്ലീംങ്ങള്‍ക്ക് മദ്യവും ഭാഗ്യക്കുറിയും ‘ഹറാം’ ആണല്ലോ. സത്യത്തില് മദ്യത്തില് നിന്നും ഭാഗ്യക്കുറിയില് നിന്നും മാറി നില്ക്കുക വഴി മുസ്ലീങ്ങള് സര്‍ക്കാരിന്‍റെ ലക്ഷ്യത്തെ സാക്ഷാത്കരിക്കുകയാണ്. പക്ഷേ കേരളത്തിന്‍റെ ധനകാര്യത്തെ സംബന്ധിച്ചിടത്തോളം ഇത് ദോഷകരമാണ് എന്നതാണ് വിരോധാഭാസം.\nഇതിന് മുസ്സീങ്ങളെ കുറ്റപ്പെടുത്തുന്നതില് അര്‍ത്ഥമില്ല. മതവിശ്വാസവുമായി ബന്ധപ്പെട്ടുകിടക്കുന്ന വരുമാന സ്രോതസ്സുകളില് കേന്ദ്രീകരിക്കുന്ന സര്‍ക്കാര് ആണ് ഇവിടുത്തെ പ്രതി. മതേതരമായ വരുമാന സ്രോതസ്സുകളില് കേന്ദ്രീകരിച്ചാല് ഈ പ്രശ്നം ഉദിക്കുകയില്ല.\nമുസ്ലീങ്ങള് കുടിക്കുകയും ഭാഗ്യക്കുറി എടുക്കുകയും ചെയ്യുന്നില്ലെങ്കില് ക്രിസ്ത്യാനികളും ഹിന്ദുക്കളും കൂടുതല് കുടിക്കുകയും ഭാഗ്യക്കുറി എടുക്കുകയും ചെയ്തെങ്കിലേ കേരള സര്‍ക്കാര് പുലര്‍ന്നു പോകൂ എന്നതാണ് യാഥാര്‍ത്ഥ്യം. കേരളത്തിലെ ക്രിസ്ത്യാനികളില് ദരിദ്രര് താരതമ്യേന കുറവാണ്.\nകേരളത്തിലെ ഹിന്ദുക്കളിലെ ഏറ്റവും ദരിദ്രരുടെ ഇടയില് മദ്യപാനവും ഭാഗ്യക്കുറി എടുക്കലും മൂലം ഒരുതരം പാപ്പരീകരണം (Paparisation) നടക്കുന്നുണ്ടോ എന്ന് സംശയിക്കേണ്ടിയിരിക്കുന്നു.\nപൊതു ചെലവുകളുടെ കാര്യത്തിലുള്ള അസമത്വം പൊതുവിഭവസമാഹരണത്തെ അപേക്ഷിച്ച് കൂടുതല് ഗൗരവതരമാണ്. ട്രഷറികളിലൂടെയുള്ള പൊതുവിഭവങ്ങളുടെ ഒഴുക്കിനെ സംബന്ധിച്ച് ഈ ലേഖകന് നടത്തിയ പഠനത്തിന്‍റെ ഫലങ്ങള് ഞെട്ടിക്കുന്നതാണ്. 2006-07 മുതല് 2015-16 വരെയുള്ള പത്തു വര്‍ഷക്കാലം ട്രഷറികളിലൂടെ നടന്ന വിതരണത്തില് 73.12 ശതമാനം തിരു-കൊച്ചി മേഖലയിലാണ്. മലബാര് മേഖലയില് വെറും 26.88% മാത്രം. ശമ്പളവും പെന്‍ഷനും മാത്രമെടുക്കുമ്പോള് ഇത് യഥാക്രമം 74.78% ഉം 25.22% ഉം ആണ്. ഈ അസന്തുലിതാവസ്ഥയുടെ കാരണങ്ങള് അന്വേഷിച്ചു ചെന്നപ്പോള് മനസ്സിലായത് ചില സമുദായങ്ങള്‍ക്ക് എക്കാലവും പൊതുവിഭവങ്ങള് തങ്ങളിലേയ്ക്ക് ഒഴികിയെത്തത്തക്കവിധം സംവിധാനം ചെയ്യപ്പെട്ടതാണ് കേരള ധനകാര്യം എന്നതാണ് കേരളത്തിന്‍റെ മൊത്തം ശമ്പള-പെന്‍ഷന് ചെലവിന്‍റെ 30.32% എയ്ഡഡ് വിദ്യാഭ്യാസ സ്ഥാപനങ്ങളിലേയ്ക്കാണ് പോകുന്നത്. എയ്ഡഡ് കോളേജുകള് അടക്കമുള്ള വിദ്യാഭ്യാസ സ്ഥാപനങ്ങളില് ക്രിസ്ത്യന് സമുദായത്തിനുള്ള മുന് കൈയ്യാണ് ഇതിനു കാരണം.എയ്ഡഡ് സ്ഥാപനങ്ങള് പൊതുവെയും കോളേജുകള് പ്രത്യേകിച്ചും തിരു-കൊച്ചി മേഖലയില് കേന്ദ്രീകരിച്ചിരുക്കുന്നതു മൂലം ഫലത്തില് ഇത് തിരു-കൊച്ചി മേഖലയിലേയ്ക്ക് പൊതുവിഭവങ്ങള് കുത്തിയൊലിച്ച് ഒഴുകാന് കാരണമാവുന്നു.എയ്ഡഡ് സ്ഥാപനങ്ങള് എന്നാല് നിയമനം മാനേജ്മെന്‍റും ശമ്പളവും പെന്‍ഷനും പൊതുവെ ഖജനാവില് നിന്നും എന്നാണല്ലോ.\nവേണ്ടത് അടിമുടി അഴിച്ചുപണി\nപൊതുവെ കരുതപ്പെടുന്നതുപോലെ പൊതുവിഭവ സമാഹരണത്തിനുള്ള സാദ്ധ്യതയില്ലായ്മ അല്ല കേരളത്തിന്‍റെ ധനകാര്യ പ്രതിസന്ധിയുടെ മൂലകാരണമെന്ന് നാം കണ്ടു കഴിഞ്ഞു.ഈ പ്രതിസന്ധി പരിഹരിക്കുന്നതിനുള്ള താക്കോല് മേല്‍ചൂണ്ടിക്കാണിച്ച അസന്തുലിതാവസ്ഥകള് പരിഹരിക്കുകയാണ്. പൊതുവിഭവസമാഹരണത്തെ സഹായിക്കും വിധം പൊതുചെലവുകള് എങ്ങനെ ഉടച്ചുവാര്‍ക്കാം എന്നതാണ് കേരളം നേരിടുന്ന വെല്ലുവിളി.\nപക്ഷേ സര്‍ക്കാര് എന്നത് ജനങ്ങള് നല്കുന്ന പൊതുവിഭവങ്ങള്‍കൊണ്ട് പുലര്‍ന്നുപോകുന്ന സംവിധാനം മാത്രമാണ് എന്ന വസ്തുത മറച്ചു വെച്ചുകൊണ്ട് എല്ലാം സൗജന്യമാണെന്നും എക്കാലവും പ്രവഹിച്ചു കൊള്ളും എന്ന തെറ്റിദ്ധാരണയാണ് കേരളം കൊണ്ടു നടക്കുന്ന രാഷ്ട്രീയം എക്കാലവും സൃഷ്ടിച്ചിട്ടുള്ളത്. സാമ്പത്തിക ശാസ്ത്രത്തില് ‘ധനമിഥ്യാ’ എന്ന് വിളിക്കപ്പെടുന്ന ഈ മാനസികാവസ്ഥയില് നിന്ന് കേരള ജനതയെ പുറത്തുകൊണ്ടു വരിക എന്നത് ക്ഷിപ്ര സാധ്യമായ കാര്യമല്ല. പൊതുവിഭവങ്ങള് ആരില് നിന്നും എങ്ങനെ സമാഹരിക്കുന്നുവെന്നും ഉള്ളതിനേക്കുറിച്ച് പരമാവധി സുതാര്യത ഉണ്ടാവേണ്ടിയിരിക്കുന്നു.\nകോവിഡും കേരള ബജറ്റും\nധനകാര്യ വിഷയങ്ങളിലെ സുതാര്യത ഇല്ലായ്മ ഏറ്റവും പ്രകടമാവുന്നതാണ് ജൂണ് 4-ാം തീയതി ധനമന്ത്രി അവതരിപ്പിച്ച ബജറ്റ് അദ്ദേഹത്തിന്‍റെ പിന്‍ഗാമി ഡോ.തോമസ് ഐസക്ക് 2016 മുതല് പിന്‍തുടര്‍ന്നു വന്ന ധനകാര്യത്തിന്‍റെ തുടര്‍ച്ചയാണിത്. പൊതുവിഭവ സമാഹരണത്തിന് ഒരു പൈസയുടെ നിര്‍ദ്ദേശവുമില്ലാതെ അദ്ദേഹം പ്രഖ്യാപനങ്ങളുടെ പെരുമഴ പെയ്യിച്ചിരിക്കുകയാണ്.\n2020-21 ല് ബജറ്റ് എസ്റ്റിമേറ്റിനെക്കാള് 20% കുറവ് ആയിരുന്നു വരുമാനം. ഈ ധനകാര്യ വര്‍ഷം 33% – 35% എങ്കിലും വരുമാനം കുറവാകാനാണ് സാദ്ധ്യത. ഇതിനര്‍ത്ഥം പ്രഖ്യാപിക്കപ്പെട്ടിട്ടുള്ള മിക്കവാറും പദ്ധതികള് കടലാസ്സില് മാത്രം ആയിരിക്കും എന്നാണ്.\nവിദേശ രാജ്യങ്ങളില് ഒക്കെ അടച്ചിടല് കാലത്ത് തൊഴില് നഷ്ടപ്പെടുന്നവര്‍ക്ക് ‘പണം കൈമാറൽ’ (Cash Transfer) പദ്ധതികള് ഉണ്ട്. 1000 ഡോളറിന് മുകളിലാണ് ചിലരാജ്യങ്ങളിലെ പണം കൈമാറല്. അടച്ചിടല് കാലത്ത് സമ്പദ്വ്യവസ്ഥയിലെ ചോദനവും ഉല്‍പാദനവും നിലനിര്‍ത്തുന്നത് ഇങ്ങനെയാണ്.\nഎന്നാല് കേരളത്തില് സംഭവിച്ചത് എന്താണ്? കൊറോണയ്ക്ക് ശേഷം തൊഴില് നഷ്ടപ്പെട്ടവര്‍ക്ക് ഒരു മാസം 500 രൂപയുടെ സൗജന്യ കിറ്റ്! അതേ സമയം മധ്യവര്‍ഗ്ഗത്തിനും സമ്പന്നര്‍ക്കും ഉള്ള ‘ഏറ്റുപോയ ചെലവുകളായ’ ശമ്പളത്തിനും പെന്‍ഷനും യാതൊരുവിധ കുറവുമില്ല. നേരെ മറിച്ച് ഇക്കൂട്ടര്‍ക്കുള്ള വിഹിതം കുറച്ച് തൊഴിലും വരുമാനവും നഷ്ടപ്പെട്ടവര്‍ക്ക് പ്രതിമാസം 5000 രൂപ കൊടുക്കാന് തീരുമാനിക്കുന്നു എന്നിരിക്കട്ടെ. ആ തുക മുഴുവന് തന്നെ വിപണിയില് തിരികെയെത്തും.വിപണി തളര്‍ച്ചയില് നിന്നും ഉണര്‍ത്തെണീക്കും. അതോടെ ചരക്കുസേവന നികുതി വരുമാവനും വര്‍ദ്ധിക്കും. നേരെ മറിച്ച് ശമ്പള പെന്‍ഷനുമായി വിതരണം ചെയ്തതിന്‍റെ നല്ലൊരു ശതമാനം ബാങ്കുകളിലും ഓഹരി വിപണിയിലും അടിഞ്ഞുകൂടുകയാണ്.\nലക്ഷക്കണക്കിന് പ്രവാസികള് ജോലി നഷ്ടപ്പെട്ടു മടങ്ങുന്നു\nനമ്മുടെ രാഷ്ട്രീയക്കാരുടെ പ്രതിബദ്ധതാരാഹിത്യത്തിന്‍റെയും ദീര്‍ഘ വീക്ഷണം ഇല്ലായ്മയുടെയും ഉത്തമ ഉദാഹരണമാണ് ഇക്കഴിഞ്ഞ ശമ്പള-പെന്‍ഷന് പരിഷ്കരണം. എങ്ങനെയും തുടര്‍ഭരണം എന്ന ലക്ഷ്യം മുന്‍നിര്‍ത്തി നടത്തിയ ശമ്പള-പെന്‍ഷന് പരിഷ്കരണമാണ് കേരള ധനകാര്യത്തെ ഈ കോവിഡ് കാലത്ത് കൂടുതല് സമ്മര്‍ദ്ദത്തില് ആക്കിയത്.\nകോവിഡാനന്തര ധനകാര്യം: ചില നിര്‍ദ്ദേശങ്ങള്\nസാധാരണ ജനങ്ങളുടെ മേല് ഭാരം കയറ്റി വയ്ക്കാതെ പൊതുവിഭവ സമാഹരണം നടത്തിയും പൊതുചെലവുകളിലെ പാഴ്ച്ചെലവ് കുറച്ചും എങ്ങനെ കോവിഡാനന്തര കേരളത്തെ കരകയറ്റി എന്നതിനെക്കുറിച്ച് ചില നിര്‍ദ്ദേശങ്ങള് ചര്‍ച്ച ചെയ്തു ഈ ലേഖനം അവസാനിപ്പിക്കാം.\nപൊതുവിഭവസമാഹരണത്തിന് താഴെപ്പറയുന്ന നിര്‍ദ്ദേശങ്ങള് പരിഗണിക്കാം.\nആരോഗ്യ-വിദ്യാഭ്യാസ മേഖലകളിലെ ഫീസുകള്\n1972-73 ല് ആരോഗ്യ വിദ്യാഭ്യാസ മേഖലകളിലെ മൊത്തം റവന്യൂ ചെലവിന്‍റെ 5.55% ഫീസായി പിരിച്ചിരുന്നു.2020-22 ആകുമ്പോള് ഇത് 1.65% ആയി കുറഞ്ഞിരിക്കുന്നു. ഫീസ് വര്‍ദ്ധനനിരക്ക് കോവിഡിന്‍റെ പശ്ചാത്തലത്തില് 10% എന്ന് നിജപ്പെടുത്തിയാല് മധ്യവര്‍ഗ്ഗത്തില് നിന്നും സമ്പന്നരില് നിന്നും മാത്രം 5000 കോടി രൂപ സമാഹരിക്കാനാവും.\nകേന്ദ്രനിയമപ്രകാരം വൈദ്യുതിയുടെ ഉപയോഗത്തിന്മേല് ഉള്ള തീരുവ വര്‍ദ്ധിപ്പിച്ച് മധ്യവര്‍ഗ്ഗത്തില് നിന്നും സമ്പന്നരില് നിന്നും 200 കോടി രൂപയുടെ അധിക വരുമാനം സമാഹരിക്കാനാവും.\nഭരണഘടനപ്രകാരം സംസ്ഥാനങ്ങള്‍ക്ക് ലഭിച്ചിട്ടുള്ള ഈ നികുതി ചുമത്തല് അധികാരം കേരളം അടക്കം കുറേ സംസ്ഥാനങ്ങള് പ്രാദേശിക സര്‍ക്കാരുകള്‍ക്ക് നല്കിയിട്ടുണ്ട്. മറ്റ് സംസ്ഥാനങ്ങളെ അപേക്ഷിച്ച് കെട്ടിട നികുതിയ്ക്ക് വലിയ സാധ്യതയുള്ള സംസ്ഥാനമാണ് കേരളം. ഗള്‍ഫ് പണത്തിന്‍റെ ഏകദേശം 45% വാസ ഗൃഹങ്ങളിലും വാണിജ്യ ആവശ്യത്തിനുള്ള കെട്ടിടങ്ങളിലുമാണ്ചെലവഴിക്കപ്പെട്ടിരിക്കുന്നത്. വികസിത രാജ്യങ്ങളിലൊക്കെ ദേശീയ വരുമാനത്തിന്‍റെ 5% വരെയൊക്കെ കെട്ടിട നികുതി ആയി പിരിക്കുമ്പോള് കേരളത്തിന്‍റെ കാര്യത്തില് ഇത് 0.04% മാത്രമാണ്. 1994 ലെ കേരള മുനിസിപ്പാലിറ്റി-പഞ്ചായത്ത് ആക്ട് പ്രകാരം ഓരോ അഞ്ചു വര്‍ഷവും പുതുക്കേണ്ട കെട്ടിടനികുതി 2013 ല് പുതുക്കിയത് 20 വര്‍ഷങ്ങള്‍ക്ക് ശേഷമാണ്.\nകെട്ടിട നികുതി കാര്യക്ഷമമായി പിരിച്ചെടുക്കുന്നതില് പ്രാദേശിക ഭരണക്കൂടങ്ങള്‍ക്ക് സഹജമായ പരിമിതികളുണ്ട്.പാവപ്പെട്ടവരെയും താഴ്ന്ന വരുമാനക്കാരെയും പൂര്‍ണ്ണമായി ഒഴിവാക്കി കോവിഡിന്‍റെ പ്രത്യേക സാഹചര്യം പരിഗണിച്ച് മധ്യവര്‍ഗ്ഗത്തിന്‍റെയും സമ്പന്നരുടെയും മേല് ഉയര്‍ന്ന നിരക്കില് കെട്ടിട നികുതി ചുമത്താവുന്നതാണ്. പ്രാദേശിക സര്‍ക്കാരുകളുടെ നഷ്ടം പരിഹരിച്ച് കൊടുക്കാം എന്ന വ്യവസ്ഥയില് വസ്തു നികുതി ചുമത്താനുള്ള അധികാരം സംസ്ഥാന സര്‍ക്കാരിന് എറ്റെടുക്കാം.ഈ ലേഖകന്‍റെ ഏകദേശ കണക്കുപ്രകാരം 15,000 കോടി രൂപ വസ്തു നികുതിയായി പിരിച്ചെടുക്കാന് കഴിയും.\nഇതാണ് കേരളത്തിലെ രമ്യഹര്‍മ്മ്യങ്ങള്\nസ്റ്റാട്ട്യൂട്ടറി പെന്‍ഷന് പകരം സാര്‍വ്വത്രിക പെന്‍ഷന്\nനികുതി-നികുതിയിതര വരുമാനം വര്‍ദ്ധിപ്പിക്കത്തക്ക വിധം പൊതു ചെലവുകള് പുനര്‍ക്രമീകരിക്കാനുള്ള ഏറ്റവും നല്ല മാര്‍ഗ്ഗം ഇന്നത്തെ സ്റ്റാട്ട്യൂട്ടറി പെന്‍ഷനു പകരം സാര്‍വ്വത്രിക പെന്‍ഷന് ഏര്‍പ്പെടുത്തുകയാണ്. മുപ്പതുവര്‍ഷത്തെ സേവനത്തിനു ശേഷം സര്‍ക്കാര് ഉദ്യേഗസ്ഥര്‍ക്ക് അവസാനമാണ് വാങ്ങിയ ശമ്പളത്തിന്‍റെ പകുതിയും ക്ഷാമബത്തയും ജീവിതകാലം മുഴുവന് കൊടുക്കുന്ന ഇന്നത്തെ ഈ വ്യവസ്ഥയ്ക്ക് യാതൊരുവിധ നീതീകരണവുമില്ല. പെന്‍ഷന് എന്നത് ‘മാറ്റി വച്ച ശമ്പളം’ ആണെന്നാണ് സങ്കല്പം. പക്ഷേ ഒരു പൈസ പോലും ശമ്പളത്തില് നിന്ന് മാറ്റി വച്ചിട്ടില്ല. 30 ഉം 40 ഉം വര്‍ഷം മുന്‍പ് പെന്‍ഷന് പറ്റിയവര്‍ക്ക് ഇന്നത്തെ വരുമാനത്തില് നിന്ന് പെന്‍ഷന് കൊടുക്കുകയാണ്.\nവികസിത രാജ്യങ്ങളില് എല്ലാം പെന്‍ഷന് എന്നത് ശമ്പളത്തില് നിന്നും മാറ്റിവച്ച് പെന്‍ഷന് ഫണ്ടുകളില് നിക്ഷേപിക്കുന്ന തുകയ്ക്ക് ആനുപാതികമായാണ്. ഇന്ത്യയിലെ സ്റ്റാട്ട്യൂട്ടറി പെന്‍ഷന് തുടങ്ങിയ കാലത്ത് സര്‍ക്കാര് ഉദ്യോഗസ്ഥരുടെ എണ്ണം വളരെ കുറവായിരുന്നു. അവരുടെ ശമ്പളവും കുറവായിരുന്നു. മാത്രവുമല്ല 1951 ലെ കാനേഷുമാരി പ്രകാരം ആയുര്‍ദൈര്‍ഘ്യം 32 വയസ്സായിരുന്നു എന്നു പറഞ്ഞാല് പെന്‍ഷന് ആകുന്ന ഒരാള് ഏറിയാല് 10 വര്‍ഷം കൂടിയൊക്കെയേ ജീവിക്കുമായിരുന്നുള്ളൂ.\nഎന്നാല് ഇന്ന് സ്ഥിതിയാകെ മാറി. സര്‍ക്കാര് ഉദ്യോഗസ്ഥരുടെ എണ്ണം കൂടി.അവരുടെ ആയുര്‍ദൈര്‍ഘ്യം കൂടി. 2020 ലെ ആയുര്‍ദൈര്‍ഘ്യം 69.73 ആണ്. അവര് രാഷ്ട്രീയക്കാരുടെ പിന്നണിയാളുകള് ആയി ഓരോ അഞ്ചു വര്‍ഷം കൂടുമ്പോഴും ശമ്പളവും പെന്‍ഷനും പരിഷ്കരിച്ചെടുത്തു. സത്യത്തില് തൊഴിലില്ലായ്മ മൂലം പരമാവധി പേര്‍ക്ക് സര്‍ക്കാര് ജോലി കൊടുക്കുക എന്ന സമീപനമാണ് ഇന്ന് കേരള സമൂഹത്തിന് കണ്ട കോടാലി ആയിട്ടുള്ളത്. എല്ലാവരെയും ഉള്‍ക്കൊള്ളുന്ന സാര്‍വ്വത്രിക പെന്‍ഷന് തുടക്കത്തിലേ സ്വീകരിച്ചിരുന്നെങ്കില് ഇത്രമാത്രം പേര്‍ക്ക് സര്‍ക്കാര് ജോലിയുടെ സംരംക്ഷണം ലഭിക്കുകയില്ലായിരുന്നു എന്ന ദോഷമേ സമൂഹത്തിന് ഉണ്ടാകുമായിരുന്നുള്ളൂ.\nഇന്ന് സര്‍ക്കാര് പെന്‍ഷന്‍ക്കാരുടെ ശരാശരി പെന്‍ഷന് 42,000 രൂപയാണ്. അതിനര്‍ത്ഥം അതിനേക്കാള് ഉയര്‍ന്ന പെന്‍ഷന് വാങ്ങുന്നവര് വളരെ ഉണ്ട് എന്നതാണ്. പ്രതിമാസം ഒരു ലക്ഷം രൂപ വരെ പെന്‍ഷന് വാങ്ങുന്ന ദമ്പതിമാരായ പെന്‍ഷന്‍ക്കാര് ആയിരക്കണക്കിനുണ്ട് ഇക്കൂട്ടര്‍ക്ക് വര്‍ഷാവര്‍ഷം ഉള്ള ക്ഷാമ ബത്തതയും കൂടി കൊടുത്തു കഴിഞ്ഞ് എത്രമാത്രം പൊതുവിഭവങ്ങള് സമാഹരിച്ചാലും മറ്റുള്ള ആവശ്യങ്ങള്‍ക്ക് പൊതുവിഭവങ്ങള് തികയുകയില്ല.\nഇന്നത്തെ പെന്‍ഷന് സമ്പ്രദായം സാമ്പത്തിക പ്രവര്‍ത്തനങ്ങളെയോ വിഭവസമാഹരണത്തെയോ സഹായിക്കുന്നതല്ല. ബഹുഭൂരിപക്ഷം പെന്‍ഷന്‍കാരും വാടകയിനത്തിലും സ്ഥിരനിക്ഷേപങ്ങളില് നിന്നും വരുമാനം ഉള്ളവരാണ്. പെന്‍ഷന്‍റെ ശരാശരി 25% പോലും പൊതു വിപണിയില് എത്തുന്നില്ല. ബാക്കി മുഴുവന് ബാങ്ക് നിക്ഷേപങ്ങളിലും ഓഹരി വിപണിയിലും അടിഞ്ഞുകൂടുകയാണ്.\n‘മാറ്റിവച്ച ശമ്പളം’ എന്ന വിതണ്ഡവാദത്തിനുപകരം പെന്‍ഷന് എന്നത് ‘മാന്യമായി ജീവിക്കാന്’ സമൂഹത്തിന്‍റെ സൗമനസ്യമായി അംഗീകരിക്കുകയാണ് വേണ്ടത്. കുറഞ്ഞ പെന്‍ഷനെക്കുറിച്ചും കൂടിയ പെന്‍ഷനെക്കുറിച്ചും സാമൂഹികമായ ഒരു അഭിപ്രായ സമന്വയം ഉണ്ടാകേണ്ടിയിരിക്കുന്നു. ഉദാഹരണമായി കുറഞ്ഞ പെന്‍ഷന് 5000 രൂപയും പരമാവധി പെന്‍ഷന് 20,000 രൂപയും എന്ന് നിജപ്പെടുത്താവുന്നതാണ്. സാര്‍വ്വത്രിക പെന്‍ഷന് എന്നത് കേരള സമ്പദ്വ്യവസ്ഥയെയും സമൂഹത്തെയും സംബന്ധിച്ചിടത്തോളം വിപ്ലവകരമായ മാറ്റങ്ങള്‍ക്ക് കാരണമാവും.\nകോവിഡിന്‍റെ ഇക്കാലം കേരള ധനകാര്യത്തെക്കുറിച്ച് ആരോഗ്യകരമായ സംവാദങ്ങള് ഉയര്‍ത്തി നീതിയുടെ അടിസ്ഥാനത്തില് ധനകാര്യം അഴിച്ചു പണിയാനുള്ള അവസരം കൂടിയാണ്. ഇക്കാര്യത്തിന് ഉപകരിക്കുന്ന ചിന്തകളാണ് ഈ ലേഖനം പങ്കുവച്ചത്.\n(ഗുലാത്തി ഇന്‍സ്റ്റിട്ട്യൂട്ട് ഓഫ് ഫിനാന്‍സ് ആന്‍റ് ടാക്സേഷനിലെ മുന് ഫാക്കല്‍റ്റിയംഗമായ ലേഖകന് ‘കേരള ധനകാര്യം: ജനപക്ഷത്തുനിന്ന് ഒരു പുനര് വായന’ എന്ന ഗ്രന്ഥത്തിന്‍റെ കര്‍ത്താവാണ്.)


കോട്ടയം ജില്ലയിൽ പോക്സോ കേസുകളിൽ വൻ വർധന | Rashtradeepam\nകോട്ടയം ജില്ലയിൽ പോക്സോ കേസുകളിൽ വൻ വർധന\nകോട്ടയം: ജില്ലയിൽ പോക്സോ കേസുകളിൽ വൻ വർധന. അഞ്ചു വർഷത്തിനിടെ രണ്ടിരട്ടിയാണ് കുട്ടികൾക്കെതിരായ ലൈംഗികാതിക്രമക്കേസുകൾ വർധിച്ചത്. വീടുകളിൽ പോലും ജില്ലയിൽ കുട്ടികൾ സുരക്ഷിതരല്ലെന്നാണ് ബാലക്ഷേമ സമിതിയുടെ കണ്ടെത്തൽ.\nകുട്ടികൾക്കെതിരായ ലൈംഗികാതിക്രമക്കേസുകളിൽ സംസ്ഥാനത്ത് നാലാമതാണ് കോട്ടയം. 2013 ൽ 34 കേസാണ് രജിസ്റ്റർ ചെയ്തതെങ്കിൽ ഈ വർഷം മാത്രം 138 കേസുകൾ റിപ്പോർട്ട് ചെയ്തു. എരുമേലി , മുണ്ടക്കയം , വൈക്കം , കുമരകം , ഈരാറ്റുപേട്ട , കോട്ടയം വെസ്റ്റ് സ്റ്റേഷനുകളിലാണ് പോക്സോ കേസുകൾ കൂടുതൽ. ജൂലൈയിൽ മാത്രം ജില്ലയിൽ രജിസ്റ്റർ ചെയ്തത് 22 കേസുകൾ.\nപോക്സോ കേസുകളുടെ എണ്ണത്തിൽ 2013ൽ പിതനൊന്നാം സ്ഥാനത്തായിരുന്ന ജില്ലയാണ് നാലാമതെത്തിയത്. ഏറ്റവും ഒടുവിൽ കിടങ്ങൂരിൽ മനോദൗർബല്യമുള്ള പതിമൂന്ന് വയസുകാരി അഞ്ചു പേരുടെ ലൈംഗികാതിക്രമത്തിനിരയായതാണ് ജില്ലയിലെ ഒടുവിലത്തെ പോക്സോ കേസ്. ബോധവൽക്കരണം ശക്തമാക്കിയതോടെയാണ് കൂടുതൽ പരാതികൾ എത്തിത്തുടങ്ങിയതെന്നാണ് പൊലീസും ജില്ലാ ബാലക്ഷേമ സമിതിയും പറയുന്നത്.\nTags: kottayam district pocso cases\nശ്രീനഗറില് ഹെലികോപ്റ്റര് തകര്‍ന്ന് മരിച്ച സേനാംഗങ്ങള്‍ക്ക് ധീരതയ്ക്കുള്ള അവാര്‍ഡിന് ശുപാര്‍ശ ചെയ്ത് വ്യോമസേന\nനിര തെറ്റിയ പല്ലുകൾ: മുത്തലാഖ് ചൊല്ലി യുവാവ്


പി.കെ.കുഞ്ഞനന്തനു പരോള് കാലാവധി നീട്ടി നല്‍കി - Mathrumalayalam\nHome Uncategorized പി.കെ.കുഞ്ഞനന്തനു പരോള് കാലാവധി നീട്ടി നല്‍കി\nതിരുവനന്തപുരം : ടി.പി.ചന്ദ്രശേഖരന് കൊലക്കേസില് ശിക്ഷ വാങ്ങി ജയിലില് കഴിയുന്ന സിപിഎം നേതാവ് പി.കെ.കുഞ്ഞനന്തനു സര്‍ക്കാര് വീണ്ടും പരോള് കാലാവധി നീട്ടി നല്‍കി. 15 ദിവസത്തെ പരോളാണ് വീണ്ടും അനുവദിച്ച് ഉത്തരവായത്.\nഇതോടെ 2014 ജനുവരിയില് ജീവപര്യന്തം തടവിനു ശിക്ഷിക്കപ്പെട്ട കുഞ്ഞനന്തന്റെ പരോള് ജീവിതം 384 ദിവസമായി മാറി. കുഞ്ഞനന്തനെ ചട്ടങ്ങള് തെറ്റായി വ്യാഖ്യാനിച്ചു വീട്ടിലിരിക്കാന് അവസരമൊരുക്കുന്നതിനെതിരെ വ്യാപക പ്രതിഷേധം നിയമസഭയിലടക്കം ഉയര്‍ന്നിരുന്നു.\nകുഞ്ഞനന്തന്റെ അപേക്ഷ കണക്കിലെടുത്തു സെപ്റ്റംബര് 21നാണു ജയില് വകുപ്പ് 10 ദിവസത്തെ അടിയന്തര പരോള് അനുവദിച്ചത്. വീട്ടിലെത്തിയ കുഞ്ഞനന്തന് പരോള് നീട്ടിക്കിട്ടണമെന്ന് ആവശ്യപ്പെട്ടതോടെ 15 ദിവസം കൂടി അനുവദിച്ച് ഉത്തരവിറക്കി. അതും മതിയാകാത്തതിനാല് കഴിഞ്ഞ ആറിന് വീണ്ടും അപേക്ഷ നല്‍കി. തുടര്‍ന്ന് 15 ദിവസം കൂടി അടിയന്തര അവധി അനുവദിച്ചു കഴിഞ്ഞ 16നു വീണ്ടും ഉത്തരവിറക്കുകയായിരുന്നു.\nPrevious articleസ്വാമി സന്ദീപാനന്ദഗിരിയുടെ കുണ്ടമണ്‍കടവിലെ ആശ്രമത്തിനു നേരേ ആക്രമണം\nNext articleശബരിമല: സമരം ശക്തമാക്കാൻ ബിജെപി


Financial Planning,ആവശ്യങ്ങള്‍ക്കൊത്ത് സാമ്പത്തിക ആസൂത്രണം -Money Guru, Mathrubhumi Business\nആവശ്യങ്ങള്‍ക്കൊത്ത് സാമ്പത്തിക ആസൂത്രണം\n''ഹോ മാര്‍ച്ച് മാസം പണത്തിന് വലിയ ബുദ്ധിമുട്ടാ. ഇന്‍കംടാക്‌സ് ഇനത്തില് നല്ലൊരു തുക പിടിച്ചതിനുശേഷം കൈയ്യില് കിട്ടുന്ന ശമ്പളം വളരെ കുറവായിരിക്കും. ക്രെഡിറ്റ് കാര്‍ഡിന്റെ കൂടെ ബലത്തിലാണ് പലപ്പോഴും ആ മാസം കടത്തിവിടുന്നത്''-പറയുന്നത് ഒരു സ്വകാര്യ കമ്പനിയുടെ ബാംഗ്ലൂര് റീജണല് മാനേജര് റോബി.\nസാമ്പത്തിക ആസൂത്രണത്തിന്റെ അഭാവം ഈ വാക്കുകളില് വ്യക്തം. എന്നാല് ചിലരെങ്കിലും ഇത്തരം ചില അപകടം മുന്നില്‍ക്കണ്ട് വേണ്ട ചില മുന്‍കരുതലുകള് എടുക്കാറുണ്ട്. ''ഞാന് മാര്‍ച്ച് മാസം ഒന്നാം തീയതി തന്നെ എന്റെ പേരില് ഒരു റെക്കറിങ് ഡെപ്പോസിറ്റ് ആരംഭിക്കും. പ്രതിമാസം 1500 രൂപാ നിരക്കില് 12 മാസത്തേക്ക് ആരംഭിക്കുന്ന ഈ ഡെപ്പോസിറ്റ് എല്ലാ മാര്‍ച്ചിലും കാലാവധിയെത്തുമ്പോള് 20,000 രൂപയ്ക്കടുത്ത് ലഭിക്കും. അതുകൊണ്ട് തന്നെ ടാക്‌സ് ബാധ്യത ഒഴിവാക്കാന് എനിക്ക് വലിയ ബുദ്ധിമുട്ടുണ്ടാകാറില്ല'' -പറയുന്നത് പ്രൊവിഡന്റ് ഫണ്ട് ഉദ്യോഗസ്ഥയായ ജോളി.\nഅറിയാതെയാണെങ്കിലും സാമ്പത്തിക ആസൂത്രണം തന്നെയാണ് ജോളി നടത്തുന്നത്. പക്ഷേ ഇവിടെ ഒരൊറ്റ ലക്ഷ്യം മാത്രമാണ് മുന്നില് കാണുന്നത്. മാര്‍ച്ച് മാസം വരുന്ന ഭാരിച്ച ടാക്‌സ് ബാധ്യത വലിയ പ്രയാസം കൂടാതെ മറികടക്കുക. ഒരൊറ്റ ലക്ഷ്യം മാത്രമാക്കി നടത്തുന്ന ഇത്തരം സാമ്പത്തികാസൂത്രണത്തിന് ഇംഗ്ലീഷില് SINGLE PURPOSE VIEW OF FINANCIAL PLANNING എന്നാണ് പറയുക.\nഒരു മള്‍ട്ടിനാഷണല് കമ്പനിയുടെ റീജണല് ഹെഡായ ബിനു ജോസഫിന്റെ വാക്കുകള് ശ്രദ്ധിക്കാം. ''വര്‍ഷാവര്‍ഷം അമ്പതിനായിരം രൂപാ ഞാന് എല്.ഐ.സി.യുടെ പെന്‍ഷന് ഫണ്ടില് നിക്ഷേപിക്കുന്നുണ്ട്. ചെറിയൊരു തുക നല്‍കി റൈഡര് ഓപ്ഷന് കൂടി എടുത്തിരിക്കുന്നതിനാല് ഈ നിക്ഷേപത്തിന് മൂന്ന് ഉദ്ദേശ്യങ്ങളാണുള്ളത്. എനിക്ക് പെന്‍ഷന് ലഭിക്കാത്ത ജോലി ആയതിനാല് റിട്ടയര്‍മെന്റ് സമയത്ത് പെന്‍ഷന് തത്തുല്യമായൊരു തുക മാസാമാസം ലഭിക്കുക. ടാക്‌സ് ഇനത്തില് ഓരോവര്‍ഷവും വേണ്ട കിഴിവ് നേടിയെടുക്കുക. ലൈഫ് ഇന്‍ഷുറന്‍സ് പരിരക്ഷ ഉറപ്പാക്കുക.''\nബിനു ജോസഫും സാമ്പത്തികാസൂത്രണം നടത്തുന്നൊരാള് തന്നെ. പക്ഷേ, ആദ്യത്തെ ആളില് നിന്നും വിഭിന്നമായി ഈയൊരു നിക്ഷേപത്തില് കൂടി ബിനുവിന് ഒന്നില്‍ക്കൂടുതല് ഉദ്ദേശ്യങ്ങളുണ്ട്. ഇത്തരം സാമ്പത്തികാസൂത്രണത്തിന് ഇംഗ്ലീഷില് MULTIPLE PURPOSE VIEW OF FINANCIAL PLANNING എന്നാണ് പറയുക.\n''40 വയസ് കഴിഞ്ഞ എനിക്ക് രണ്ട് വര്‍ഷങ്ങള്‍ക്കുള്ളില് ഒരുവീട് പണിയണം. ഏതാണ്ട് 20 ലക്ഷം രൂപ കണ്ടെത്തിയേ തീരൂ അതിന്. 12 ലക്ഷത്തിന്റെ ബാങ്ക് വായ്പയും 8 ലക്ഷത്തിന്റെ സേവിങ്‌സും കൊണ്ട് അതിനു സാധിയ്ക്കുമെന്നു കരുതുന്നു. ഇത്രയും ഭാരിച്ച ലോണ് ബാധ്യത വരുമെന്നതിനാല് ഒരു ഇന്‍ഷുറന്‍സ് പരിരക്ഷ കൂടി വേണമെന്നുണ്ട്. 8 വര്‍ഷങ്ങള് കഴിയുമ്പോള് മകന്റെ ഉന്നത വിദ്യാഭ്യാസത്തിന് വേണ്ടിവരുന്ന നീക്കിയിരുപ്പാണ് അടുത്തത്. 30 ശതമാനം ടാക്‌സ് ബ്രാക്കറ്റില് വരുന്നതിനാല് കഴിയുന്നത്ര ടാക്‌സ് ഇളവുകള് ലഭ്യമാക്കേണ്ടതും ആവശ്യം തന്നെ. അടുത്ത വര്‍ഷം അവസാനത്തോടെ ഒരു കാര് വാങ്ങണമെന്നും കരുതുന്നു. അതിനായി5ലക്ഷം രൂപയെങ്കിലും വേണ്ടി�


തീരദേശ ജില്ലകളില് ശാസ്ത്രീയ മത്സ്യബന്ധനം ഉറപ്പാക്കും ; മുഖ്യമന്ത്രി പിണറായി വിജയന് -\nതീരദേശ ജില്ലകളില് ശാസ്ത്രീയ മത്സ്യബന്ധനം ഉറപ്പാക്കും ; മുഖ്യമന്ത്രി പിണറായി വിജയന്\nകീഴൂര് ഫിഷറീസ് സ്റ്റേഷന് മുഖ്യമന്ത്രി ഉദ്ഘാടനം ചെയ്തു\nസംസ്ഥാനത്ത്് ഫിഷറീസ് സ്്റ്റേഷനുകള് നിലവിലുള്ള ജില്ലകളില് ശാസ്ത്രീയ മത്സ്യബന്ധനം ഉറപ്പാക്കാന് സാധിക്കുന്നുണ്ടെന്ന് മുഖ്യമന്ത്രി പിണറായി വിജയന് പറഞ്ഞു. കാസര്‍കോട് കീഴൂര്, ഫിഷറീസ് സ്റ്റേഷന് ഉള്‍പ്പെടെ ആലപ്പുഴ തോട്ടപ്പള്ളി , തൃശൂര് അഴീക്കോട് , മലപ്പുറം പൊന്നാനി ഫീഷറീസ് സ്റ്റേഷനുകള് മുഖ്യമന്ത്രി ഉദ്ഘാടനം ചെയ്തു. ഇതോടെ സംസ്ഥാനത്തെ എല്ലാ തീരദേശ ജില്ലകളിലും ഫിഷറീസ് സ്റ്റേഷന് എന്ന നേട്ടത്തിലെത്തി. കേരളത്തിലെ മത്സ്യമേഖലക്കും മത്സ്യത്തൊഴിലാളികള്‍ക്കും ഫിഷറീസ് സ്റ്റേഷനുകള് ഏറെ പ്രയോജനകരമാണ്. മത്സ്യബന്ധനം ആദായകരമാക്കുന്നതിനും മത്സ്യത്തൊഴിലാളികളുടെ സുരക്ഷ ഉറപ്പാക്കുന്നതിനും ഫീഷറീസ് സ്റ്റേഷന് വലിയ പങ്കാണ് വഹിക്കുന്നതെന്നും മുഖ്യമന്ത്രി പറഞ്ഞു.\nകേരളത്തിന്റെ സമ്പദ് ഘടനയില് നിര്‍ണായ പങ്കാണ് മത്സ്യ ബന്ധന മേഖല വഹിച്ചുകൊണ്ടിരിക്കുന്നത്. ശാസ്ത്രീയ മത്സ്യബന്ധനം ഉറപ്പാക്കുന്നതിനും മത്സ്യ ഉത്പാദനം കൂട്ടുന്നതിനും ഒട്ടേറെ ഇടപെടലുകളാണ് സര്‍ക്കാര് നടത്തുന്നത്. ഇതിന്റെ ഫലമായി 2018 -19ല് സമുദ്ര മത്സ്യോത്പാദനം 6.09 ലക്ഷം മെട്രിക് ടണ്ണായി വര്‍ധിപ്പിക്കാന് കഴിഞ്ഞു. കഴിഞ്ഞ സാമ്പത്തിക വര്‍ഷത്തില് ശുഭകരമായ സൂചനയുണ്ടായി. 2021-22 വര്‍ഷത്തില്6ലക്ഷം മെട്രിക് ടണ്ണിനോടടുത്ത് ഉല്പാദനം എത്തി എന്നാണ് കണക്കുകള് സൂചിപ്പിക്കുന്നതെന്നും അദ്ദേഹം പറഞ്ഞു. കടലില് രക്ഷാപ്രവര്‍ത്തനങ്ങള് ഏകോപിപ്പിക്കുന്നതിനായി ഫിഷീറീസ് ഡയറക്ടറേറ്റ് കേന്ദ്രീകരിച്ച് ഒരു മാസ്റ്റര് കണ്‍ട്രോള് റൂമും അതോടൊപ്പം വിഴിഞ്ഞം, വൈപ്പിന്, ബേപ്പൂര് ഫീഷറീസ് സ്റ്റേഷനുകള് കേന്ദ്രീകരിച്ച് മൂന്ന് റീജ്യണല് കണ്‍ട്രോള് റൂമുകളും സജ്ജമാക്കിയിട്ടുണ്ട്. ഇവയ്ക്ക് പുറമെയാണ് നാല് പുതിയ ഫീഷറീസ് സ്റ്റേഷനുകള് നിലവില് വരുന്നത്. സമുദ്ര മത്സ്യബന്ധന നിയന്ത്രണ നിയമം ഫലപ്രദമായി നടപ്പാക്കുന്നതോടൊപ്പം കടല് രക്ഷാ പ്രവര്‍ത്തനം ജില്ലാതലത്തില് ഏകോപിപ്പിക്കുന്നതിനും ഫീഷറീസ് സ്്റ്റേഷനുകള് ഉപകാരപ്പെടും. എല്ലാവിധ ആധുനിക സംവിധാനങ്ങളോടും കൂടി സജ്ജമാക്കിയിട്ടുള്ള ഈ ഫീഷീറീസ് സ്റ്റേഷനുകളുടെ സേവനം എല്ലാവരും നല്ല രീതിയില് ഉപയോഗിക്കണമെന്നും മുഖ്യമന്ത്രി പിണറായി വിജയന് പറഞ്ഞു.\nചടങ്ങില് ഫിഷറീസ് സാംസ്‌കാരികം യുവജനകാര്യ വകുപ്പ് മന്ത്രി സജി ചെറിയാന് അധ്യക്ഷത വഹിച്ചു.\nഫിഷറീസ് ജോയിന്റ് ഡയറക്ടര് സ്മിത ആര് നായര് റിപ്പോര്‍ട്ട് അവതരിപ്പിച്ചു. എന് എ നെല്ലിക്കുന്ന് എംഎല്‍എ, സി എച്ച് കുഞ്ഞമ്പു എംഎല്‍എ എന്നിവര് മുഖ്യാതിഥികളായി. മത്സ്യത്തൊഴിലാളികള്‍ക്കുള്ള ജിപിഎസ് ഉപകരണങ്ങള് മന്ത്രി സജി ചെറിയാന് കൈമാറി. വിവിധ സംഘടനാ പ്രതിനിധികളായ കാറ്റാടി കുമാരന്, ആര് ഗംഗാധരന്, കെ ബാലകൃഷ്ണന്, ബി എം അഷ്റഫ്, യു എസ് ബാലന്, മത്സ്യഫെഡ് ജില്ലാ മാനേജര് കെ എച്ച് ശെരീഫ് തുടങ്ങിയവര് സംസാരിച്ചു. ഫിഷറീസ് അഡീഷണല് ഡയറക്ടര് എന് എസ് ശ്രീലു സ്വാഗതവും ഫിഷറീസ് ഡെപ്യൂട്ടി ഡയറക്ടര് (കാസര്‍കോട്) പി വി സതീശന് നന്ദിയും പറഞ്ഞു.\nസംസ്ഥാനത്ത് ഇന്ന് 256 പേര്‍ക്ക് കോവിഡ്-19 സ്ഥിരീകരിച്ചു\nമത്സ്യത്തൊഴിലാളികളുടെ സുരക്ഷയും ശാസ്ത്രീയ മത്സ്യബന്ധനവും ഉറപ്പാക്കാന് ഫിഷറീസ് സ്റ്റേഷന്


ഫ്ലാറ്റിൽ തീപ്പിടുത്തം; സിലിണ്ടർ പൊട്ടിത്തെറിച്ച് വീട്ടമ്മക്ക് പരിക്ക്\nThalsamayam| Updated On:3July 2018 9:15 AM GMT | Location :\nകൊച്ചി: ആലുവ ചെങ്ങമനാട് ഫ്ലാറ്റിൽ തീപ്പിടിത്തം. തീപ്പിടുത്തത്തിനിടെ ഗ്യാസ് സിലിണ്ടർ പൊട്ടിത്തെറിച്ച് വീട്ടമ്മക്കും കുട്ടിക്കും പരിക്കേറ്റു. ജെറ്റ്...\nകൊച്ചി: ആലുവ ചെങ്ങമനാട് ഫ്ലാറ്റിൽ തീപ്പിടിത്തം. തീപ്പിടുത്തത്തിനിടെ ഗ്യാസ് സിലിണ്ടർ പൊട്ടിത്തെറിച്ച് വീട്ടമ്മക്കും കുട്ടിക്കും പരിക്കേറ്റു. ജെറ്റ് എയർവേയ്സ് ജീവനക്കാരി ജാക്വിലിൻ മേരി കുര്യൻ (28), മകൾ കാതറിൻ (3) എന്നിവർക്കാണ് പരിക്കേറ്റത്. ചെങ്ങമനാട് പഞ്ചായത്തിൽ സ്വർഗ്ഗം റോഡിലെ ഫ്ലാറ്റിന്റെ ഒമ്പതാം നിലയിൽ രാവിലെ 8 മണിയോടെയാണ് തീ പിടിച്ചത്.\nഅപകടത്തിൽ പരിക്കേറ്റ വീട്ടമ്മയെയും കുട്ടിയേയും നാട്ടുകാർ ആശുപത്രിയിൽ എത്തിച്ചു. കനത്ത പുക ഉയർന്നതിനെ തുടർന്ന് മറ്റ് ഫ്ലാറ്റുകളിലുള്ളവരും പുറത്തേക്ക് ഓടി രക്ഷപ്പെടാൻ ശ്രമിച്ചു. മുകളിലെ ഫ്ലാറ്റുകളിലേക്ക് പുക പടർന്നത് പരിഭ്രാന്തി പരത്തി. വിവരമറിഞ്ഞെത്തിയ ആലുവ അഗ്നി രക്ഷാ നിലയത്തിലെ ജീവനക്കാർ ഫ്ലാറ്റിലേക്ക് പ്രവേശിക്കുന്നതിന് തൊട്ടു മുമ്പ് രണ്ടാമത്തെ സിലിണ്ടറും പൊട്ടിത്തെറിച്ചു.\nതലനാരിഴയ്ക്കാണ് അപകടം ഒഴിവായത്. പൊട്ടിത്തെറിയുടെ ആഘാതത്തിൽ ജനൽചില്ലുകൾ പൊട്ടിവീണു. ഫ്ലാറ്റിലെ ഒട്ടുമിക്കവാറും സാധനങ്ങളും ഉപയോഗശൂന്യമായി. ഫ്ലോർ ടൈലുകൾ പലതും ഇളകിപ്പോയി. ആലുവ അങ്കമാലി, ഏലൂർ നിലയങ്ങളിൽ നിന്ന്5ഫയർ എഞ്ചിനുകൾ എത്തി തീയണച്ചു. ഒന്നര മണിക്കൂർ കൊണ്ടാണ് തീയണച്ചത്. 50 ലക്ഷം രൂപയുടെ നഷ്ടം കണക്കാക്കുന്നു. അപകട കാരണം വ്യക്തമായിട്ടില്ല.


ഷംന കാസിമിനെ ബ്ലാക്‌മെയില് ചെയ്യാന് ശ്രമിച്ച കേസ്; മുഖ്യപ്രതി അറസ്റ്റില് - Pathram Online\nഷംന കാസിമിനെ ബ്ലാക്‌മെയില് ചെയ്യാന് ശ്രമിച്ച കേസ്; മുഖ്യപ്രതി അറസ്റ്റില്\nകൊച്ചി: ഷംന കാസിമിനെ ബ്ലാക്‌മെയില് ചെയ്യാന് ശ്രമിച്ചവര് ഉള്‍പ്പെട്ട മനുഷ്യക്കടത്ത് കേസിലെ മുഖ്യപ്രതി മുഹമ്മദ് ഷരീഫിനെ പൊലീസ് കസ്റ്റഡിയിലെടുത്തു. ഇയാളെ പൊലീസ് ചോദ്യം ചെയ്യുകയാണ്. ഷംന കാസിമിനെ ബ്ലാക് മെയില് ചെയ്യാന് ശ്രമിച്ച കേസില് ഇയാള് പ്രതിയല്ലെങ്കിലും മറ്റ് നാല് പെണ്‍കുട്ടികള് നല്‍കിയ കേസില് മുഹമ്മദ് ഷരീഫാണ് മുഖ്യപ്രതി. പരസ്യം കൊടുത്ത് പെണ്‍കുട്ടികളെ വിളിച്ചുവരുത്തിയത് ഇയാളാണ്. ലൈംഗിക ചൂഷണത്തിന് ഇരയായെന്ന് ഒരു പെണ്‍കുട്ടി മൊഴി നല്‍കിയിട്ടുണ്ട്. പിടിയിലായ നാല് പ്രതികള്‍ക്കെതിരെയും മനുഷ്യക്കടത്തിനും കേസെടുത്തിട്ടുണ്ട്\nഅതേസമയം, കസ്റ്റഡിയിലുള്ള മറ്റു പ്രതികളുമായി ഇന്ന് തെളിവെടുപ്പ് നടക്കും. ഷംനയുടെ വരനായി അഭിനയിച്ച റഫീഖ് അടക്കം കസ്റ്റഡിയില് ലഭിച്ച നാല് പ്രതികളെ മരടിലെ ഷംനയുടെ വീട്ടിലെത്തിച്ചു തെളിവെടുക്കും. അതിനിടെ, പ്രതികള് ഉപയോഗിച്ചിരുന്ന കാര് പൊലീസ് കസ്റ്റഡിയില് എടുത്തു. തൃശൂരില് നിന്നാണു കാര് കണ്ടെടുത്തത്. ഷംന കേസിനൊപ്പം പ്രതികള്‍ക്കെതിരെ ഏഴു പെണ്‍കുട്ടികള് നല്‍കിയ പരാതിയിലും പൊലീസ് അന്വേഷണം തുടങ്ങി.\nനടി ഷംന കാസിമിനെ ഭീഷണിപ്പെടുത്തി പണം തട്ടിയെടുക്കാന് ശ്രമിച്ച കേസില്2പ്രതികളെ ഇന്നലെ പിടികൂടിയിരുന്നു. തൃശൂര് കൊടുങ്ങല്ലൂര് സ്വദേശി അബ്ദുല് സലാം (26), വാടാനപ്പള്ളി സ്വദേശി അബൂബക്കര് (60) എന്നിവരാണ് അറസ്റ്റിലായത്. മജിസ്‌ട്രേറ്റ് കോടതിയില് കീഴടങ്ങാനെത്തിയപ്പോഴാണ് അബ്ദുല് സലാമിനെ അറസ്റ്റ് ചെയ്തത്. തൃശൂരിലും മലപ്പുറത്തും അബ്ദുല് സലാമിനെതിരെ വഞ്ചനാ കേസുകളുണ്ടെന്നു പൊലീസ് അറിയിച്ചു.\nഉത്രവധക്കേസിലെ മുഖ്യപ്രതി സൂരജിന്റെ അമ്മയും സഹോദരിയും കസ്റ്റഡിയില്


ജനപക്ഷത്തുള്ളവര്‍ക്ക് സംഭവിച്ച ജനിതകമാറ്റം – നേരിടം\nPosted on ജനുവരി 12, 2011 ജൂണ് 18, 2018 by admin\nപണ്ട് മതത്തിനും രാജാവിനും ആയിരുന്നു അധികാരം. അന്ന് മൂലധനശക്തികള് അവരുടെയൊപ്പം കൂടി. മൂലധനം കൂട്ടുന്നതിന് വേണ്ടി രാജാവും മതങ്ങളും ജനങ്ങളുടെ മേല് നിയമങ്ങള് നടപ്പാക്കി അവരുടെ അധ്വാന ശക്തിയെ ചൂഷണം ചെയ്തു. അന്ന് ജനങ്ങളുടെയൊപ്പം പുരോഗമനകാരികളെന്നൊരു വര്‍ഗ്ഗം നിലകൊണ്ടു. അവര് ജനങ്ങള്‍ക്ക് മാര്‍ഗ്ഗ നിര്‍ദ്ദേശം നല്‍കി. അവരുടെ സമരങ്ങളില് പങ്കുചേര്‍ന്നു. ജയിലില് കിടന്നു, തൂക്കിലേറി.\nപിന്നീട് രാജാവ് പോയി. മതങ്ങളുടെ ശക്തി കുറഞ്ഞു. അധികാരം പുരോഗമനകാരികളുടെ കൈയ്യിലായി. മൂലധന ശക്തികള് എന്തു ചെയ്യും? അവര് പുരോഗമനകാരികളുടെ കൂടെയായി. പുരോഗമനകാരികള് ഇപ്പോള് മൂലധനത്തിന് വേണ്ടി കാര്യപരിപാടികള് നടപ്പാക്കുന്നു.\nജനപക്ഷത്ത് ആരും ഇല്ലാതെയായി. ആ ശൂന്യതയിലേക്ക് മത, രാഷ്ട്രീയ തീവ്രവാദികള് വന്നു ചേരുന്നു, പുതിയൊരു ഇരുണ്ടയുഗം പടുത്തുയര്‍ത്താനായി.\nഅടുത്ത ലേഖനം ശാസ്ത്രത്തെ പേടിക്കേണ്ടതുണ്ടോ?


ന്യൂദല്‍ഹി: മ്യാന്‍മാറിലെ ജനാധിപത്യ പോരാളി ഓങ് സാന് സ്യൂചി ഇന്ത്യയിലെത്തി. തടങ്കലില് നിന്നും മോചിതയാതിന് ശേഷമുള്ള സ്യൂചിയുടെ ആദ്യ ഇന്ത്യാ സന്ദര്‍ശനമാണിത്.\nപ്രധാനമന്ത്രി മന്‍മോഹന് സിങ്ങുമായുള്ള കൂടിക്കാഴ്ചക്കു പുറമെ പാര്‍ലമെന്റില് സ്യൂചി പ്രസംഗിക്കും.\nനെഹ്‌റു സ്മാരക ഫണ്ട് അധ്യക്ഷ കൂടിയായ കോണ്‍ഗ്രസ് പ്രസിഡന്റ് സോണിയാ ഗാന്ധിയുടെ ക്ഷണപ്രകാരം നെഹ്‌റു അനുസ്മരണ പ്രഭാഷണം നടത്താനാണ് സ്യൂചി ഇന്ത്യയിലെത്തിയത്.\nഇതിന്റെ ഭാഗമായി ജന്‍പഥില് സോണിയ സ്യൂചിക്ക് വിരുന്നു നല്‍കും. കോണ്‍ഗ്രസ് ആസ്ഥാനമായ 24 അക്ബര് റോഡ് ഇതിനു തൊട്ടടുത്താണ്. നേരത്തേ അംബാസഡര്‍മാരുടെ വസതിയായിരുന്ന ഇവിടെയാണ് സ്യൂചി അമ്മയോടൊപ്പം താമസിച്ചിരുന്നത്.\n18 വരെ നീളുന്ന സന്ദര്‍ശനത്തില് വെള്ളിയാഴ്ച ലേഡി ശ്രീറാം കോളജിലെത്തും. 1964ല് ലേഡി ശ്രീറാം കോളജില് നിന്നാണ് പോളിറ്റിക്കല് സയന്‍സില് സ്യൂചി ബിരുദം നേടിയത്.\nപ്രധാനമന്ത്രി മന്‍മോഹന് സിങ്, ഉപരാഷ്ട്രപതി ഹാമിദ് അന്‍സാരി, ലോക്‌സഭാ സ്പീക്കര് മീരാ കുമാര് എന്നിവരുമായി കൂടിക്കാഴ്ച നടത്തുന്ന സ്യൂചി ബാംഗ്ലൂരിലെ ഇന്ത്യന് ഇന്‍സ്റ്റിറ്റിയൂട്ട് ഓഫ് സയന്‍സും ഇന്‍ഫോസിസ് ക്യാംപസും, ആന്ധ്രാപ്രദേശിലെ ഗ്രാമങ്ങളും സന്ദര്‍ശിക്കും.


ലേവ്യർ ൧൭ - വിശുദ്ധ ബൈബിൾ [മലയാളം ബൈബിൾ 1992] - (ലേവ 17)\n൧൭:൧ ൧൭:൨ ൧൭:൩ ൧൭:൪ ൧൭:൫ ൧൭:൬ ൧൭:൭ ൧൭:൮ ൧൭:൯ ൧൭:൧൦ ൧൭:൧൧ ൧൭:൧൨ ൧൭:൧൩ ൧൭:൧൪ ൧൭:൧൫ ൧൭:൧൬\nനീ അഹരോനോടും പുത്രന്മാരോടും എല്ലായിസ്രായേല്‍മക്കളോടും പറയേണ്ടതു എന്തെന്നാല്‍യഹോവ കല്പിച്ച കാര്യം ആവിതു\nയിസ്രായേല്‍ഗൃഹത്തില് ആരെങ്കിലും കാളയെയോ ആട്ടിന് കുട്ടിയെയോ കോലാടിനെയോ പാളയത്തില്‍വെച്ചെങ്കിലും പാളയത്തിന്നു പുറത്തുവെച്ചെങ്കിലും അറുക്കയും\nഅതിനെ യഹോവയുടെ കൂടാരത്തിന്റെ മുമ്പില് യഹോവേക്കു വഴിപാടായി അര്‍പ്പിക്കേണ്ടതിന്നു സമാഗമനക്കുടാരത്തിന്റെ വാതില്‍ക്കല് കൊണ്ടുവരാതിരിക്കയും ചെയ്താല് അതു അവന്നു രക്തപാതകമായി എണ്ണേണം; അവന് രക്തം ചൊരിയിച്ചു; ആ മനുഷ്യനെ അവന്റെ ജനത്തിന്റെ നടുവില്‍നിന്നു ഛേദിച്ചുകളയേണം.\nയിസ്രായേല്‍മക്കള് വെളിന് പ്രദേശത്തുവെച്ചു അര്‍പ്പിച്ചു വരുന്ന യാഗങ്ങളെ യഹോവേക്കു സമാധാനയാഗങ്ങളായി അര്‍പ്പിക്കേണ്ടതിന്നു സമാഗമനക്കുടാരത്തിന്റെ വാതില്‍ക്കല് പുരോഹിതന്റെ അടുക്കല് യഹോവയുടെ സന്നിധിയില് കൊണ്ടുവരേണ്ടതാകുന്നു.\nപുരോഹിതന് അവയുടെ രക്തം സമാഗമന കൂടാരത്തിന്റെ വാതില്‍ക്കല് യഹോവയുടെ യാഗപീഠത്തിന്മേല് തളിച്ചു മേദസ്സു യഹോവേക്കു സൌരഭ്യവാസനയായി ദഹിപ്പിക്കേണം.\nഅവര് പരസംഗമായി പിന്തുടരുന്ന ഭൂതങ്ങള്‍ക്കു ഇനി തങ്ങളുടെ ബലികള് അര്‍പ്പിക്കരുതു; ഇതു തലമുറതലമുറയായി അവര്‍ക്കും എന്നേക്കുമുള്ള ചട്ടം ആയിരിക്കേണം.\nനീ അവരോടു പറയേണ്ടതു എന്തെന്നാല്‍യിസ്രായേല്‍ഗൃഹത്തിലോ നിങ്ങളുടെ ഇടയില് പാര്‍ക്കുംന്ന പരദേശികളിലോ ആരെങ്കിലും ഹോമയാഗമോ ഹനനയാഗമോ അര്‍പ്പിക്കയും\nഅതു യഹോവേക്കു അര്‍പ്പിക്കേണ്ടതിന്നു സമാഗമനക്കുടാരത്തിന്റെ വാതില്‍ക്കല് കൊണ്ടുവരാതിരിക്കയും ചെയ്താല് അവനെ അവന്റെ ജനത്തില്‍നിന്നു ഛേദിച്ചുകളയേണം.\nയിസ്രായേല്‍ഗൃഹത്തിലോ നിങ്ങളുടെ ഇടയില് പാര്‍ക്കുംന്ന പരദേശികളിലോ ആരെങ്കിലും വല്ല രക്തവും ഭക്ഷിച്ചാല് രക്തം ഭക്ഷിച്ചവന്റെ നേരെ ഞാന് ദൃഷ്ടിവെച്ചു അവനെ അവന്റെ ജനത്തിന്റെ ഇടയില്‍നിന്നു ഛേദിച്ചുകളയും.\nമാംസത്തിന്റെ ജീവന് രക്തത്തില് അല്ലോ ഇരിക്കുന്നതു; യാഗപീഠത്തിന്മേല് നിങ്ങള്‍ക്കുവേണ്ടി പ്രായശ്ചിത്തം കഴിപ്പാന് ഞാന് അതു നിങ്ങള്‍ക്കു തന്നിരിക്കുന്നു; രക്തമല്ലോ ജീവന് മൂലമായി പ്രായശ്ചിത്തം ആകുന്നതു.\nഅതുകൊണ്ടത്രേ നിങ്ങളില് യാതൊരുത്തനും രക്തം ഭക്ഷിക്കരുതു; നിങ്ങളുടെ ഇടയില് പാര്‍ക്കുംന്ന പരദേശിയും രക്തം ഭക്ഷിക്കരുതു എന്നു ഞാന് യിസ്രായേല് മക്കളോടു കല്പിച്ചതു.\nയിസ്രായേല്‍മക്കളിലോ നിങ്ങളുടെ ഇടയില് പാര്‍ക്കുംന്ന പരദേശികളിലോ ആരെങ്കിലും തിന്നാകുന്ന ഒരു മൃഗത്തെയോ പക്ഷിയെയോ വേട്ടയാടി പിടിച്ചാല് അവന് അതിന്റെ രക്തം കളഞ്ഞു മണ്ണിട്ടു മൂടേണം.\nസകലജഡത്തിന്റെയും ജീവന് അതിന്റെ ജീവാധാരമായ രക്തം തന്നേ. അതുകൊണ്ടത്രേ ഞാന് യിസ്രായേല്‍മക്കളോടുയാതൊരു ജഡത്തിന്റെ രക്തവും നിങ്ങള് ഭക്ഷിക്കരുതു എന്നു കല്പിച്ചതു; സകലജഡത്തിന്റെയും ജീവന് അതിന്റെ രക്തമല്ലോ; അതു ഭക്ഷിക്കുന്നവനെയെല്ലാം ഛേദിച്ചുകളയേണം.\nതാനേ ചത്തതിനെയോ പറിച്ചുകീറിപ്പോയതിനെയോ തിന്നുന്നവനൊക്കെയും സ്വദേശിയായാലും പരദേശിയായാലും വസ്ത്രം അലക്കി വെള്ളത്തില് കുളിക്കയും സന്ധ്യവരെ അശുദ്ധനായിരിക്കയും വേണം; പിന്നെ അവന് ശുദ്ധിയുള്ളവനാകും.\nവസ്ത്രം അലക്കാതെയും ദേഹം കഴുകാതെയും ഇരുന്നാല് അവന് കുറ്റം വഹിക്കേണം.


പ്രചരണം വെറുതെയായി; ചേപ്പോക്കില് ഖുശ്ബു മത്സരിക്കില്ല\nചേപ്പോക്ക് നിയമസഭ മണ്ഡലത്തില് എഐഡിഎംകെ – ബിജെപി സഖ്യം നടി ഖുശ്ബു മത്സരിക്കില്ല. ബിജെപ്പിക്ക് നല്‍കുമെന്ന് എഐഡിഎംകെ പറഞ്ഞിരുന്ന മണ്ഡലങ്ങളില് ചിലത് പിഎംകെക്ക് നല്‍കിയതിനെ തുടര്‍ന്നാണ് ഖുശ്ബുവിന് ചേപ്പോക്ക് നഷ്ടമായത്. ചേപ്പോക്കിന് പുറമെ തിരുവല്ലികേനി, മൈലാപൂര്, രാജപാളയം എന്നീ മണ്ഡലങ്ങളും പിഎംകെക്ക് നല്‍കുകയായിരുന്നു. അതേസമയം മണ്ഡലം നഷ്ടമായതിനെ തുടര്‍ന്ന് ഖുശ്ബു ട്വിറ്ററില് പ്രതികരണം അറിയിച്ചു. കഴിഞ്ഞ മൂന്ന് മാസത്തോളം നടത്തിയ പ്രചരണത്തിലൂടെ തനിക്ക് ചേപ്പോക്കിനെ കൂടുതല് അറിയാന് കഴിഞ്ഞു. ചേപ്പോക്കുമായി എനിക്കുള്ള ബന്ധം ജീവിതാവസാനം വരെ തുടരും. […]\n11 March 2021 12:36 AM GMT\nചേപ്പോക്ക് നിയമസഭ മണ്ഡലത്തില് എഐഡിഎംകെ – ബിജെപി സഖ്യം നടി ഖുശ്ബു മത്സരിക്കില്ല. ബിജെപ്പിക്ക് നല്‍കുമെന്ന് എഐഡിഎംകെ പറഞ്ഞിരുന്ന മണ്ഡലങ്ങളില് ചിലത് പിഎംകെക്ക് നല്‍കിയതിനെ തുടര്‍ന്നാണ് ഖുശ്ബുവിന് ചേപ്പോക്ക് നഷ്ടമായത്. ചേപ്പോക്കിന് പുറമെ തിരുവല്ലികേനി, മൈലാപൂര്, രാജപാളയം എന്നീ മണ്ഡലങ്ങളും പിഎംകെക്ക് നല്‍കുകയായിരുന്നു.\nഅതേസമയം മണ്ഡലം നഷ്ടമായതിനെ തുടര്‍ന്ന് ഖുശ്ബു ട്വിറ്ററില് പ്രതികരണം അറിയിച്ചു. കഴിഞ്ഞ മൂന്ന് മാസത്തോളം നടത്തിയ പ്രചരണത്തിലൂടെ തനിക്ക് ചേപ്പോക്കിനെ കൂടുതല് അറിയാന് കഴിഞ്ഞു. ചേപ്പോക്കുമായി എനിക്കുള്ള ബന്ധം ജീവിതാവസാനം വരെ തുടരും. പ്രചരണത്തിനിടയില് ഒരിക്കല് പോലും ഞാനാണ് സ്ഥാനാര്‍ത്ഥിയെന്ന് പറഞ്ഞിരുന്നില്ല. മറ്റൊരു പാര്‍ട്ടിയും എനിക്ക് ജനങ്ങളോട് ഇത്ര അടുത്ത് പ്രവര്‍ത്തിക്കാനുള്ള അവസരം നല്‍കിയിട്ടില്ല. അത്തരത്തില് പ്രവര്‍ത്തിക്കാന് എനിക്ക് അവസരം നല്‍കിയതിന് പാര്‍ട്ടിയോട് കടപ്പെട്ടിരിക്കുന്നു. ഞാന് പാര്‍ട്ടിക്ക് വേണ്ടിയാണ് പ്രവര്‍ത്തിക്കുന്നത്. പാര്‍ട്ടിയുടെ തീരുമാനം നല്ലതിനാണെന്നും ഖുശ്ബു അഭിപ്രായപ്പെട്ടു.\nNo other party gave me the opportunity to work at the grassroot level. Finally @BJP4India @BJP4TamilNadu did. I have learnedalot in these3months. Those who see sarcasm in my last tweet,pls do not let your minds over shoot. Relax,I work for the party n party knows the best🙏😊\nഖുശ്ബു കഴിഞ്ഞ മാസങ്ങളായ ചേപ്പോക്ക് തിരുവല്ലികേനി എന്നീ മണ്ഡലങ്ങളില് പ്രചരണം നടത്തിയിരുന്നു. ബുദ്ധനാഴ്ച്ച മണ്ഡലങ്ങള് തീരുമാനിക്കുന്നതിന് രണ്ട് മണിക്കൂര് മുന്‍പ് പോലും ഖുശ്ബു പ്രചരണത്തിന്റെ ചിത്രങ്ങള് ട്വിറ്ററില് പങ്കുവെച്ചിരുന്നു. ഡിഎംകെ യൂത്ത് വിങ് സെക്രട്ടറിയും എംകെ സ്റ്റാലിന്റെ മകനുമായ ഉദയനിധി സ്റ്റാലിനും ചേപ്പോക്കില് നിന്നാണ് മത്സരിക്കുന്നത്. അതിനാല് ഖുശ്ബുവും ഉദയനിധി സ്റ്റാലിനും തമ്മില് കടുത്ത മത്സരമുണ്ടാകുമെന്നാണ് കരുതിയിരുന്നത്.\nഡിഎംകെയുടെ കോട്ടയായ നിയമസഭ മണ്ഡലമാണ് ചേപ്പോക്ക്. മുന് തമിഴ്‌നാട് മുഖ്യമന്ത്രിയായ കലൈഞ്ജര് കരുണാനിധി മൂന്ന് തവണയാണ് ചേപ്പോക്കില് നിന്ന് വിജയിച്ചിട്ടുള്ളത്. അതിനാല് ഡിഎംകെ യൂത്ത് വിങ് സെക്രട്ടറി ഉദയനിധി സ്റ്റാലിനും ഖുശ്ബുവും തമ്മിലുള്ള മത്സരം തമിഴ്‌നാട് ഉറ്റുനോക്കുന്ന ഒന്നായിരുന്നു.\n1991ലെ നിയമസഭ തെരഞ്ഞെടുപ്പ് ഒഴികെ ബാക്കിയുള്ള എല്ലാ നിയമസഭ തെരഞ്ഞെടുപ്പുകളിലും ഡിഎംകെയാണ് ചേപ്പോക്കില് നിന്ന് വിജയിച്ചിട്ടുള്ളത്. മുന് പ്രധാന മന്ത്രി രാജീവ് ഗാന്ധിയുടെ മരണത്തിന് ശേഷം നടന്ന തെരഞ്ഞെടുപ്പില് മാത്രമാണ് ചേപ്പോക്കില് കോണ്‍ഗ്രസ് സ്ഥാനാര്‍ത്ഥി ജയിക്കുന്നത്. 1996, 2001, 2006 എന്നീ വര്‍ഷങ്ങളിലെ തെരഞ്ഞെടുപ്പുകളിലാണ് കരുണാനിധി ചേപ്പോക്കില് നിന്നും വിജയിച്ചത്.


ഉറങ്ങുന്ന സ്ത്രീശക്തി ഉണരണം - ശ്രേയസ്\nഅമ്മയ്ക്ക് സ്ത്രീയും പുരുഷനും തുല്യരാണ്. സ്ത്രീകള് ശബരിമലയില് പ്രവേശിക്കണമോ വേണ്ടയോ എന്ന തര്‍ക്കങ്ങള് നടക്കുന്ന കാലമാണ് ഇത്. ഇതിനെക്കുറിച്ചല്ല ഇപ്പോള് പറയുവാന് ഉദ്ദേശിക്കുന്നത്. കാലഘട്ടത്തിന്റെ ആവശ്യം ഉറങ്ങുന്ന സ്ത്രീശക്തി ഉണരണം എന്നുള്ളതാണ്.\nഈ ഉണര്‍വ് വികസിത രാജ്യങ്ങളിലെ സ്ത്രീകളില് മാത്രം ഉണ്ടാകേണ്ടതല്ല. ലോകത്തിലെ എല്ലാ രാജ്യങ്ങളിലെയും സ്ത്രീകളില് ഈ ഉണര്‍വ് ഉണ്ടാകണം. ഭൗതികചിന്തയ്ക്കു പ്രാധാന്യം നല്കുന്ന രാജ്യങ്ങളിലെ സ്ത്രീകള് ആത്മീയതയിലേക്കുയരണം. മതവും ആചാരവും അടിച്ചേല്‍പ്പിച്ച ഇടുങ്ങിയ ചട്ടക്കൂടില് കഴിയുന്ന രാജ്യങ്ങളിലെ സ്ത്രീകള് ആധുനുക ചിന്തയിലേക്ക് ഉണരണം.\nവിദ്യാഭ്യാസത്തിലൂടെയും ഭൗതികമായ വളര്‍ച്ചയിലൂടെയും സ്ത്രീയും അവള്‍ക്ക് ചുറ്റുമുള്ള സമൂഹവും ഉണരും, സംസ്കാരം വളരും എന്നു നാം കരുതി. എന്നാല് ഈ വിശ്വസം തെറ്റാണെന്ന് കാലം നമ്മെ പഠിപ്പിച്ചു. കേവലം മതഗ്രന്ഥങ്ങള് വായിക്കുകയും പഠിക്കുകയും ചെയ്തതുകൊണ്ടുമാത്രം ഈ ഉണര്‍വ് ഉണ്ടാകുന്നില്ല. സ്ത്രീ ശക്തി ഉണര്‍ന്നു പ്രവര്‍ത്തിക്കണമെങ്കില് ആധുനിക വിദ്യാഭ്യാസവും പുരാതനവും സനാതനവുമായ ആത്മീയജ്ഞാനവും ഒന്നിക്കണം.\nബാഹ്യമായ ഒരു ശക്തിക്കും സ്ത്രീയെയും അവള്‍ക്കു ജന്മസിദ്ധമായിട്ടുള്ള മാതൃത്വത്തെയും തടഞ്ഞു നിര്‍ത്താന് കഴിയില്ല. സ്ത്രീയെ ഉണര്‍ത്തേണ്ടത് അവള്‍തന്നെയാണ്. അതിനു തടസ്സം അവളുടെ മനസ്സാണ്.\nപോയകാല സമൂഹം സൃഷ്ടിച്ച നിയമങ്ങളും അന്ധവിശ്വാസങ്ങളും സ്ത്രീക്കെതിരെ ഇന്നും നിലനില്ക്കുന്നു. ചൂഷണം ചെയ്യാനും അടിച്ചമര്‍ത്താനും പുരുഷന്‍മാര് കെട്ടിച്ചമച്ച പ്രാകൃതമായ സമ്പ്രദായങ്ങളും തുടരുന്നു. ഇവയെല്ലാംകൂടി സൃഷ്ടിച്ച ചിലന്തിവലയ്ക്കുള്ളില് കുടുങ്ങിക്കിടക്കുകയാണ് സ്ത്രീയുടെ മനസ്സ്. സ്വന്തം മനസ്സ് അവളെ ഹിപ്നോട്ടൈസ് ചെയ്തിരിക്കുകയാണ്. ഈ കാന്തവലയത്തില് നിന്നു പുറത്തുവരാന് അവള് അവളെത്തന്നെ സഹായിക്കണം.\nവലിയ മരങ്ങള് പോലും തുമ്പിക്കൈകൊണ്ടു പിഴുതെടുക്കുവാന് ശക്തിയുള്ള ആനയുടെ കാര്യം നോക്കുക. ആന കുട്ടിയായിരിക്കുമ്പോള് അതിനെ വളരെ ബലമുള്ള വടമോ ചങ്ങലയോകൊണ്ടു മരത്തില് കെട്ടിയിടുന്നു. വടം പൊട്ടിച്ച്, മരം മറിച്ചിട്ട് പോകാന് അപ്പോള് അതിന് ശക്തിയില്ല. കാട്ടില് സ്വതന്ത്രനായി നടന്ന അവന് കെട്ടു പൊട്ടിക്കാന് ആവുന്നത്ര ശ്രമിക്കും. ഫലമില്ലെന്നു കാണുമ്പോള് അതു ശ്രമം നിര്‍ത്തി ശാന്തനാവും. എന്നാല് ആന വലുതാകുമ്പോള് അതിനെ ചെറിയമരത്തില്‍പ്പോലും തളയ്ക്കും. വേണമെങ്കില് മരം മറിച്ചിട്ട് ആനയ്ക്ക് സ്വതന്ത്രനാവാം. എന്നാല് പഴയ അനുഭവം അതിന്റെ മനസ്സിനെ കണ്ടീഷന് ചെയ്തിരിക്കുന്നു. മുന്‍വിധി കാരണം അത് സ്വതന്ത്രനാവാന് ശ്രമിക്കുന്നില്ല. സ്ത്രീയുടെ കാര്യത്തിലും ഇതുതന്നെ സംഭവിച്ചിരിക്കുന്നു. അവളിലെ ആത്മശക്തി ഉണരാന് നാം അനുവദിക്കില്ല. ആ മഹത്തായ ശക്തിയെ അണകെട്ടി തടഞ്ഞു നിര്‍ത്തുകയാണ് ഇന്നത്തെ സമൂഹം.\nഇക്കഴിഞ്ഞ ദിവസം വിദേശരാജ്യത്തു ജോലിചെയ്യുന്ന ഒരു പെണ്‍ക്കുട്ടി അമ്മയുടെ അടുത്ത് വന്ന് വളരെ നേരം കഴിഞ്ഞു സങ്കടം പറഞ്ഞു. അവള് വിദേശത്ത് ജോലിചെയ്യുന്നു. വിവാഹം കഴിഞ്ഞ് ഭര്‍ത്താവിനെയും വിദേശത്തോക്കു കൊണ്ടുപോയി. അവിടെ ജോലിയും ശരിയാക്കിക്കൊടുത്തു. മയക്കുമരുന്നിന് അടിമയായ ഭര്‍ത്താവ് ഈ പൊണ്‍കുട്ടിയുടെ ചിത്രങ്ങള് ഇന്റെ‍ര്‍നെറ്റില് നല്കുകയും അവളുടെ ടെലിഫോണ്‍നമ്പറും വിലാസവും അതില് കൊടുത്ത് അവളെക്കുറിച്ച് വൃത്തിക്കെട്ട വിവരങ്ങളും നല്കിയിരിക്കുന്നു. മയക്കുമരുന്നിനും മദ്യത്തിനും അടിമയായ സ്വന്തം ഭര്‍ത്താവാണ് , ഭാര്യയെക്കുറിച്ച് ഇങ്ങനെ ചെയ്തത്!\nസൃഷ്ടിക്കാനും പരിപാലിക്കാനുമുള്ള ശക്തിയും മാതൃത്വത്തിന്റെ പരിശുദ്ധിയും സ്ത്രീയ്ക്കും തുണയായുണ്ട്. സമൂഹത്തില് കാര്യമായ മാറ്റമുണ്ടാകാന് പുരുഷനെക്കാളേറെ സ്ത്രീയെ ഇത് സഹായിക്കും. ഉയരങ്ങളിലെത്താന് സ്ത്രീക്കു തടസ്സമായി നില്‍ക്കുന്നത് കഴിഞ്ഞകാലം സൃഷ്ടിച്ച വികലമായ സങ്കല്‍പ്പങ്ങളാണ്. സ്ത്രീയുടെ മനസ്സില് ഭീതിയും ആശങ്കയും വളര്‍ത്തുന്ന നിഴലുകളാണിവ. നിഴല് യാഥാര്‍ഥ്യമല്ല, മിഥ്യയാണ്. ഇപ്പോഴുണ്ടെന്നു കരുതുന്ന പരിമിതികള് വെറും തോന്നലുകളാണ്. അതിനെ മറികടക്കാന് സ്ത്രീക്കു ശക്തി ഉണ്ടാവണം. എങ്കില് അവള് സമസ്ത രംഗങ്ങളിലും മുന്നേറും.\nനിഷ്കാമസേവ ഈശ്വരസേവയായി കാണുകയും അതില് സന്തോഷം കണ്ടെത്തുകയും ചെയ്തിരുന്ന ഒരു സ്ത്രീ ഉണ്ടായിരുന്നു. അവരെ നാട്ടിലെ മതധ്യക്ഷന്മാര് പുരോഹിതയായി നിയമിച്ചു. ആദ്യമായാണ് ഒരു സ്ത്രീക്കു പുരോഹിത പദവി നല്‍കിയത്. ഇത് മറ്റു പുരോഹിതന്മാര്‍ക്ക് ഇഷ്ടപ്പെട്ടില്ല. വിനയവും നിഷ്ഠയും ആധ്യാത്മിക ജ്ഞാനവും തികഞ്ഞ ആ പുരോഹിത പക്ഷേ, വേഗം പ്രസിദ്ധിയാര്‍ജിച്ചു. സകലരും അവരെ പ്രശംസിക്കുവാന് തുടങ്ങി. ഇതോടെ പുരോഹിതന്‍ന്മാര് കുടുതല് അസൂയാലുക്കളായി. ഒരിക്കല് ഒരു സഭായോഗത്തില് പങ്കെടുക്കുവാന് പുരോഹിതന്മാര് എല്ലാം പുറപ്പെട്ടു. വലിയ കായല് കടന്ന് അടുത്ത നഗരത്തിലായിരുന്നു യോഗം. മനഃപൂര്‍വം അവര് പുരോഹിതയെ ക്ഷണിച്ചില്ല. പക്ഷേ ബോട്ടില് കയറിയപ്പോള് നേരത്തെത്തന്നെ അതില് സ്ഥാനം പിടിച്ചിരിക്കുന്ന പുരോഹികയെക്കണ്ട് ഉള്ളില് ദേഷ്യപ്പെട്ടു. ഇവിടെയും ഈ ശല്യം എത്തിയോ? എന്ന് ഉള്ളില് പിറുപിറുത്തു.\nകായല് കടക്കാന് രണ്ടുമണിക്കൂറോളം ബോട്ടുയാത്ര വേണ്ടിയിരുന്നു. കഷ്ടിച്ച് അരമണിക്കൂര് യാത്ര ചെയ്തപ്പോള് ബോട്ടു നിന്നു. പരിഭ്രാന്തിയോടെ ഡ്രൈവര് വിളിച്ചു പറഞ്ഞു. നമ്മള് കുടുങ്ങി, ഡീസല് തീര്‍ന്നു. ബോട്ടില് ആവശ്യത്തിന് ഡീസല് കരുതുവാന് ഞാന് മറന്നു. അടുത്തെങ്ങും മറ്റു ബോട്ടുകളും കാണുന്നില്ല. എന്തുചെയ്യണം എന്നറിയാതെ എല്ലാവരും പകച്ചു നിന്നു.\nഅപ്പോള് ആ പുരോഹിത മുന്നോട്ടു വന്ന് പറഞ്ഞു. വിഷമിക്കോണ്ട സഹോദരന്മാരെ. ഞാന് പോയി ഡീസലുമായി വരാം. ഇത്രയും പറഞ്ഞ് അവര് ഡീസല് ക്യാനുമെടുത്ത്, ബോട്ടില് നിന്നിറങ്ങി ജലനിരപ്പിലൂടെ കരയിലേക്കു നടക്കുവാന് തുടങ്ങി. ഈ കാഴ്ചകണ്ട പുരോഹിതന്മാര് സ്തബ്ധരായി നിന്നു പോയി. അതിനു ശേഷം പരിഹാസത്തോടെ അവര് പറഞ്ഞു. കണ്ടില്ലേ, അവള്‍ക്കു നീന്താന്‍പോലും അറിയില്ല!\nഇതാണ് പല പുരുഷന്മാരുടെയും മനോഭാവം. സ്ത്രീയുടെ നേട്ടങ്ങള് പുച്ഛത്തോടെ കാണുകയും തള്ളിപറയുകയും ചെയ്യുന്ന പ്രകൃതം. ശാരീരികമായും ബുദ്ധിപരമായും സ്ത്രീ അബലയാണെന്നാണ് പല പുരുഷന്‍ന്മാരുടെയും ധാരണ. പക്ഷേ നമുക്ക് ഒരു ഋഷി പരമ്പര്യമുണ്ട്. ഋഷിമാരുടെ നാടായിരുന്നു ഭാരതം. ഋഷിമാരുടെ ധ്യാനത്തില് തെളിഞ്ഞ ഒരു സത്യമുണ്ട്. സ്ത്രീയില് പുരുഷനും പുരുഷനില് സ്ത്രീയും ഉണ്ട്- അതാണ് അര്‍ധനാരീശ്വര സങ്കല്‍പം. സ്ത്രീ പുരുഷന്റെ പ്രകൃതിയാണ്. പുരുഷന് സ്ത്രീയുടെയും സ്ത്രൈണഗുണമായ ഹ‍ൃദയശുദ്ധിയും പുരുഷഗുണമായ ബുദ്ധിശക്തിയും ഒരേ സമയത്ത് ജീവിതത്തില് വളര്‍ത്തുവാനും ഉണര്‍ത്തുവാനും കഴിയണം. അപ്പോഴാണ് ഓരോ വ്യക്തിയും പൂര്‍ണത പ്രപിക്കുന്നത്. ഇതു സാധ്യമാണ്. കാരണം ഇതു സ്ത്രീയിലും പുരുഷനിലും അന്തര്‍ലീനമായി കുടികൊള്ളുന്നു.\nഅന്തര്‍ലീനമായ ഈ സത്ഗുണങ്ങള് സ്ത്രീയും പുരുഷനും വളര്‍ത്തിയെടുക്കാന് പരിശ്രമിക്കുമല്ലോ? വൈദ്യുത പ്രവാഹത്തിന് പോസിറ്റീവും നെഗറ്റീവും പോളുകള് ആവശ്യമായതുപോലെ ജീവിത പ്രവാഹം പൂര്‍ണമാകുവാന് പുരുഷന് സ്ത്രീയുടെ ആവശ്യമുണ്ട്. സംസ്കാരം പുഷ്പിക്കുന്നത് സ്ത്രീയും പുരുഷനും പരസ്പരം താങ്ങും തണലുമായി തങ്ങളുടെ ധര്‍മ്മം നിര്‍വഹിക്കുമ്പോള്‍ഴാണ് എന്നാണ് അമ്മയ്ക്ക് പറയാനുള്ളത്.


വോട്ടെടുപ്പിന് മൂന്ന് ദിവസം മാത്രം; സ്ഥാനാര്‍ത്ഥി ബിജെപിയില്; വെട്ടിലായി കോണ്‍ഗ്രസ് സഖ്യകക്ഷി | Kerala Speaks\nവോട്ടെടുപ്പിന് മൂന്ന് ദിവസം മാത്രം; സ്ഥാനാര്‍ത്ഥി ബിജെപിയില്; വെട്ടിലായി കോണ്‍ഗ്രസ് സഖ്യകക്ഷി\nനിയമസഭാ തെരഞ്ഞെടുപ്പിന് അഞ്ച് ദിവസം മാത്രം ബാക്കി നില്‍ക്കെ സ്ഥാനാര്‍ത്ഥി ബിജെപി ചേര്‍ന്നു. അസമില് കോണ്‍ഗ്രസ് സഖ്യകക്ഷിയായ ബിപിഎഫ് സ്ഥാനാര്‍ത്ഥിയാണ് ബിജെപിയില് ചേര്‍ന്നത്. ഇതോടെ വെട്ടിലായ പാര്‍ട്ടി സ്ഥാനാര്‍ത്ഥിയെ മാറ്റണമെന്നാവശ്യപ്പെട്ട് തെരഞ്ഞെടുപ്പ് കമ്മീഷനെ സമീപിച്ചിരിക്കുകയാണ്.\nതമല്‍പൂര് മണ്ഡലത്തിലെ ബിപിഎഫ് സ്ഥാനാര്‍ത്ഥി ബസുമതരിയാണ് തെരഞ്ഞെടുപ്പ് പ്രചാരണങ്ങളെല്ലാം അവസാനിച്ച് ശേഷം ബിജെപിയില് ചേര്‍ന്നത്. ബുധനാഴ്ച്ച മുതല് ഇദ്ദേഹത്തെ കാണാനില്ലായിരുന്നു. പിന്നീടാണ് ബിജെപിയില് ചേര്‍ന്നത്.\nമണ്ഡലത്തിലെ തെരഞ്ഞെടുപ്പ് റദ്ദാക്കണമെന്നാവശ്യപ്പെട്ടാണ് ബിപിഎഫ് അധ്യക്ഷന് ഹഗ്രാമ മോഹിലറി തെരഞ്ഞെടുപ്പ് കമ്മീഷനെ സമീപിച്ചത്. മൂന്നാം ഘട്ട വോട്ടെടുപ്പ് നടക്കുന്ന ഏപ്രില്6നാണ് ഇവിടെ വോട്ടെടുപ്പ് നടക്കുന്നത്. നേരത്തെ ബിപിഎഫ് പാര്‍ട്ടി ബിജെപി സഖ്യകക്ഷിയായിരുന്നു. പിന്നീട് ബിജെപി യുപിപിഎല്ലുമായി ചേര്‍ന്നതോടെ ബിപിഎഫ് സഖ്യം ഉപേക്ഷിച്ച് കോണ്‍ഗ്രസില് ചേരുകയായിരുന്നു.\nബിപിഎഫ് സ്ഥാനാര്‍ത്ഥിയെ പിന്‍വലിച്ച് പുതിയ സ്ഥാനാര്‍ത്ഥിയെ നിര്‍ത്താന് അനുവദിക്കണമെന്നും ബസുമതരിക്ക് അനുവദിച്ച ചിഹ്നം പിന്‍വലിക്കണമെന്നും പാര്‍ട്ടി അധ്യക്ഷന് തെരഞ്ഞെടുപ്പ് കമ്മീഷന് അയച്ച കത്തില് പറയുന്നു.\nPrevious articleകഴിഞ്ഞ തവണ കിട്ടിയ വോട്ടു പോലും ഇത്തവണ കിട്ടില്ല,കേരളം ബിജെപിക്ക് വളരാൻ പറ്റിയ മണ്ണല്ലെന്ന് പിണറായി വിജയൻ\nNext articleമനോരമ ഇത്രയും അധഃപതിക്കരുത്: മാധ്യമങ്ങളെ കടന്നാക്രമിച്ച് പിണറായി വിജയൻ\nപുതിയ ആശയം നൽകുന്നവർക്ക് ഐ ഫോൺ: കോൺഗ്രസ് വാഗ്ദാനം


കുട്ടികള്‍ക്ക് സ്മാര്‍ട്ട്‌ഫോണ് നല്‍കാതിരിക്കാന് 10 കാരണങ്ങള് | 10 Reasons You Shouldn’t Hand A Smartphone to Your Children - Malayalam Gizbot\n47 min ago Airtel Broadband Plans: എയർടെൽ ബ്രോഡ്ബാന്റിൽ 500 ജിബി വരെ അധിക ഡാറ്റ\nകുട്ടികള്‍ക്ക് സ്മാര്‍ട്ട്‌ഫോണ് നല്‍കാതിരിക്കാന് 10 കാരണങ്ങള്\nസാങ്കേതികവിദ്യ ജീവിതം കൂടുതല് സൗകര്യപ്രദമാക്കി കഴിഞ്ഞു. എന്നാല് സ്മാര്‍ട്ട്‌ഫോണുകള് ഉള്‍പ്പെടെയുള്ള ഇലക്ട്രോണിക് ഉപകരണങ്ങള്‍ക്ക് കുട്ടികളില് ഉണ്ടാക്കാന് കഴിയുന്ന സ്വാധീനത്തെ കുറിച്ച് നാം ബോധവാന്മാരായിരിക്കണം. സ്മാര്‍ട്ട്‌ഫോണുമായി കൂടുതല് സമയം ചെലവഴിക്കുന്നത് കുട്ടികളില് എന്തൊക്കെ പ്രശ്‌നങ്ങളുണ്ടാക്കുമെന്ന് അറിയാന് താത്പര്യമില്ലേ?\n1. കുട്ടികളും രക്ഷിതാക്കളും തമ്മിലുള്ള ബന്ധം കുറയുന്നു\nസ്മാര്‍ട്ട്‌ഫോണുകള് നല്ലതായിരിക്കാം. എന്നാല് കുട്ടികള് സ്മാര്‍ട്ട്‌ഫോണുകളുമായി ചെലവഴിക്കുന്ന സമയം യഥാര്‍ത്ഥത്തില് മാതാപിതാക്കള്‍ക്കൊപ്പം ചിരിച്ചുല്ലസിക്കേണ്ടതാണെന്ന് ഓര്‍ക്കുക. ഫോണിനോടുള്ള അടുപ്പം കൂടുന്നതിന് അനുസരിച്ച് അച്ഛനമ്മമാരോടുള്ള സ്‌നേഹവും അടുപ്പവും കുറയും. വളര്‍ച്ചയുടെ ഘട്ടത്തില് കുട്ടികള്‍ക്ക് രക്ഷിതാക്കളുടെ സ്‌നേഹവും മാര്‍ഗ്ഗനിര്‍ദ്ദേശവും അത്യാവശ്യമാണ്. അല്ലെങ്കില് അവര് തെറ്റായ വഴികളില് എത്തിപ്പെടാം.\n2. സര്‍ഗ്ഗാത്മകത നശിക്കുന്നു\nസ്മാര്‍ട്ട്‌ഫോണുകളിലെ ഗെയിമുകള് കളിച്ച് സമയം കളയുന്ന കുട്ടികള്‍ക്ക് സാവകാശം ചിന്താശേഷിയും സര്‍ഗ്ഗാത്മകതയും കൈമോശം വരാം. ഇത് അവരുടെ ബുദ്ധിവികാസത്തെയും ദോഷകരമായി ബാധിച്ചേക്കാം.\n3. ഉറക്കം കുറയുന്നു\nസ്മാര്‍ട്ട്‌ഫോണുമായി കിടക്കയിലേക്ക് പോകുന്ന കുട്ടികളില് ഉറക്കം കുറവായിരിക്കുമെന്ന് പഠനങ്ങളില് കണ്ടെത്തിയിട്ടുണ്ട്. കുട്ടികള് ആവശ്യത്തിന് ഉറങ്ങണം. എങ്കില് മാത്രമേ അവരുടെ തലച്ചോറിന് മതിയായ അളവില് വിശ്രമം ലഭിക്കുകയുള്ളൂ. ശരിയായി ഉറക്കം ലഭിക്കാത്ത കുട്ടികളില് അലസത പ്രകടമായിരിക്കും.\n4. പ്രവൃത്തികളുടെ ദോഷം മനസ്സിലാക്കാന് കഴിയാതെ വരും\nസ്മാര്‍ട്ട്‌ഫോണുകളില് അധികമായി സമയം ചെലവഴിക്കുന്ന കുട്ടികള്‍ക്ക് തങ്ങളുടെ പ്രവൃത്തികളെ കുറിച്ചോ അവയുടെ ഫലത്തെ പറ്റിയോ ചിന്തിക്കാന് കഴിയുകയില്ല.\n5. പഠനത്തില് ശ്രദ്ധ കുറയുന്നു\nസ്മാര്‍ട്ട്‌ഫോണ് ഉപയോഗം കുട്ടികളുടെ ഏകാഗ്രതയും സാമൂഹിക- സാമ്പത്തിക വികാസവും ഇല്ലാതാക്കുമെന്ന് പഠനങ്ങള് പറയുന്നു. കണക്കും ശാസ്ത്രവും പഠിക്കാനുള്ള കഴിവ് ഇത്തരം കുട്ടികളില് കുറവായിരിക്കുമെന്നും ഗവേഷകര് വ്യക്തമാക്കുന്നു.\n6. ആസക്തി ഉണ്ടാക്കുന്നു\nസ്മാര്‍ട്ട്‌ഫോണ് കുട്ടികള്‍ക്ക് ലഹരിയായി മാറാം. മുതിര്‍ന്നാലും ഇത് മാറണമെന്നില്ല. ഇത് അവരുടെ മൊത്തത്തിലുള്ള മാനസിക വികാസത്തെ ദോഷകരമായി ബാധിക്കും.\n7. മാനസികാരോഗ്യവും അപകടത്തിലാകുന്നു\nസ്മാര്‍ട്ട്‌ഫോണിന്റെയും ഇന്റര്‍നെറ്റിന്റെയും അമിത ഉപയോഗമാണ് കുട്ടികളിലെ അമിത ഉത്കണ്ഠ പോലുള്ള പ്രശ്‌നങ്ങള്‍ക്ക് കാരണമെന്ന് കണ്ടെത്തിയിട്ടുണ്ട്. ഇത് അവരുടെ മാനസികാരോഗ്യത്തെയും ബാധിക്കും.\n8. പൊണ്ണത്തടിയിലേക്ക് നയിക്കുന്നു\nസ്മാര്‍ട്ട്‌ഫോണിനോടുള്ള ആസ്‌കതി കുട്ടികളെ കൂട്ടുകാരുമൊത്തുള്ള കളികളില് നിന്നും വ്യായാമത്തില് നിന്നും അകറ്റും. മണിക്കൂറുകളോളം ഒരിടിത്തിരിക്കുന്ന കുട്ടികളില് അമിതവണ്ണത്തിനുള്ള സാധ്യത കൂടുതലാണ്.\n9. പെരുമാറ്റദൂഷ്യങ്ങള്‍ക്ക് ഇടയാക്കുന്നു\nദിവസവും രണ്ട് മണിക്കൂറില് കൂടുതല് സ്മാര്‍ട്ട്‌ഫോണ് ഉപയോഗിക്കുന്ന കുട്ടികളില് സാമൂഹികവും വൈകാരികവുമായ പ്രശ്‌നങ്ങള് ഉണ്ടാകാം. സ്മാര്‍ട്ട്‌ഫോണുകളില് ലഭ്യമാകുന്ന ഗെയിമുകള് കുട്ടികളില് ശ്രദ്ധക്കുറവ് പോലുള്ള വൈകല്യങ്ങള്‍ക്കും കാരണമാകുന്നുണ്ട്.\n10. അതിക്രമങ്ങള് ആസ്വദിക്കുന്നു\nസ്മാര്‍ട്ട്‌ഫോണുകളില് ലഭ്യമായ പല ഗെയിമുകളും വെടിവയ്പ്പും മത്സര വണ്ടിയോട്ടവുമൊക്കെയാണ്. ഇത് കുട്ടികളിലും ഇത്തരം വാസനകള് ഉണര്‍ത്തുമെന്ന് മാത്രമല്ല അതിക്രമങ്ങള്‍ക്ക് എതിരെ പ്രതികരിക്കാനുള്ള ശേഷി ഇല്ലാതാക്കുകയും ചെയ്യും. അതിക്രമങ്ങളിലൂടെ എന്തും നേടിയെടുക്കാമെന്ന ചിന്ത കുട്ടികളിലുണ്ടാകാനും ഇത് കാരണമാകുന്നു.


കോണ്‍ഗ്രസിലെ പോര് തെരുവിലേക്കും; രാജ്‌മോഹന് ഉണ്ണിത്താന്റെ വണ്ടി മുരളീധരന് അനുകൂലികള് അടിച്ചു തകര്‍ത്തു - ഇ വാർത്ത | evartha\nകോണ്‍ഗ്രസിലെ പോര് തെരുവിലേക്കും; രാജ്‌മോഹന് ഉണ്ണിത്താന്റെ വണ്ടി മുരളീധരന് അനുകൂലികള് അടിച്ചു തകര്‍ത്തു\nകോണ്‍ഗ്രസില് കെ മുരളീധരനും രാജ്‌മോഹന് ഉണ്ണിത്താനും തമ്മിലുള്ള വാക്‌പോര് അണികളിലേക്ക് പടര്‍ന്നതോടെ തെരുവ് യുദ്ധത്തിലേക്ക് എത്തുന്നു. ഇന്ന് കോണ്‍ഗ്രസിന്റെ ജന്മദിന ചടങ്ങില് പങ്കെടുക്കാന് കൊല്ലം ഡിസിസി ഓഫീസില് എത്തിയ ഉണ്ണിത്താന്റെ കാര് മുരളീധരന് അനുകൂലികള് ചേര്‍ന്ന് തല്ലിത്തകര്‍ത്തു.\nരാവിലെ തന്നെ ഡിസിസി ഓഫീസിന് മുന്നില് തമ്പടിച്ചിരുന്ന മുരളീധരന് അനുകൂലികള് ഉണ്ണിത്താന് നേരെ ചീമുട്ടയെറിയുകയും കയ്യേറ്റം ചെയ്യാന് ശ്രമിക്കുകയും ചെയ്തു. തുടര്‍ന്ന് ഡിസിസി ഓഫീസില് കയറിയാണ് ഉണ്ണിത്താന് രക്ഷപ്പെട്ടത്. ബിന്ദു കൃഷ്ണ ഉള്‍പ്പെടെയുള്ള നേതാക്കള് ഇടപെട്ടാണ് ഉണ്ണിത്താനെ ഡിസിസി ഓഫീസിനകത്താക്കി കതക് പൂട്ടിയത്. അതേസമയം ഉണ്ണിത്താനെ പുറത്തിറങ്ങാന് സമ്മതിക്കില്ലെന്ന് പറഞ്ഞ് പാര്‍ട്ടി പ്രവര്‍ത്തകര് പുറത്ത് പ്രതിഷേധം തുടരുകയാണ്.\nകെ മുരളീധരന് ഉന്നയിച്ച വിമര്‍ശനങ്ങള്‍ക്ക് രൂക്ഷമായ മറുപടിയുമായി ഇന്നലെ രാജ്‌മോഹന് ഉണ്ണിത്താന് രംഗത്തെത്തിയിരുന്നു. മുരളീധരനെതിരെ താന് സഭ്യത വിട്ട് പെരുമാറിയിട്ടില്ലെന്നും കോണ്‍ഗ്രസിനെ അപമാനിച്ചതുകൊണ്ടാണ് പ്രതികരിച്ചതെന്നുമായിരുന്നു ഉണ്ണിത്താന്റെ പ്രതികരണം. തന്നെ അധിക്ഷേപിക്കുന്ന മുരളീധരന് കഴുത കാമം കരഞ്ഞ് തീര്‍ക്കുന്നത് പോലെയാണ് പ്രവര്‍ത്തിക്കുന്നതെന്നും കളിയാക്കി.\nകെ കരുണാകരന്റെ ശ്രാദ്ധത്തില് പങ്കെടുക്കാതെ ഷാര്‍ജയില് കോണ്‍ഗ്രസ് വിമത സംഘടനയുടെ ചടങ്ങില് പങ്കെടുക്കാന് പോയ ആളാണ് മുരളീധരനെന്നും ഉണ്ണിത്താന് ആരോപിച്ചു. ഇതിനിടെ കോണ്‍ഗ്രസ് വക്താവ് സ്ഥാനം രാജിവയ്ക്കുന്നതായി കാണിച്ച് ഉണ്ണിത്താന് കെപിസിസി പ്രസിഡന്റ് വിഎം സുധീരന് ഉണ്ണിത്താന് കത്ത് അയയ്ക്കുകയും ചെയ്തിട്ടുണ്ട്.


ഹാര്‍ളിക്ക് വെല്ലുവിളി ഉയര്‍ത്താന് എന്‍ഫീല്‍ഡ് – Future Kerala :\nഹാര്‍ളിക്ക് വെല്ലുവിളി ഉയര്‍ത്താന് എന്‍ഫീല്‍ഡ്\nറോയല് എന്‍ഫീല്‍ഡിനെ പാവങ്ങളുടെ ഹാര്‍ളി ഡേിവിഡ്‌സണ് എന്ന് വിളിക്കാറുണ്ട് ചിലര്. ട്രോള് കലര്‍ന്ന വിളി എന്‍ഫീല്‍ഡ് കമ്പനി കാര്യത്തിലെടുത്തിട്ടുണ്ടാകും ചിലപ്പോള്. അതുകൊണ്ടാണ് സാക്ഷാല് ഹാര്‍ളി ഡേവിഡ്‌സണെ വെല്ലാനുള്ള മോഡല് റോയല് എന്‍ഫീല്‍ഡ് പണിപ്പുരയില് ഒരുക്കിക്കൊണ്ടിരിക്കുന്നത്. വിപണിയില് രണ്ടു കമ്പനികളും രണ്ട് സെഗ്‌മെന്റിലാണെങ്കിലും ഉയര്‍ന്ന സിസി വിഭാഗത്തിലേക്ക് ടയര് ഉരുട്ടാനുള്ള പരിപാടിയാണ് റോയല് എന്‍ഫീല്‍ഡിന്.\nബ്രിട്ടീഷ് കമ്പനി ഹാര്‍ളി ഡേവിഡ്‌സണ് ഇന്ത്യയില് ആരാധകര് ദിനം പ്രതി വര്‍ധച്ചു വരികയാണെന്നാണ് വിവിധ റിപ്പോര്‍ട്ടുകള്. ഹാര്‍ളി നല്‍കുന്ന എന്‍ജിന് ശേഷിയാണ് ഇതില് ഏറ്റവും പ്രധാന പങ്ക് വഹിക്കുന്നത്. മാത്രവുമല്ല, ഇന്ത്യന് വിപണിയില് എന്‍ഫീല്‍ഡിനുള്ള പരിചയവും സ്വീകാര്യതയും മുതലാക്കാനും എന്‍ഫീല്‍ഡ് ശ്രമിക്കുമെന്നതില് സംശയമില്ല.\n750 സിസി എന്‍ജിനുള്ള മോഡലാണ് എന്‍ഫീല്‍ഡ് പണിപ്പുരയില് ഒരുക്കുന്നതെന്നാണ് റിപ്പോര്‍ട്ടുകള്. അടുത്ത വര്‍ഷം മാര്‍ച്ചോടെ ഇതിന്റെ പ്രീ ലോഞ്ചിംഗ് നടത്തുമെന്ന് വരെ വിവിധ ഓട്ടോമൊബീല് വെബ്‌സൈറ്റുകള് വ്യക്തമാക്കുന്നു. ഇത്രയും വലിയ എന്‍ജിന് എന്‍ഫീല്‍ഡിന്റെ ചരിത്രത്തില് ഇതുവരെ ഉണ്ടായിട്ടില്ലെങ്കിലും മാറ്റത്തിന് മാറ്റമല്ലാതെ പോംവഴിയില്ലെന്ന് ചിന്തയാകും ഇതിന് പിന്നില്.\nഅതേസമയം, ഒരു മോട്ടോര്‍സൈക്കിള് മാത്രമല്ല, ഒരു സീരീസ് തന്നെ നിര്‍മിക്കാനാണ് ഐഷര് മോട്ടോഴ്‌സ് ഉടമസ്ഥതയിലുള്ള എന്‍ഫീല്‍ഡ് ശ്രമിക്കുന്നത് എന്ന റിപ്പോര്‍ട്ടുകളുമുണ്ട്. ഇതില് ആദ്യത്തേതാകും 750 സിസി ട്വിന് സിലിണ്ടര് ലിക്വിഡ് കൂള്‍ഡ് എന്‍ജിന്.\nകമ്പനിയുടെ കോണ്ടിനെന്റല് ജിടി മോഡലില് ഈ എന്‍ജിന് പരീക്ഷിക്കുന്നുണ്ടെന്നാണ് റിപ്പോര്‍ട്ടുകള്. പ്രീമിയം മോട്ടോര്‍സൈക്കിള് വിപണിയിലെ എന്‍ട്രി ലെവല് വിഭാഗമാണ് റോയല് എന്‍ഫീല്‍ഡ് ലക്ഷ്യമിടുന്നത്. ഈ വിഭാഗത്തില് ഹാര്‍ളി ഡേവിഡ്‌സണ് സ്ട്രീറ്റ് 750, ട്രിയംഫ് ബോണ്‍വില്ലെ എന്നീ മോഡലുകളാണ് മേധാവിത്വം പുലര്‍ത്തുന്നത്. മൂന്ന് മുതല് നാല് ലക്ഷം രൂപ വരെയാകും എന്‍ഫീല്‍ഡിന്റെ ഉയര്‍ന്ന സിസി മോഡലുകള്‍ക്ക് നല്‍കേണ്ടി വരുന്നത്.\n60 മുതല് 70 എന്‍എം ടോര്‍ക്ക് വരെ ഉല്‍പ്പാദിപ്പിക്കുന്ന 40 മുതല് 50 ബിഎച്ച്പി വരെ കരുത്താകും പുതിയ എന്‍ജിനുണ്ടാവുക. ഗിയര്‍ബോക്‌സ് അഞ്ച് സ്പീഡ് മാനുവല് തന്നെയാകും. ഹിമാലയന് മോഡലിലുള്ള പോലെ എന്‍ജിന് ഓയില് കൂള്‍ഡാകും.\nനടപ്പു സാമ്പത്തിക വര്‍ഷത്തെ രണ്ടാം പാദ അറ്റാദായ കണക്കുകള് പ്രഖ്യാപിച്ച സമയത്താണ് എന്‍ഫീല്‍ഡിന്റെ പുതിയ പദ്ധതി പ്രഖ്യാപിച്ചത്. ഈ സാമ്പത്തിക വര്‍ഷത്തില് തന്നെ റോയല് എന്‍ഫീല്‍ഡിന് വന് പദ്ധതിയാണുള്ളത്. ഇതിനായി കമ്പനി 600 കോടി രൂപ നിക്ഷേപിക്കുമെന്നും കമ്പനി വ്യക്തമാക്കിയിരുന്നു.\nTags:\tHarley davison, Royal enfield\nഅപകടസമയത്ത് മോഡല് എക്‌സ് ഓട്ടോപൈലറ്റ് മോഡിലായിരുന്നുവെന്ന് ടെസ്‌ല\nഫോക്‌സ്‌വാഗണ്, ഔഡി, ജിഎം, സ്‌കോഡ അടുത്ത വര്‍ഷത്തെ ഓട്ടോ എക്‌സ്‌പോയില് പങ്കെടുക്കില്ല\nഎവറസ് : ഹോണ്ടയുടെ ഇലക്ട്രിക് വാഹന ബ്രാന്‍ഡ്\nഹൈബ്രിഡ് വാഹനങ്ങള് വില്‍ക്കുന്നത് തുടരുമെന്ന് ടൊയോട്ട


1 TWD ലേക്ക് USD ᐈ മാറ്റുക NT$1 ന്യൂ തായ്‌വാൻ ഡോളർ അകത്ത് യു.എസ്. ഡോളർ\n1 TWD ലേക്ക് USD\nനിങ്ങൾ പരിവർത്തനംചെയ്തു 1 🇹🇼 ന്യൂ തായ്‌വാൻ ഡോളർ ലേക്ക് 🇺🇸 യു.എസ്. ഡോളർ. ഏറ്റവും കൃത്യമായ ഫലം നിങ്ങളെ കാണിക്കുന്നതിനായി ഞങ്ങൾ അന്താരാഷ്ട്ര വിനിമയ നിരക്ക് ഉപയോഗിക്കുന്നു. കറൻസി പരിവർത്തനം ചെയ്യുക 1 TWD ലേക്ക് USD. എത്ര NT$1 ന്യൂ തായ്‌വാൻ ഡോളർ ലേക്ക് യു.എസ്. ഡോളർ? — $0.0339 USD.അതിലേക്ക് നോക്ക് റിവേഴ്സ് കോഴ്സ് USD ലേക്ക് TWD.നിങ്ങൾ ഒരുപക്ഷേ താൽപ്പര്യമുള്ളതായിരിക്കാം TWD USD ചരിത്ര ചാർട്ട്, ഒപ്പം TWD USD ചരിത്രപരമായ ഡാറ്റ വിനിമയ നിരക്ക്. പരീക്ഷിക്കാൻ മടിക്കേണ്ടതില്ല കൂടുതൽ പരിവർത്തനം ചെയ്യുക...\nമാറ്റുക 1 ന്യൂ തായ്‌വാൻ ഡോളർ ലേക്ക് യു.എസ്. ഡോളർ\nനിരക്ക് പ്രകാരം: $0.0339 USD (-0.000050)-0.143%\nവിപരീതം: NT$29.479 TWD\nനിനക്കറിയുമോ? ഒരു വർഷം മുമ്പ്, ആ ദിവസം, കറൻസി നിരക്ക് ന്യൂ തായ്‌വാൻ ഡോളർ ലേക്ക് യു.എസ്. ഡോളർ ആയിരുന്നു: $0.0319. അതിനു ശേഷം, എക്സ്ചേഞ്ച് റേറ്റ് ഉണ്ട് വർദ്ധിച്ചു 0.00206 USD (6.45%).\n50 ന്യൂ തായ്‌വാൻ ഡോളർ ലേക്ക് യു.എസ്. ഡോളർ100 ന്യൂ തായ്‌വാൻ ഡോളർ ലേക്ക് യു.എസ്. ഡോളർ150 ന്യൂ തായ്‌വാൻ ഡോളർ ലേക്ക് യു.എസ്. ഡോളർ200 ന്യൂ തായ്‌വാൻ ഡോളർ ലേക്ക് യു.എസ്. ഡോളർ250 ന്യൂ തായ്‌വാൻ ഡോളർ ലേക്ക് യു.എസ്. ഡോളർ500 ന്യൂ തായ്‌വാൻ ഡോളർ ലേക്ക് യു.എസ്. ഡോളർ1000 ന്യൂ തായ്‌വാൻ ഡോളർ ലേക്ക് യു.എസ്. ഡോളർ2000 ന്യൂ തായ്‌വാൻ ഡോളർ ലേക്ക് യു.എസ്. ഡോളർ4000 ന്യൂ തായ്‌വാൻ ഡോളർ ലേക്ക് യു.എസ്. ഡോളർ8000 ന്യൂ തായ്‌വാൻ ഡോളർ ലേക്ക് യു.എസ്. ഡോളർ500 Telegram Open Network ലേക്ക് ഇന്ത്യൻ രൂപ5000 യു.എസ്. ഡോളർ ലേക്ക് റഷ്യൻ റൂബിൾ60000 സിംഗപ്പൂർ ഡോളർ ലേക്ക് യൂറോ19000 തായ് ബട്ട് ലേക്ക് യു.എസ്. ഡോളർ1 യു.എസ്. ഡോളർ ലേക്ക് ഇറാനിയൻ റിയാൽ27000 തായ് ബട്ട് ലേക്ക് യു.എസ്. ഡോളർ1000000 ജമൈക്കൻ ഡോളർ ലേക്ക് യു.എസ്. ഡോളർ1 ഇറാഖി ദിനാർ ലേക്ക് ഇറാനിയൻ റിയാൽ10 Telegram Open Network ലേക്ക് നൈജീരിയൻ നൈറ1 യൂറോ ലേക്ക് യു.എസ്. ഡോളർ5000 യു.എസ്. ഡോളർ ലേക്ക് നൈജീരിയൻ നൈറ1 യു.എസ്. ഡോളർ ലേക്ക് യൂറോ500 Telegram Open Network ലേക്ക് നൈജീരിയൻ നൈറ10000 ജാപ്പനീസ് യെൻ ലേക്ക് യു.എസ്. ഡോളർ\n1 ന്യൂ തായ്‌വാൻ ഡോളർ ലേക്ക് യു.എസ്. ഡോളർ1 ന്യൂ തായ്‌വാൻ ഡോളർ ലേക്ക് യൂറോ1 ന്യൂ തായ്‌വാൻ ഡോളർ ലേക്ക് ബ്രിട്ടീഷ് പൗണ്ട്1 ന്യൂ തായ്‌വാൻ ഡോളർ ലേക്ക് സ്വിസ് ഫ്രാങ്ക്1 ന്യൂ തായ്‌വാൻ ഡോളർ ലേക്ക് നോർവീജിയൻ ക്രോണെ1 ന്യൂ തായ്‌വാൻ ഡോളർ ലേക്ക് ഡാനിഷ് ക്രോണെ1 ന്യൂ തായ്‌വാൻ ഡോളർ ലേക്ക് ചെക്ക് റിപ്പബ്ലിക് കൊരുണ1 ന്യൂ തായ്‌വാൻ ഡോളർ ലേക്ക് പോളിഷ് സ്ലോട്ടി1 ന്യൂ തായ്‌വാൻ ഡോളർ ലേക്ക് കനേഡിയൻ ഡോളർ1 ന്യൂ തായ്‌വാൻ ഡോളർ ലേക്ക് ഓസ്ട്രേലിയൻ ഡോളർ1 ന്യൂ തായ്‌വാൻ ഡോളർ ലേക്ക് മെക്സിക്കൻ പെസോ1 ന്യൂ തായ്‌വാൻ ഡോളർ ലേക്ക് ഹോങ്കോങ്ങ് ഡോളർ1 ന്യൂ തായ്‌വാൻ ഡോളർ ലേക്ക് ബ്രസീലിയൻ റിയാൽ1 ന്യൂ തായ്‌വാൻ ഡോളർ ലേക്ക് ഇന്ത്യൻ രൂപ1 ന്യൂ തായ്‌വാൻ ഡോളർ ലേക്ക് പാക്കിസ്ഥാനി റുപ്പീ1 ന്യൂ തായ്‌വാൻ ഡോളർ ലേക്ക് സിംഗപ്പൂർ ഡോളർ1 ന്യൂ തായ്‌വാൻ ഡോളർ ലേക്ക് ന്യൂസിലാന്റ് ഡോളർ1 ന്യൂ തായ്‌വാൻ ഡോളർ ലേക്ക് തായ് ബട്ട്1 ന്യൂ തായ്‌വാൻ ഡോളർ ലേക്ക് ചൈനീസ് യുവാൻ1 ന്യൂ തായ്‌വാൻ ഡോളർ ലേക്ക് ജാപ്പനീസ് യെൻ1 ന്യൂ തായ്‌വാൻ ഡോളർ ലേക്ക് ദക്ഷിണ കൊറിയൻ വോൺ1 ന്യൂ തായ്‌വാൻ ഡോളർ ലേക്ക് നൈജീരിയൻ നൈറ1 ന്യൂ തായ്‌വാൻ ഡോളർ ലേക്ക് റഷ്യൻ റൂബിൾ1 ന്യൂ തായ്‌വാൻ ഡോളർ ലേക്ക് ഉക്രേനിയൻ ഹ്രിവ്‌നിയ


സ്വപ്നയുടെ ലോക്കറിലെ പണം: ഏജന്‍സികളുടെ കണ്ടെത്തലില് വൈരുധ്യം\nസ്വപ്നയുടെ ലോക്കറിലെ പണം: അന്വേഷണ ഏജന്‍സികളുടെ കണ്ടെത്തലില് വൈരുധ്യം\nലോക്കറിലുളള പണം സ്വർണക്കടത്തിലൂടെ ലഭിച്ചതാണെന്ന് തെളിയിക്കാനായില്ലെങ്കിൽ തുടരന്വേഷണം എൻഐഎക്കും കസ്റ്റംസിനും തലവേദനയാകും\n14 Nov, 2020 at 11:34 AM\nസ്വപ്ന സുരേഷിന്‍റെ ലോക്കറില് നിന്നും പിടിച്ചെടുത്ത പണത്തെ കുറിച്ച് അന്വേഷണ ഏജൻസികൾക്കുളള ആശയക്കുഴപ്പം സ്വർണക്കടത്ത് കേസിൽ തിരിച്ചടിയാകുമെന്ന് സൂചന. ലോക്കറിൽ നിന്ന് കണ്ടെത്തിയ പണം സ്വർണക്കടത്തിലൂടെ ലഭിച്ചതാണെന്നാണ് എൻഐഎയുടെയും കസ്റ്റംസിൻറെയും നിലപാട്. എന്നാല് ഇത് ലൈഫ് മിഷനിലൂടെ ലഭിച്ച കമ്മീഷനാണെന്ന ഇ.ഡി കണ്ടെത്തിയതോടെയാണ് വൈരുധ്യം പുറത്ത് വരുന്നത്.\nസ്വപ്നയുടെ രണ്ട് ലോക്കറില് നിന്നായി എന്‍ഐഎ കണ്ടെടുത്തത് ഒരു കോടി രൂപയും ഒരു കിലോ സ്വർണവുമാണ്. എന്‍ഐഎയും മറ്റ് ഏജന്‍സികളും ഇത് സ്വർണക്കടത്തിലൂടെ കണ്ടെത്തിയ പണമാണെന്നാണ് കോടതിയില് നൽകിയ വിശദീകരണം. എന്നാല് ഇതിൽ നിന്നും തികച്ചും വ്യത്യസ്തമായ കണ്ടെത്തലാണ് ഇ.ഡി മുന്നോട്ട് വെക്കുന്നത്. ലോക്കറിലുളള പണം ലൈഫ് മിഷൻ കരാറിലൂടെ ശിവശങ്കറിന് ലഭിച്ച കമ്മീഷൻ തുകയെന്നാണ് ഇ.ഡി അവകാശപ്പെടുന്നത്. ഇതോടെ പണം സംബന്ധിച്ച വ്യക്തത വരുത്താൻ അന്വേഷണ ഏജന്‍സികള്‍ക്ക് കഴിയാതെയായി.\nസ്വർണക്കടത്ത് പണമെന്ന എൻഐഎയുടെ വാദം ഇ.ഡിയും പ്രാഥമിക ഘട്ടത്തിൽ അംഗീകരിച്ചിരുന്നു. പിന്നീട് തെളിവുകള് നിരത്തിയുള്ള ചോദ്യം ചെയ്യലില് ഇത് ലൈഫ് മിഷന് കോഴയാണെന്ന് കണ്ടെത്തിയെന്നാണ് ഇ.ഡി പറയുന്നത്. എന്നാല് എന്‍ഐഎ ഇത് ഇപ്പോഴും തിരുത്തിയിട്ടില്ല. അതുകൊണ്ട് തന്നെ വ്യത്യസ്ത നിലപാട് കോടതിയില് അന്വേഷണ ഏജന്‍സികള്‍ക്ക് തിരിച്ചടിയാകും. കഴിഞ്ഞ ദിവസം ശിവശങ്കറിന്‍റെ ജാമ്യാപേക്ഷ പരിഗണിക്കവേ ഇക്കാര്യം കോടതിയും ചൂണ്ടിക്കാട്ടിയിരുന്നു.\nസ്വർണക്കടത്തുമായി ബന്ധപ്പെട്ട അന്വേഷണം ആരംഭിച്ച ഏജന്‍സികള് ഇപ്പോള് ലൈഫ് കോഴയിലേക്ക് തിരിഞ്ഞതിനെ കുറിച്ചും കോടതി പരോക്ഷ വിമർശനം ഉന്നയിച്ചിട്ടുണ്ട്. അതുകൊണ്ട് തന്നെ ശിവശങ്കറിന്റെ അഭിഭാഷകരടക്കം വരും ദിവസങ്ങളില് കോടതിയില് ഈ വൈരുദ്ധ്യം ഉയർത്തിക്കാട്ടാനാകും ശ്രമിക്കുക. ലോക്കറിലുളള പണം സ്വർണക്കടത്തിലൂടെ ലഭിച്ചതാണെന്ന് തെളിയിക്കാനായില്ലെങ്കിൽ തുടരന്വേഷണം എൻഐഎക്കും കസ്റ്റംസിനും തലവേദനയാകും.\nNIAEnforcement DirectorateCustomsswapna sureshDiplomatic baggage gold smuggling case


Srinish Aravind's birthday wishes to Pearle Maaney | Indian Express Malayalam\nsrinish aravind birthday wishes to pearle maaney\nപേളി മാണിയുടെ 33-ാം ജന്മദിനമാണ് ഇന്ന്\nUpdated: May 28, 2022 10:28:52 am\nഅവതാരക, മോഡൽ, അഭിനേത്രി എന്നീ നിലകളിലെല്ലാം തന്നെ ഏറെ ശ്രദ്ധേയയായ പേളി മാണിയുടെ 33-ാം ജന്മദിനമാണ് ഇന്ന്. മിനിസ്ക്രീനിൽ അവതാരകയായി എത്തി പിന്നീട് അഭിനയത്തിലൂടെ ബിഗ് സ്ക്രീനിലേക്കും കടന്ന് താരമായി മാറിയ വ്യക്തിയാണ് പേളി മാണി. ബോളിവുഡിലും തമിഴകത്തുമെല്ലാം ഇതിനകം പേളി അഭിനയിച്ചു കഴിഞ്ഞു.\nപിറന്നാൾ ദിനത്തിൽ പേളിയ്ക്ക് ആശംസകൾ നേർന്നുകൊണ്ട് ഭർത്താവും നടനുമായ ശ്രീനിഷ് അരവിന്ദ് പങ്കുവച്ച കുറിപ്പാണ് ശ്രദ്ധ നേടുന്നത്. “എനിക്ക് എടുക്കാൻ കഴിയുമായിരുന്ന ഏറ്റവും മികച്ച തീരുമാനമാണ് നീ, എന്നെ സംബന്ധിച്ച് അതിശയിപ്പിക്കുന്ന എല്ലാം നീയാണ്. പിറന്നാൾ ആശംസകൾ പൊണ്ടാട്ടി,” എന്നാണ് ശ്രീനി കുറിച്ചത്.\nബിഗ് ബോസ് മലയാളത്തിന്റെ ആദ്യ സീസണിൽ മത്സരാർത്ഥിയായി എത്തിയ പേളി ഷോയുടെ ഫസ്റ്റ് റണ്ണർ അപ്പ് ആയിരുന്നു. ബിഗ് ബോസ് വീട്ടിൽ വെച്ചുള്ള പേളി- ശ്രീനിഷ് പ്രണയവും പിന്നീടുള്ള വിവാഹവുമൊക്കെ പേളിയെ വാർത്തകളിലെ താരമാക്കി മാറ്റി. ആരാധകർ സ്നേഹത്തോടെ പേളിഷ് എന്നു വിളിക്കുന്ന ഈ താരജോഡികൾ ജീവിതത്തിലെ കുഞ്ഞുകുഞ്ഞുവിശേഷങ്ങളും തമാശകളുമൊക്കെ ആരാധകരുമായി പങ്കുവയ്ക്കാൻ മടിക്കാറില്ല.\n2019 മേയ് മാസത്തിലായിരുന്നു ഇരുവരുടെയും വിവാഹം. മേയ് 5ന് ക്രിസ്റ്റ്യൻ ആചാരപ്രകാരവും മേയ് 8ന് ഹിന്ദു ആചാരപ്രകാരവും ഇരുവരും വിവാഹിതരായി. 2021 മാർച്ചിൽ പേളിയ്ക്കും ശ്രീനിഷിനും ഒരു മകൾ ജനിച്ചു, നില എന്നാണ് മകൾക്ക് പേരു നൽകിയിരിക്കുന്നത്. ഇന്ന് പേളിയ്ക്കും ശ്രീനിയ്ക്കുമൊപ്പം സമൂഹമാധ്യമങ്ങളിലെ താരമാണ് നിലയും.\nWeb Title: Srinish aravind birthday wishes to pearle maaney


'ടീച്ചര്, നിങ്ങളപ്പോലൊരു ആരോഗ്യ മന്ത്രിയെ കേരളം കണ്ടിട്ടില്ല; പ്രതിപക്ഷ നേതാവിന്റെ ഭാഗത്തു നിന്നും അങ്ങേക്ക് നേരിട്ട വിഷമത്തിന് ഒരു കോണ്‍ഗ്രസുകാരിയായി തന്നെ മാപ്പ് ചോദിക്കുന്നു'; കെകെ ശൈലജ ടീച്ചറിനെ അഭിനന്ദിച്ച് യൂത്ത് കോണ്‍ഗ്രസ് നേതാവ്; വൈറലായി കുറിപ്പ് - BIGNEWSLIVE | Latest Malayalam News\n‘ടീച്ചര്, നിങ്ങളപ്പോലൊരു ആരോഗ്യ മന്ത്രിയെ കേരളം കണ്ടിട്ടില്ല; പ്രതിപക്ഷ നേതാവിന്റെ ഭാഗത്തു നിന്നും അങ്ങേക്ക് നേരിട്ട വിഷമത്തിന് ഒരു കോണ്‍ഗ്രസുകാരിയായി തന്നെ മാപ്പ് ചോദിക്കുന്നു’; കെകെ ശൈലജ ടീച്ചറിനെ അഭിനന്ദിച്ച് യൂത്ത് കോണ്‍ഗ്രസ് നേതാവ്; വൈറലായി കുറിപ്പ്\nതൃശ്ശൂര്; സംസ്ഥാനത്ത് കൊറോണ ഭീതി നിലനില്‍ക്കുന്ന പശ്ചാത്തലത്തില് ആരോഗ്യമന്ത്രി കെകെ ശൈലജ നടത്തുന്ന പ്രവര്‍ത്തനങ്ങളെ പുകഴ്ത്തി യൂത്ത് കോണ്‍ഗ്രസ് നേതാവ്. യൂത്ത് കോണ്‍ഗ്രസ് എസ്എന് പുരം മണ്ഡലം പ്രസിഡന്റായ വാണി പ്രയാഗാണ് ആരോഗ്യമന്ത്രിയുടെ പ്രവര്‍ത്തനങ്ങളെ പ്രശംസിച്ച് രംഗത്ത് വന്നിരിക്കുന്നത്.\n‘ടീച്ചര്, നിങ്ങളപ്പോലൊരു ആരോഗ്യ മന്ത്രിയെ കേരളം കണ്ടിട്ടില്ല. പ്രതിപക്ഷ നേതാവിന്റെ ഭാഗത്തു നിന്നും അങ്ങേക്ക് നേരിട്ട വിഷമത്തിന് ഒരു കോണ്‍ഗ്രസുകാരിയായി തന്നെ മാപ്പ് ചോദിക്കുന്നു. നിങ്ങള്‍ക്കൊപ്പമുണ്ട് കേരളം- വാണി പ്രയാഗ് കുറിച്ചു. ഫേസ്ബുക്കില് എഴുതിയ കുറിപ്പിലൂടെയായിരുന്നു ആരോഗ്യമന്ത്രിയെ പ്രശംസിച്ച് വാണി പ്രയാഗ് രംഗത്ത് വന്നത്.\nസംസ്ഥാനത്ത് നിലനില്‍ക്കുന്ന കൊറോണ ഭീതിയുടെ പശ്ചാത്തലത്തില് ആരോഗ്യമന്ത്രി നടത്തുന്ന വാര്‍ത്ത സമ്മേളനങ്ങളെ പ്രതിച്ഛായ വര്‍ധിപ്പിക്കാനുള്ള വഴിയെന്നായിരുന്നു പ്രതിപക്ഷ നേതാവ് രമേശ് ചെന്നിത്തല വിശേഷിപ്പിച്ചത്. ആരോഗ്യമന്ത്രിക്ക് മീഡിയ മാനിയയാണെന്നും പ്രതിപക്ഷ നേതാവ് പറഞ്ഞിരുന്നു.\nപ്രതിപക്ഷ നേതാവിന്റെ ഈ പ്രസ്താവനയ്ക്കും കൂടി മാപ്പ് ചോദിച്ചിരിക്കുകയാണ് വാണി പ്രയാഗ്. സംസ്ഥാനത്തെ ഒരോ സാധാരണ കോണ്‍ഗ്രസ് പ്രവര്‍ത്തകനും ആരോഗ്യ മന്ത്രിയുടെയും സംസ്ഥാന സര്‍ക്കാരിന്റെയും പ്രവര്‍ത്തനങ്ങളില് സംതൃപ്തരാണെന്നാണ് വാണി പ്രയാഗിനെ പോലെയുള്ള നേതാക്കളുടെ പ്രസ്താവനയില് നിന്നും മനസ്സിലാക്കാന് കഴിയുന്നത്.\nTags: KK Shylajavani prayag\nകൊറോണ; തിരുവനന്തപുരം കനത്ത ജാഗ്രതയില്; ജനങ്ങള് വീട്ടിലിരിക്കണമെന്ന് കളക്ടര്; മാളുകള്, ബീച്ചുകള് എന്നിവ അടയ്ക്കും\nഇവാങ്കയുമായി കൂടിക്കാഴ്ച്ച നടത്തിയ ഓസ്ട്രേലിയന് ആഭ്യന്തരമന്ത്രിക്ക് കൊവിഡ് 19; കൊറോണ പേടിയില് വീട്ടിലിരുന്ന് ജോലി ചെയ്ത് ഇവാങ്ക ട്രംപ്, മെഡിക്കല് യൂണിറ്റും വൈറ്റ് ഹൗസില് സജ്ജം


ഇന്ത്യൻ വംശജയായ അനിത ആനന്ദ് കാനഡയുടെ പുതിയ പ്രതിരോധ മന്ത്രി – World Indian News\nCanada Headlines International Politics\nടൊറന്റോ: ഇന്ത്യൻ-കനേഡിയൻ രാഷ്ട്രീയക്കാരിയായ അനിത ആനന്ദിനെ കാനഡയുടെ പുതിയ പ്രതിരോധ മന്ത്രിയായി ചൊവ്വാഴ്ച നിയമിച്ചു. ഇന്ത്യൻ വംശജനായ കനേഡിയൻ പൗരനായ ഹർജിത് സജ്ജന് പകരക്കാരനായാണ് അവർ എത്തുന്നത്. ഹർജിത് സജ്ജനെ ഇപ്പോൾ അന്താരാഷ്ട്ര കാര്യ മന്ത്രിയാക്കി. പ്രധാനമന്ത്രി ജസ്റ്റിൻ ട്രൂഡോ തന്റെ പുതിയ മന്ത്രിസഭയെ ചൊവ്വാഴ്ച പ്രഖ്യാപിച്ചു.\nകൂടാതെ, ഇന്ത്യൻ-കനേഡിയൻ വനിതയായ കമൽ ഖേരയെ മുതിർന്ന പൗരന്മാരുടെ മന്ത്രിയായി നിയമിച്ചു.ഇതോടെ ട്രൂഡോ മന്ത്രിസഭയിലെ ഇന്ത്യൻ-കനേഡിയൻ വനിതാ മന്ത്രിമാരുടെ എണ്ണം മൂന്നായി. പുതിയ മന്ത്രിസഭയിൽ ആറ് വനിതാ മന്ത്രിമാരിൽ രണ്ട് ഇന്ത്യ-കനേഡിയൻ വനിതകളും ഉൾപ്പെടുന്നു. സൈനിക ലൈംഗിക ദുരുപയോഗ പ്രതിസന്ധി കൈകാര്യം ചെയ്തത് വിമർശനത്തിന് വിധേയമായ ദീർഘകാല പ്രതിരോധ മന്ത്രി ഹർജിത് സജ്ജന് പകരക്കാരിയാണ് അനിത ആനന്ദ് . പകർച്ചവ്യാധി സമയത്ത് അവരുടെ പ്രവർത്തനങ്ങൾക്ക് അനിത ആനന്ദിനെയും കമൽ ഖേദയെയും ആദരിച്ചു.അനിത ആനന്ദിന് മുമ്പ്, കാനഡയിലെ ഏക വനിതാ പ്രതിരോധ മന്ത്രി മുൻ പ്രധാനമന്ത്രി കിം കാംബെൽ ആയിരുന്നു.


(തൃപ്രയാർ ക്ഷേത്രം എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിലെ പ്രസിദ്ധവും പുരാതനവുമായ ശ്രീരാമക്ഷേത്രമാണ് തൃപ്രയാർ ക്ഷേത്രം. മഹാവിഷ്ണുവിന്റെ ഏഴാമത്തെ അവതാരമായ "മര്യാദാ പുരുഷോത്തമൻ" ശ്രീരാമനെ ഖര-ദൂഷണ-ത്രിശ്ശിരസ്സുക്കളെയും അവരുടെ സൈന്യത്തെയും വധിച്ചശേഷമുള്ള അത്യുഗ്രഭാവത്തിൽ ചതുർബാഹു വിഷ്ണുരൂപത്തിൽ പ്രതിഷ്ഠിച്ചിരിക്കുന്നു. ഐശ്വര്യദേവതയായ ലക്ഷ്മീദേവിയേയും സർവംസഹയായ ഭൂമീദേവിയെയും ഭഗവാന്റെ ഇരുവശത്തുമായി പ്രതിഷ്ഠിച്ചിട്ടുണ്ട്. തൃശ്ശൂർ ജില്ലയുടെ തെക്കുപടിഞ്ഞാറ് ഭാഗത്തായി നാട്ടിക ഗ്രാമപഞ്ചായത്തിൽ തൃപ്രയാർ എന്ന സ്ഥലത്ത് കരുവന്നൂർ പുഴയുടെ കൈവഴിയായ തീവ്രാനദിയുടെ (ഇന്ന് ഈ നദി കനോലി കനാലിന്റെ ഭാഗമാണ്) കരയിലാണ് ഈ ക്ഷേത്രം സ്ഥിതി ചെയ്യുന്നത്. തൃശ്ശൂർ, എറണാകുളം ജില്ലകളിലെ പ്രസിദ്ധമായ നാലമ്പലങ്ങളിലെ ആദ്യക്ഷേത്രമാണിത്. ഇരിഞ്ഞാലക്കുട കൂടൽമാണിക്യം ക്ഷേത്രം, തിരുമൂഴിക്കുളം ശ്രീ ലക്ഷ്മണപ്പെരുമാൾ ക്ഷേത്രം, പായമ്മൽ ശത്രുഘ്നസ്വാമിക്ഷേത്രം എന്നിവയാണ് മറ്റ് ക്ഷേത്രങ്ങൾ. കർക്കിടക മാസത്തിലെ പ്രസിദ്ധമായ "നാലമ്പല ദർശനവും" ഈ ക്ഷേത്രങ്ങളിൽ ആണ് നടക്കുന്നത്. കേരളത്തിലെ ഏറ്റവും പ്രധാനപ്പെട്ട ശ്രീരാമക്ഷേത്രമാണിത്. തിരുവില്വാമല, കടവല്ലൂർ, തിരുവങ്ങാട് എന്നിവയാണ് മറ്റ് പ്രധാന ശ്രീരാമക്ഷേത്രങ്ങൾ. ശ്രീകൃഷ്ണഭഗവാൻ ദ്വാരകയിൽ പൂജിച്ചതാണ് ഈ ക്ഷേത്രത്തിലെ വിഗ്രഹം എന്ന് വിശ്വസിച്ചുവരുന്നു. ഗണപതി, ദക്ഷിണാമൂർത്തി (പരമശിവൻ), ധർമ്മശാസ്താവ്, ശ്രീകൃഷ്ണൻ (ഗോശാലകൃഷ്ണൻ), ഹനുമാൻ, ചാത്തൻ എന്നിവരാണ് ഇവിടത്തെ ഉപദേവതകൾ. വൃശ്ചികമാസത്തിലെ കറുത്ത ഏകാദശി ദിവസം ഇവിടെ നടക്കുന്ന തൃപ്രയാർ ഏകാദശി മഹോത്സവം വളരെ വിശേഷമാണ്. മീനമാസത്തിലെ ആറാട്ടുപുഴ പൂരത്തിന് നെടുനായകത്വം വഹിയ്ക്കുന്നത് 'തൃപ്രയാർ തേവർ', 'തൃപ്രയാറപ്പൻ' എന്നീ പേരുകളിൽ അറിയപ്പെടുന്ന ഇവിടത്തെ ശ്രീരാമസ്വാമി തന്നെയാണ്. ശ്രീദേവി ഭൂദേവീ സമേതനായ തൃപ്രയാറപ്പനെ ദർശിച്ചാൽ ദുരിതങ്ങളും ദാരിദ്ര്യവും അകലുമെന്നാണ് വിശ്വാസം. കൊച്ചിൻ ദേവസ്വം ബോർഡിന്റെ കീഴിലാണ് ഈ ക്ഷേത്രം.\nഈ ക്ഷേത്രത്തിലെയും നാലമ്പലങ്ങളിലെ മറ്റ് മൂന്നിടത്തെയും വിഗ്രഹങ്ങൾ ദ്വാപരയുഗത്തിൽ ശ്രീകൃഷ്ണഭഗവാന്റെ പൂജയേറ്റുവാങ്ങിയ വിഗ്രഹങ്ങളാണ്. എന്നാണ്നാ ഐതിഹ്യം നാലുഭാഗത്തും പർവ്വതങ്ങളാൽ ചുറ്റപ്പെട്ട ദ്വാരകാപുരിയിൽ നാലിടത്തും ദശരഥപുത്രന്മാർക്കായി ക്ഷേത്രങ്ങൾ പണിതിരുന്നു. കിഴക്കേ അറ്റത്തെ രൈവതകപർവ്വതത്തിലുള്ള ക്ഷേത്രത്തിൽ ശ്രീരാമനെയും വടക്കേ അറ്റത്തെ വേണുമന്ദപർവ്വതത്തിലുള്ള ക്ഷേത്രത്തിൽ ഭരതനെയും പടിഞ്ഞാറേ അറ്റത്തെ സുകക്ഷപർവ്വതത്തിലുള്ള ക്ഷേത്രത്തിൽ ലക്ഷ്മണനെയും തെക്കേ അറ്റത്തെ ലതാവേഷ്ടപർവ്വത്തിലുള്ള ക്ഷേത്രത്തിൽ ശത്രുഘ്നനെയും പ്രതിഷ്ഠിച്ചു. കൂടാതെ ദ്വാരകാപുരിയുടെ ഒത്ത നടുക്ക് ഒരു മഹാവിഷ്ണുക്ഷേത്രവുമുണ്ടായിരുന്നു. അവിടത്തെ പ്രതിഷ്ഠ ശ്രീകൃഷ്ണഭഗവാന്റെ പൂർവ്വികർ നാലുജന്മങ്ങളിൽ പൂജിച്ചിരുന്ന അതിദിവ്യമായ മഹാവിഷ്ണുവിഗ്രഹമായിരുന്നു. ദിവസവും രാവിലെ പത്നിമാരായ രുക്മിണീദേവിയ്ക്കും സത്യഭാമാദേവിയ്ക്കുമൊപ്പം ഭഗവാൻ ഈ ക്ഷേത്രങ്ങളിൽ ദർശനം നടത്തിവന്നു. ദ്വാപരയുഗാന്ത്യത്തിൽ ഭഗവാൻ സ്വർഗ്ഗാരോഹണം ചെയ്തതിനെത്തുടർന്ന് ദ്വാരക കടലടിച്ചുപോയി. ആ മഹാപ്രളയത്തിൽ അവശേഷിച്ചത് ഭഗവദ്പൂജയേറ്റുവാങ്ങിയ അഞ്ച് ദിവ്യവിഗ്രഹങ്ങൾ മാത്രമാണ്. അവയിലെ മഹാവിഷ്ണുവിഗ്രഹം കലിയുഗാരംഭത്തിൽ ദേവഗുരുവായ ബൃഹസ്പതിയും വായുദേവനും ചേർന്ന് പ്രതിഷ്ഠിച്ചയിടം പിന്നീട് ഗുരുവായൂർ എന്ന പേരിൽ പ്രസിദ്ധമായി. എന്നാൽ, ദശരഥപുത്രന്മാരുടെ വിഗ്രഹങ്ങൾ പിന്നെയും ഒരുപാടുകാലം കടലിനടിയിൽ തന്നെ കിടന്നു.\nതൃശ്ശൂർ ജില്ലയിൽ നാട്ടിക പഞ്ചായത്തിൽ തൃപ്രയാർ ഗ്രാമത്തിന്റെ ഒത്ത നടുക്കാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രത്തിന്റെ ദർശനം. ക്ഷേത്രത്തിന്റെ മുന്നിലൂടെ തൃപ്രയാർപ്പുഴയൊഴുകുന്നു. പുഴയ്ക്ക് കുറുകെ ഒരു പാലവുമുണ്ട്. ഇതുവഴിയാണ് തൃശ്ശൂർ ഭാഗത്തുനിന്ന് വരുന്നവർ വരുന്നത്. ചിലർ ഇന്നും തോണി ഉപയോഗിച്ച് പുഴ കടക്കാറുണ്ട്.കിഴക്കേക്കരയിൽ തന്നെയാണ് ജില്ലാ ടൂറിസം പ്രമോഷൻ കൗൺസിൽ വക വ്യൂ പോയിന്റും മറ്റുമുള്ളത്. ചിങ്ങമാസത്തിൽ ഓണത്തോടനുബന്ധിച്ച് തൃപ്രയാർപ്പുഴയിൽ വള്ളംകളി നടത്തിവരുന്നുണ്ട്. 'തൃപ്രയാർ ജലോത്സവം' എന്നറിയപ്പെടുന്ന ഈ വള്ളംകളി 2004-ലാണ് തുടങ്ങിയത്. ക്ഷേത്രത്തിന്റെ പടിഞ്ഞാറുഭാഗത്താണ് നാട്ടിക പഞ്ചായത്ത് ഓഫീസ്, ബസ് സ്റ്റാൻഡ്, പോസ്റ്റ് ഓഫീസ്, ശ്രീരാമ പോളിടെൿനിക് കോളേജ്, സിനിമാ തിയേറ്ററുകൾ, കടകംബോളങ്ങൾ മുതലായവ സ്ഥിതിചെയ്യുന്നത്. ഇവിടെ ഒരു നടപ്പന്തലും പണിതിട്ടുണ്ട്.\nക്ഷേത്രത്തിന്റെ തെക്കുഭാഗത്ത് വെടിപ്പുര സ്ഥിതിചെയ്യുന്നു. വെടിവഴിപാട് ഇവിടെ ഭഗവാന് പ്രധാനമാണ്. കേരളത്തിലെ വൈഷ്ണവദേവാലയങ്ങളിൽ വെടിവഴിപാട് നടക്കുന്നത് അത്യപൂർവ്വമാണ്. തെക്കുപടിഞ്ഞാറുഭാഗത്ത് മുഖപ്പോടുകൂടിയ പ്രത്യേകം ശ്രീകോവിലിൽ ശാസ്താവ് കുടിയിരിയ്ക്കുന്നു. അമൃതകലശധാരിയായ ശാസ്താവാണ് ഇവിടെയുള്ളത്. അതിനാൽ, സർവ്വരോഗശമനത്തിന് ഈ ശാസ്താവിനെ ഭജിയ്ക്കുന്നു. ഇവിടത്തെ ആദ്യപ്രതിഷ്ഠയും ഈ ശാസ്താവ് തന്നെയാണെന്ന് പറയപ്പെടുന്നു. പിന്നീടാണ് ശ്രീരാമപ്രതിഷ്ഠ ഉണ്ടായതത്രേ. ഇതിനടുത്താണ് ദേവസ്വം ഓഫീസും വഴിപാട് കൗണ്ടറുകളുമുള്ളത്. കൊച്ചിൻ ദേവസ്വം ബോർഡിന്റെ കീഴിലുള്ള ഒരു 'എ' ഗ്രേഡ് ദേവസ്വമാണ് തൃപ്രയാർ ദേവസ്വം. വടക്കുഭാഗത്ത് പ്രത്യേകം തീർത്ത ശ്രീകോവിലിൽ ശ്രീകൃഷ്ണൻ കുടിയിരിയ്ക്കുന്നു. ഗോശാലകൃഷ്ണനായാണ് പ്രതിഷ്ഠാസങ്കല്പം. അതിനാൽ, ശ്രീകോവിലിനുചുറ്റും ഗോശാല പണിതിട്ടുണ്ട്. അതിന്റെ നടുക്കാണ് ശ്രീകോവിൽ.\nശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. അതിവിശാലമായ നാലമ്പലമാണിവിടെയുള്ളത്. ഇതിലേയ്ക്ക് കടക്കുന്നതിന്റെ ഇരുവശവും വാതിൽമാടങ്ങൾ കാണാം. നാലമ്പലത്തിനകത്ത് തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ ക്ഷേത്രക്കിണറും കാണാം. തെക്കുപടിഞ്ഞാറേ മൂലയിൽ പ്രത്യേകം ശ്രീകോവിലിൽ ഗണപതിപ്രതിഷ്ഠയുണ്ട്. നാലമ്പലത്തിന്റെ പുറംചുവരുകൾ വിളക്കുമാടം കൊണ്ട് അലംകൃതമാണ്.\nകതിനവെടിയാണ് ഇവിടത്തെ പ്രധാന വഴിപാട്. നട തുറന്നിരിയ്ക്കുന്ന സമയം മുഴുവൻ കതിനകളുടെ ഘോരനാദം കേൾക്കാം. 10, 101, 1001 എന്നീ ക്രമത്തിൽ വഴിപാട് നടത്തിപ്പോരുന്നുണ്ട്. അതിൽ തന്നെ ചെറിയ വെടിയും വലിയ വെടിയും ഉണ്ട്. ഭക്തജനങ്ങൾ വഴിപാട് കഴിക്കേണ്ട ആളുടെ പേരും നക്ഷത്രവും അറിയിച്ച് രസീതി വാങ്ങിക്കുകയാണ് ചെയ്യുക. സാധാരണഗതിയിൽ ശിവക്ഷേത്രങ്ങളിലും ദേവീക്ഷേത്രങ്ങളിലും കണ്ടുവരുന്ന വെടിവഴിപാട് നടത്തുന്ന അപൂർവ്വം വൈഷ്ണവദേവാലയങ്ങളിലൊന്നാണ് തൃപ്രയാർ ശ്രീരാമസ്വാമിക്ഷേത്രം. കതിനാവെടി, ക്ഷേത്രത്തിനു മുൻപിലുള്ള പുഴയിലെ ജലം മലിനമാക്കുന്നു എന്ന് ആക്ഷേപമുണ്ട്. കതിനാ വെടിവഴിപാടിൽ നിന്നും ഇത് പുരാതനമായ ബൗദ്ധ ക്ഷേത്രമായിരുന്നു എന്നു അനുമാനിയ്ക്കുന്നവരുണ്ട്. ധാരാളം ആളുകൾ ഗർഭസംബന്ധമായ പ്രശ്നങ്ങൾക്ക് വെടിവഴിപാട് നടത്തിവരുന്നു. ശബ്ദതടസ്സം മാറാനും വെടിവഴിപാട് ഉത്തമമായി കണക്കാക്കപ്പെടുന്നു. ക്ഷേത്രമതിൽക്കെട്ടിനുപുറത്ത് തെക്കുപടിഞ്ഞാറുഭാഗത്താണ് വെടിവഴിപാട് കൗണ്ടർ.\nമഹാവിഷ്ണുവിന്റെ 10 അവതാരങ്ങളിൽ ഏഴാമത്തേതാണ് ശ്രീരാമൻ. ആദ്യത്തെ അവതാരമായ മത്സ്യാവതാരത്തിനെ ഊട്ടുന്നുവെന്ന സങ്കൽപ്പത്തിൽ ക്ഷേത്രത്തിനു മുൻപിലുള്ള തീവ്രാനദിയിക്ക് അരി സമർപ്പിക്കുന്ന വഴിപാടാണ് മീനൂട്ട്. വെടിവഴിപാടുപോലെ ഇതും ഭഗവാന്റെ പ്രധാനപ്പെട്ട വഴിപാടാണ്. ഇതിനുപിന്നിലുള്ള ഐതിഹ്യം മത്സ്യാവതാരകഥയാണ്. ഭഗവാന്റെ ആദ്യാവതാരമായ മത്സ്യം പിറവിയെടുത്തത് തീവ്രാനദിയിലാണെന്നൊരു വിശ്വാസമുണ്ട്. ഭക്തരുടെ അന്നം സ്വീകരിക്കാൻ ഭഗവാൻ മത്സ്യരൂപം ധരിക്കുന്നു എന്ന് വിശ്വസിക്കപ്പെടുന്നു.\n↑ ഇ.പി.ഗിരീഷ് (ഒക്ടോബർ 14 2013). "സേതുബന്ധന സ്മരണയിൽ ശ്രീരാമൻചിറ". ജന്മഭൂമി. മൂലതാളിൽ (പത്രലേഖനം) നിന്നും 2013-10-15 19:31:37-ന് ആർക്കൈവ് ചെയ്തത്. ശേഖരിച്ചത്3മെയ് 2014. Check date values in: |accessdate=, |date=, |archivedate= (help)\n"https://ml.wikipedia.org/w/index.php?title=തൃപ്രയാർ_ശ്രീരാമസ്വാമിക്ഷേത്രം&oldid=3142964" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:22, 24 ജൂൺ 2019.


ലോക്ക്ഡൗണിന് ശേഷം ആരംഭിച്ച് പൂർത്തിയാക്കിയ ആദ്യ സിനിമ; ‘ലവ്’ന്‍റെ ട്രെയിലർ പുറത്ത്| shine toms love movie trailer released – News18 Malayalam\nലോക്ക്ഡൗണിന് ശേഷം ആരംഭിച്ച് പൂർത്തിയാക്കിയ ആദ്യ സിനിമ; ‘ലവ്’ന്‍റെ ട്രെയിലർ പുറത്ത്\nഷൈൻ ടോം ചാക്കോയും രജിഷ വിജയനുമാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്\nLast Updated : August 28, 2020, 20:47 IST\nകോവിഡ് പ്രതിസന്ധിയിൽ ഷൂട്ടിംഗ് ആരംഭിച്ച് പൂർത്തിയാക്കിയ ആദ്യ മലയാള സിനിമ ‘ലവ്’ന്റെ ട്രെയിലർ പുറത്തിറങ്ങി. മമ്മൂട്ടി നായകനായ ഉണ്ട എന്ന ചിത്രത്തിൻ്റെ സംവിധായകൻ ഖാലിദ് റഹ്മാനാണ് ലവ് സംവിധാനം ചെയ്തിരിക്കുന്നത്. ഷൈൻ ടോം ചാക്കോയും രജിഷ വിജയനുമാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.\nജൂൺ 22നാണ് ചിത്രത്തിൻ്റെ ഷൂട്ടിംഗ് ആരംഭിച്ചത്. ജൂലായ് 15ന് ചിത്രീകരണം പൂർത്തിയായി. കോവിഡ് പ്രതിസന്ധിയുടെ സാഹചര്യത്തിൽ പുതിയ സിനിമകളുടെ ചിത്രീകരണം തുടങ്ങരുതെന്ന പ്രൊഡ്യൂസേഴ്സ് അസോസിയേഷൻ്റെ നിർദ്ദേശം തള്ളിയാണ് സിനിമ ചിത്രീകരണം തുടങ്ങിയത്.\nചിത്രത്തിനെതിരെ പ്രൊഡ്യൂസേഴ്സ് അസോസിയേഷൻ രംഗത്തെത്തിയെങ്കിലും മഹേഷ് നാരായണൻ, ആഷിഖ് അബു, ഹർഷദ്, ലിജോ ജോസ് പെല്ലിശ്ശേരി തുടങ്ങിയവർ ചിത്രത്തിനു പിന്തുണ അർപ്പിച്ചിരുന്നു. ഷൈൻ ടോം ചാക്കോ, രജിഷ വിജയൻ എന്നിവർക്കൊപ്പം സുധി കോപ്പ, വീണ നന്ദകുമാർ, ഗോകുലൻ, ജോണി ആൻ്റണി തുടങ്ങിയവരും ചിത്രത്തിൽ പ്രധാന വേഷങ്ങള് ചെയ്യുന്നു.\nജിംഷി ഖാലിദാണ് ക്യാമറ. എഡിറ്റർ നൗഫൽ അബ്ദുല്ല. സംഗീതം യക്സാൻ ഗാരി പെരേര, നേഹ എസ് നായർ. ആഷിഖ് ഉസ്മാൻ പ്രൊഡക്ഷൻസിൻ്റെ ബാനറിൽ ആഷിഖ് ഉസ്മാനാണ് സിനിമ നിർമ്മിക്കുന്നത്.\nFirst published: August 28, 2020, 20:46 IST\nKhalid RahmanLove storyRajisha VijayanShine Tom Chacko


മൂന്നര പതിറ്റാണ്ട് വളയം പിടിച്ച കൈകളില് ചിപ്സും ചക്കരവരട്ടിയും; ജീവിത വളയം തിരിക്കാന് റോയിയുടെ നെട്ടോട്ടം - Janayugom Online\nമൂന്നര പതിറ്റാണ്ട് വളയം പിടിച്ച കൈകളില് ചിപ്സും ചക്കരവരട്ടിയും; ജീവിത വളയം തിരിക്കാന് റോയിയുടെ നെട്ടോട്ടം\nകൊറോണ തീര്‍ത്ത പ്രതിസന്ധി മറികടക്കാന് മൂന്നര പതിറ്റാണ്ട് വളയം പിടിച്ച് തഴമ്പിച്ച കൈകള്‍ക്ക് കഴിയാതെ വന്നതോടെയാണ് റോയി മറ്റൊരു വഴി തേടിയത്. വഴിയരികില് ജീവനത്തിനായി തന്റെ സ്വന്തം ജീപ്പിൽ ചിപ്സും ചക്കരവരട്ടിയും വില്‍ക്കുകയാണ് റോയി എന്ന ടാക്സി ഡ്രൈവർ. പനയ്ക്കൽ വീട്ടിൽ റോയി എന്ന ഈരാറ്റുപേട്ട ടാക്സികളത്തിലെ ടാക്സി ഡ്രൈവറായ റോയിക്ക് സ്റ്റാന്റിലെ ഓട്ടത്തിന് പുറമെ വിവിധ ബാങ്കുകളിലെ ഓട്ടവും സ്ഥിരമായി ലഭിച്ചിരുന്നു.\nരണ്ട് പതിറ്റാണ്ടായി ജില്ലയിലെ വിവിധ സഹകരണ ബാങ്കുകളിലെയും മറ്റ് വിവിധ ബാങ്കുകളിൽ നിന്നും വായ്പയെടുത്ത് തിരികെ അടവില്ലാതെ വരുമ്പോൾ നോട്ടീസും ജപ്തിയുമായി പോകുന്നതിന് സ്ഥിരമായി ബന്ധപ്പെട്ട ഉദ്യോഗസ്ഥർ റോയിയുടെ വാഹനം വിളിക്കുകയാണ് പതിവ്. ഇപ്പോൾ കൊറോണ മൂലം സ്റ്റാന്റിലെ ഓട്ടമില്ല. ലോണിന് മൊറട്ടോറിയം പ്രഖ്യാപിച്ചതോടെ പതിവായി കിട്ടിയിരുന്ന ബാങ്കുകളിലെ ഓട്ടവും നിലച്ചിട്ട് മാസങ്ങളോളമായി. ഇതോടെയാണ് ജീവിക്കാന് റോയി പുതുവഴി തേടിയത്.\nപതിനഞ്ചാമത്തെ വയസ്സിൽ ടാക്സി സ്റ്റാൻഡിൽ വാഹനം ഓടിക്കാന് എത്തിയതാണ് റോയി. ആദ്യകാലങ്ങളിൽ ടാക് സി കളത്തിലെ വി.ഐ.പിമാരുതി ഒമ്നിയും മറ്റുമായിരുന്നെങ്കിൽ പിന്നീട് അംബാസഡർ കാറായി മാറി. പിന്നിടത് കമാണ്ടർ ജീപ്പിന് വഴിമാറിയെന്ന് റോയി പറയുന്നു. 13 വർഷം മുമ്പ് വരെ വിവിധ വാഹന ങ്ങൾ കൂലിക്ക് ഓടിച്ചു വന്ന റോയി 12 വർഷം മുമ്പ് സ്വന്തമായി ജീപ്പ് എടുത്തൂ. എന്നാൽ കൊറോണാ വന്നതോടെ ഓട്ടം ഇല്ലെന്നായി. ഒടുവിൽ മാസങ്ങൾ വണ്ടി ഓട്ടം ഇല്ലാതെ കയറ്റി ഇട്ടു.\nഇപ്പോള് തന്റെ ജീപ്പിൽ നിറയെ ചിപ്സും ചക്കരവരട്ടിയുമായി രാവിലെ 8 മണി മുതൽ റോയി ഇറങ്ങും. 1 മണിയോടെ കച്ചവടം അവസാനിപ്പിച്ച് മടങ്ങും. പിന്നെ4മണിയോടെ ഇറങ്ങിയാല്6മണിയോടെ തിരികെ വീട്ടിലേക്ക്. പെട്രോൾ കാശും കഴിഞ്ഞ് വൈകുന്നേരം പിരിയുമ്പോൾ ആയിരത്തിൽ കുറയാ തെ സംഖ്യ ലാഭമായി ലഭിക്കുമെന്ന് റോയി പറയുന്നു. ഈരാറ്റുപേട്ട വില്ലേജ് ഓഫീസിന് മുൻവശത്തും വടക്കേക്കര ഭാഗത്തു മാണ് റോയി പതിവായി തന്റെ കച്ചവടം പൊടിപൊടി പൊടിക്കുന്നത്.\nENGLISH SUMMARY:Roy’s attempt to change his life during covid time\nസി പി ഐയിൽ ചേർന്നവർക്ക് സ്വീകരണം നൽകി\nചങ്ങനാശേരിയിലും ഏറ്റുമാനൂരിലും കോവിഡ് വ്യാപനമെന്ന് സൂചന\nകോട്ടയത്ത് നിന്ന് കണ്ടെത്തിയ അസ്ഥികൂടം തിരിച്ചറി‍ഞ്ഞു: ദുരൂഹത ആരോപിച്ച് ബന്ധുക്കള്\nഎഐടിയുസി തെരുവ് സമരം സംഘടിപ്പിച്ചു


manikuttan Archives - Page2of7- metromatinee.com Lifestyle Entertainment & Sports\nബിഗ് ബോസ്സ് മലയാളം സീസൺ3യുടെ ഷോ കഴിഞ്ഞിട്ടും താരങ്ങൾ പ്രേക്ഷകരുടെ ഇടയിൽ ഇപ്പോഴും ചർച്ചയാവുന്നുണ്ട്. ഇവരുടെ വിശേഷങ്ങൾ അറിയാൻ...\nകോവിഡിന്റെ രണ്ടാം വരവിനാൽ നിറം മങ്ങി പോയിരുന്നു ബിഗ് ബോസ്സ് മലയാളം മൂന്നാം സീസൺ. കൊവിഡ് പ്രതിസന്ധിയെ തുടർന്ന് രണ്ടാം സീസൺ...\nബിഗ് ബോസ് വിജയിയായ മണിക്കുട്ടന് ഒന്നാം സമ്മാനമായ ഫ്ലാറ്റ് കിട്ടിയോ എന്നുളള ചോദ്യമാണ് സോഷ്യൽ മീഡിയയിൽ ആരാധകർ കഴിഞ്ഞ കുറച്ച് ദിവസമായി...\nവിജയത്തിന് ശേഷം അതും അഭിമുഖീകരിക്കണം! സങ്കടം ഉള്ളിലൊതുക്കി മണിക്കുട്ടൻ! പോസ്റ്റിലെ ആ വാക്കുകൾ സൂചിപ്പിക്കുന്നത്; അമ്പരന്ന് ആരാധകർ\nസംവിധായകന് വിനയന്റെ ബോയ്ഫ്രണ്ട് എന്ന ചിത്രത്തിലൂടെ സിനിമാരംഗത്തേക്ക് അരങ്ങേറ്റം കുറിച്ച താരമാണ് മണിക്കുട്ടന്. കായംകുളം കൊച്ചുണ്ണി സീരിയലിലെ പ്രകടനം ശ്രദ്ധിക്കപ്പെട്ട ശേഷമാണ്...\nBy Noora T Noora TAugust 26, 2021\nഎനിക്കൊപ്പം മണിക്കുട്ടൻ ഉണ്ടായിരുന്നു! റംസാന് നന്ദി! പ്രാർഥന സഫലമായെന്ന് സൂര്യ…\nലൈവിനിടെ ഞെട്ടിച്ചു കളഞ്ഞു, ആരാധകർ കേൾക്കാൻ ആഗ്രഹിച്ച വാർത്ത.. സസ്പെൻസ് പൊട്ടിച്ചു! ആ ശുഭ മുഹൂർത്തത്തിലേക്ക്!\nBy Noora T Noora TAugust 24, 2021\nബിഗ് ബോസ്സ് മലയാളം സീസൺ3യുടെ വിജയ കിരീടം നേടിയത് മണികുട്ടനായിരുന്നു. രണ്ടാമത് എത്തിയ സായ് വിഷ്ണുവിനേക്കാള് വന് ഭൂരിപക്ഷമാണ്...\nഎന്നെ അന്ന് കൊണ്ടുപോയത് അവിടേക്ക്… ഞാൻ അദ്ദേഹത്തെ കണ്ടു! ബിഗ് ബോസ്സിൽ നിന്ന് ഇറങ്ങിയ അന്ന് സംഭവിച്ചത്! ഫിനാലയ്ക്ക് ശേഷം നടുക്കുന്ന വെളിപ്പെടുത്തൽ\nബിഗ് ബോസ്സ് മലയാളം സീസൺ3യുടെ വിജയ കിരീടം നേടിയത് ഇത്തവണ മണികുട്ടനായിരുന്നു. സിനിമയിൽ സജീവമായിരുന്നെങ്കിലും ബിഗ് ബോസ് ഷോയിൽ...\nബിഗ് ബോസ്സിനകത്തും ആരോടും പ്രണയമില്ല,വിവാഹത്തെക്കുറിച്ച് വീണ്ടും ആ സൂചന! സസ്പെൻസിട്ട് മണിക്കുട്ടൻ… ഉത്തരം ഞെട്ടിച്ചു\nമണികുട്ടന്റെ നടന്‌റെ കരിയറില് ലഭിച്ച വലിയ അംഗീകാരമാണ് ബിഗ് ബോസിലെ നേട്ടം. ഇത്തവണ പ്രേക്ഷക പിന്തുണയുടെ കാര്യത്തില് മുന്നിലെത്തിയ മല്‍സരാര്‍ത്ഥി കൂടിയാണ്...\nഎന്നെ അത്ഭുദപ്പെടുത്തി ഈ ഓണത്തിന് അത് സംഭവിക്കുന്നു! ആകാംക്ഷയുടെ മുൾമുനയിൽ നിർത്തി മണിക്കുട്ടൻ! ആശംസകളുമായി ആരാധകർ\nBy Noora T Noora TAugust 19, 2021\nബിഗ് ബോസ് മലയാളത്തിന്‌റെ മൂന്നാം പതിപ്പ് വലിയ വിജയമായി മാറിയിരുന്നു. മുന് സീസണുകള്‍ക്ക് ലഭിച്ചതിനേക്കാള് കൂടുതല് പ്രേക്ഷക സ്വീകാര്യതയാണ് ഇത്തവണ ഷോയ്ക്ക്...


കൊച്ചു കൊച്ചു കഥകള്: മാടപ്പോത്ത്\nPosted by NRP | | 9:50 PM\nഅപ്പൂപ്പന് ഒരു മാടപ്പോത്തിന്റെ കഥ പറയാമെന്നു പറഞ്ഞില്ലേ. ഇന്നതുപറഞ്ഞാ മതി. ആതിരയാണ് മിക്കവാറും കഥ നിശ്ചയിക്കുന്നത്.\nശരി ഇന്നതുതന്നാകട്ടെ--പക്ഷേ വൈകിട്ടു ഗോമൂത്രം കോരി വെള്ളവും ചേര്‍ത്ത് പയറിന് തളിക്കണം. പിന്നെ രണ്ടു ദിവസത്തേക്ക് കൈയ്യിലേ വാട പോത്തില്ല. രാമിന്റെ പരാതി--\nവല്ല കല്ലു പിടിക്കുവോ മറ്റോ ആണെങ്കില് മൂപ്പര്‍ക്ക് പെരുത്തു സന്തോഷമാണ്.\nപയറു പുഴുങ്ങിത്തിന്നുമ്പോള് അതങ്ങു മാറും. അതുപോട്ടെ. കുന്നത്തു മനയ്ക്കലെ പണിക്കാരനാണ് ചാത്തന് . വെളുപ്പിനു നാലു മണിക്കു പണിക്കെത്തണം. എന്നു വന്നാലും തമ്പ്രാന് ഭജിക്കുകയാണെന്ന പല്ലവിയാണ് കേള്‍ക്കുന്നത്. നേരം വെളുക്കുന്നതുവരെ ഒരു ഭജിക്കല്--എന്താണീഭജിക്കല്--ചാത്തന് ആലോചിച്ചാലോചിച്ച് ഭ്രാന്തു പിടിച്ചു. എന്തായാലും തമ്പ്രാനോട് ചോദിക്കണം.\nഅങ്ങനെ ധൈര്യം സംഭരിച്ച് ഒരു ദിവസം വൈകിട്ടു പാടത്തുനിന്നും കയറി വരുമ്പോള് ചാത്തന് ചോദിച്ചു--തമ്പ്രാ ഈ രാവിലേ തമ്പ്രാ എന്താ പജിക്കുന്നേ.\nതമ്പ്രാനു പുച്ഛം--അടിയാനുഭജിക്കുന്നതറിയണം--പോത്തിനെ പൂട്ടുന്നവന് ഭഗവത്ഭജനം! അയാള് ഗൌരവത്തില് പറഞ്ഞു-ഞാന് മാടപ്പോത്തിനെയാണ് ഭജിക്കുന്നത്- എന്താ നിനക്കും ഭജിക്കണോ?\nഅടിയന് ഭജിച്ചാ പോത്ത് പ്രസാദിക്കുമോ തമ്പ്രാ.\nപിന്നേ പ്രത്യക്ഷപ്പെടും-പുച്ഛസ്വരത്തില് പറഞ്ഞിട്ട് അയാള് പോയി.\nചാത്തനു സന്തോഷമായി. തമ്പ്രാന്റെ അനുവാ‍ദം കിട്ടിയല്ലോ-ഇനിമുതല് അവനും ഭജിക്കും.\nഅന്നുമുതല്വെളുപ്പിനേ ജോലിക്കു പോകുന്നതിനു മുമ്പ് ചാത്തന് കുളികഴിഞ്ഞ് വിളക്കും--അവനുമണ്ണെണ്ണവിളക്കേ ഉള്ളൂ-- അതിന്റെ മുമ്പില് മാടപ്പോത്തിനെ ധ്യാനിച്ചുകൊണ്ടിരിക്കും. ജോലിക്കു വിഘ്നം വരാന് പറ്റില്ലല്ലോ. അത് കറക്ടായിട്ടു തന്നെ നടന്നു. ദിവസം ചെല്ലുന്തോറും ധ്യാനം കൂടി--വൈകിട്ടും തുടങ്ങി. ഒരാഴ്ച കഴിഞ്ഞപ്പോഴേക്കും വൈകുണ്ഠത്തില് പ്രശ്നംതുടങ്ങി. ആകെ അസ്വസ്ഥത. ലക്ഷ്മീദേവി വിഷ്ണുവിനോടു പറഞ്ഞു. ദേ ഒരാള് ഭജനം തുടങ്ങിയിട്ടുണ്ട്. പണ്ടത്തേക്കാര്യം ഓര്‍മയുണ്ടല്ലോ--വേഗം ചെല്ല്.\nഞാനിനി മാടപ്പോത്തായിട്ടു പോണമല്ലോ ദേവീ.\nങാ പൊക്കോ-അല്ലേങ്കില് അവന് എന്താ ചെയ്കയെന്ന് അറിയില്ല.--\nഎന്തവാ അപ്പൂപ്പാ പണ്ടത്തേ കാര്യം? ആതിരയ്ക്ക് ഉല്‍കണ്ഠ അടക്കാന് വയ്യ.\nഅതോ-പണ്ടൊരു കര്‍ഷകന് --ദാമോദരനെന്നാപേര്- എപ്പോള് കൃഷിചെയ്താലും ഒന്നുകില് വെള്ളം കേറി-അല്ലെങ്കില് വരള്‍ചയില് അതു നശിച്ചു പോകും. ആ‍ളു പരമ ഭക്തനാണ്. കൊല്ലങ്ങള് ഇങ്ങനെ തുടര്‍ന്ന് പട്ടിണിയും പരിവട്ടവുമായി അയാളും കുടുംബവുംനരകിച്ചു. അധാര്‍മ്മികമായ പണി ചെയ്താല് പട്ടിണി മറ്റാം. പക്ഷേ അയാള് അതിനു തയ്യാറല്ല. ദിവസവും വിഷ്ണു സഹസ്രനാമം ജപിക്കുന്നതുകൊണ്ട് അദ്ദേഹം നോക്കിക്കൊള്ളുമെന്നാണ് അഭിപ്രായം. അത്തവണത്തേ കൃഷിയും പോയി. ഭാര്യയ്ക്കു ദേഷ്യം വന്നു. വിഷ്ണു സഹസ്രനാമത്തില് ഉള്ള “ഓം വിശ്വംഭരായ നമ:“ എന്ന മന്ത്രത്തില് കരി കൊണ്ട് ഒറ്റ വര--\nഈ മന്ത്രമുള്ളതുകൊണ്ട് നമ്മളേ രക്ഷിക്കേണ്ട ചുമതല വിഷ്ണുവിനുണ്ടെന്ന് ഭര്‍ത്താവ് അവരേ വിശ്വസിപ്പിച്ചിരുന്നു.\nവൈകുണ്ഠത്തില് ദേവി ഉണര്‍ന്നു വിഷ്ണുവിന്റെ മുഖത്തു നോക്കി ചിരി തുടങ്ങി. വിഷ്ണു ഉണര്‍ന്ന് ദേവി ചിരിക്കുന്നതു കണ്ട് കാര്യം തിരക്കി.\nദേവി ഒന്നും പറയാതെ കണ്ണാടി മുഖത്തിനു നേരേ പിടിച്ചു--മൂക്കിന്റെ മുകളില്‍കൂടി ഇരുവശത്തേക്കും കരികൊണ്ടൊരു വര.\nഅയ്യോ-ഇതാ ദാമോദരന്റെ ഭാര്യ പറ്റിച്ച പണിയാ--കാര്യം നടക്കണമെങ്കില് പെണ്ണുങ്ങള് തന്നെ വേണം. ഇനി അവന് ഒരു മുട്ടും വരാതെ ഞാന് നോക്കിക്കൊള്ളാം. അങ്ങിനെ ദാമോദരന് രക്ഷപെട്ടു. അതാണ് ദേവി ഓര്‍മ്മിപ്പിച്ചത്.\nഅപ്പൂപ്പാ ഒരു സംശയം-ദേഷ്യപ്പെടരുത്--ശ്യാം കുട്ടനാണ്--ജനിച്ചപ്പോള് മുതല് ദിവസവും ഭജിക്കുന്ന മനയിലേ തമ്പ്രാന്റെ കാര്യത്തില് ഇതുപോലൊന്നും പറഞ്ഞില്ലല്ലോ.\nമിടുക്കന് -മോനെ ഇത്തരം ചോദ്യങ്ങളാണ് വേണ്ടത്.\nതമ്പ്രാന് ചെറുപ്പം മുതല് പഠിച്ച കാര്യം ചെയ്യണമെന്നല്ലാതെ അതില് ഒരു വിശ്വാസവുമില്ല. വിശ്വാസമുണ്ടെങ്കില് ഒരു സംശയവും വേണ്ടാ കാര്യം നടക്കും. വിശ്വാസമുണ്ടെങ്കില് കാര്യം നടക്കുമെന്നു പറഞ്ഞ് അവരു തന്നെ ആള്‍ക്കാരേ പറ്റിക്കുന്നില്ലേ? പത്രത്തില് കാണുന്നില്ലേ സ്പെഷ്യല് ശക്തിയുള്ള ത്രൈയംബക രുദ്രാക്ഷം--ധനാഗമ യന്ത്രം മുതലായവ മേടിച്ചു ധരിക്കാന് --ആയിരക്കണക്കിനു രൂപാ വിലയും--ധരിക്കുന്നവനല്ല-വില്‍ക്കുന്നവനാണ് ധനാഗമമെന്നു മാത്രം. അല്ലെങ്കില് ഇതുണ്ടാക്കി വില്‍ക്കുന്നതിനു പകരം അയാള്‍ക്കുതന്നെ അങ്ങുധരിച്ച് പണം ഉണ്ടാക്കിയാല് പോരേ--പണ്ടു സഞ്ജയന് പറഞ്ഞു”ലോകത്തില് വിഡ്ഢികളുള്ളടത്തോളം കാലം മനസ്സാക്ഷിയില്ലാത്തവര്‍ക്ക് പട്ടിണികിടക്കേണ്ടി വരികയില്ല തന്നെ” എന്ന്. എത്ര ശരി. ആരും വാ‍ങ്ങിച്ചില്ലെങ്കില് ഇതൊക്കെ പത്രത്തില് പരസ്യം ചെയ്യാന് കാശെവിടാ--പോട്ടെ.\nഅടുത്ത ദിവസം ധ്യാനം കഴിഞ്ഞ് കണ്ണൂതുറന്ന ചാത്തന്റെ മുമ്പില് അതാ നില്‍ക്കുന്നു ഒരു ഭയങ്കര മാടപ്പോത്ത്. ചാത്തനു പേടിയില്ല. അടുത്തുചെന്ന് അതിനേ തലോടി-അതിനോടു വര്‍ത്തമാനം പറഞ്ഞ് അതിന്റെ പുറത്തു കയറിയാണ് അന്നു പണിക്കു പോയത്. മനയുടെ വെളിയില് പോത്തിനേ നിര്‍ത്തി ചാത്തന് തമ്പ്രാനേ വിളിച്ചു-മാടപ്പോത്തിനേകാണിക്കാന് .\nതമ്പ്രാന് വന്നു നോക്കി. ഒന്നും കണ്ടില്ല. ഇവനു ധ്യാനിച്ച് തലക്ക് ഓളമായെന്നു വിചാരിച്ച് അയാള് ഒന്നും മിണ്ടാ‍തെ സ്ഥലം വിട്ടു. പോത്തിനേ തമ്പ്രാനു പിടിച്ചില്ലെന്ന് ചാത്തനും വിചാരിച്ചു.\nകാലം കടന്നുപോയി. ചാത്തന് അവന്റെ ജോലി ചെയ്യിക്കുന്നതും, ഭാരം ചുമപ്പിക്കുന്നതും എല്ലാം പോത്തിനേക്കൊണ്ടാണ്. ഒരു ദിവസം തമ്പ്രാന് പറഞ്ഞു--ചാത്താ-നാളെ നമുക്ക് ഓച്ചിറ വരെ പോകണം. കുറേ സാധനങ്ങള് കൊണ്ടു പോകാനുണ്ട്. നേരത്തേ എത്തണം. ഒരു വണ്ടി വിളിച്ചോ.\nഎത്ര സാധനങ്ങളുണ്ടെങ്കിലും ചാത്തനെന്താ-പോത്തില്ലേ. അവന് വണ്ടി ഒന്നും വിളിക്കാന് പോയില്ല. വെളുപ്പിനേ തന്നെ ചാത്തനും പോത്തും റെഡി. പക്ഷേ ഒരു പ്രശ്നം. സാധനങ്ങള് എല്ലാം പടിപ്പുരയുടെ അകത്താണ് വച്ചിരിക്കുന്നത്. പടിപ്പുര വാതിലിലൂടെ പോത്തിനെ കേറ്റാന് ശ്രമിച്ചിട്ട് കൊമ്പ്--അത് അതിഭയങ്കരമാണ്-വാതിലില് കൂടെ കടക്കുന്നില്ല. ചാത്തന്‍പോത്തിന് നിര്‍ദേശം കൊടുക്കുന്നു--തല ചരിച്ച്-ങ കുറേക്കൂടെ ചരിയട്ടെ--അങ്ങനെ-മുട്ടരുത്--ഇപ്പം കൊമ്പു മുട്ടും--പറഞ്ഞാ മനസ്സിലകത്തില്ലിയോ-ഒറ്റയടി-അങ്ങനെ മര്യാദയ്ക്കു കേറ്.\nതമ്പ്രാന് ഇതെല്ലാം കേട്ട് അന്തം വിട്ടു നില്‍ക്കുകയാണ്. അങ്ങേര്‍ക്ക് പോത്തിനേ കാണാന് വയ്യല്ലോ. ഇവന്റെ ഭ്രാന്തു മൂത്തല്ലോ ഭഗവാനേ--അയാള് വിലപിച്ചു--പക്ഷേ ചാത്തന്\nസാധനങ്ങളെല്ലാം എടുത്തു വയ്ക്കുന്നതും അതു താഴെപ്പോകാതെ--പോത്തിന്റെ പുറത്തല്ലേ--നില്‍ക്കുന്നതും കണ്ട് അയാള്‍ക്ക് എന്തോ ബോധം ഉദിച്ചു. ഒരു വിഭ്രമത്തോടുകൂടി അയാള് ചാത്തനേ സമീപിച്ചു. എവിടെ ഞാനൊന്നു നോക്കട്ടെ എന്നു പറഞ്ഞ് അയാള് ആ തീണ്ടിക്കൂടാത്തവനെ തൊട്ടു. ഒരു മിന്നായം പോലെ പോത്തിനേക്കണ്ടു. പോത്താകട്ടെ ഈയാള് കണ്ടു എന്നു മനസ്സിലായ ഉടനേ സാധനവും കുടഞ്ഞു കളഞ്ഞ് ഒറ്റ ഓട്ടം. ചാത്തന് പുറകേ. പോത്ത് ഓടി ഓടി ഓച്ചിറയെത്തി ഒരു കാട്ടില് മറഞ്ഞു--കൂടെ ചാ‍ത്തനും--പിന്നീടവരേ ആരും കണ്ടിട്ടില്ല. ചാത്തന് അവസാനം പറഞ്ഞത് “ഒണ്ടിക്കാട്ടില്” എന്നാണ്. ഓച്ചിറെയുള്ള തൊണ്ടിക്കാട് ഇതാണെന്നാണ് പറയുന്നത്.


ഹാദിയയെ 27 ന് നേരിട്ട് ഹാജരാക്കണം -സുപ്രീം കോടതി | arabianewspaper.com Arabia Newspaper Malayalam\nഹാദിയയെ 27 ന് നേരിട്ട് ഹാജരാക്കണം -സുപ്രീം കോടതി\nമതം മാറ്റ കേസില് വൈക്കത്തെ ഹാദിയയെ നേരിട്ടു ഹാജരാക്കാന് സുപ്രീം കോടതി നിര്‍ദ്ദേശിച്ചു. അഖില അശോകന് എന്ന ഹാദിയയെ തുറന്ന കോടതിയില് ഹാജരാക്കണം. കോടതി നേരിട്ട് ചോദിച്ച് ഹാദിയയുടെ അഭിപ്രായം ആരായും..വിവാഹം സംബന്ധിച്ച വിഷയത്തില് പ്രായപൂര്‍ത്തിയായ സ്ത്രീയുടെ അഭിപ്രായം നിര്‍ണായകമാണെന്നും സുപ്രീം കോടതി പറഞ്ഞു.\nകൊടും കുറ്റവാളിയെ വിവാഹം കഴിക്കാന് ഒരു യുവതി തീരുമാനിച്ചാല് അതിനെ നി.യമപരമായി എതിര്‍ക്കാനാവില്ല. 24 വയസുള്ള പെണ്‍കുട്ടിയാണ് ഹാദിയ. സ്വതന്ത്രമായി ചിന്തിക്കാനും തീരുമാനം എടുക്കാനും അവര്‍ക്ക് കഴിയും.\nഎന്തിനാണ് മതം മാറിയതെന്നും, അപരിചതനായിട്ടും ഷെഫിന് എന്നയാളെ എന്തിന് വിവാഹം കഴിച്ചുവെന്നും രക്ഷിതാക്കള് ഉറപ്പിക്കുകയോ പ്രണയം മൂലമോ അല്ലാത്ത വിവാഹം എന്തിനായിരുന്നുവെന്നും ഹാദിയ തുറന്ന കോടതിയില് വിശദീകരിക്കട്ടെയെന്നും സുപ്രീം കോടതി പറഞ്ഞു.\nസമൂഹത്തിന്റെ വികാരമനുസരിച്ച് കോടതികള്‍ക്ക് പ്രവര്‍ത്തിക്കാനാവില്ല. ഹാദിയയെ ഹിപ് നോട്ടൈസ് ചെയ്ത് തട്ടിയെടുക്കുകയാണ് ഉണ്ടായതെന്ന് എന്‍ഐഎയുടെ അഭിഭാഷകന് സുപ്രീം കോടതിയില് വാദിച്ചു. രാജ്യത്ത് നൂറോളം കേസുകള് സമാനമായ സാഹചര്യങ്ങളില് സംഭവിച്ചതായും എന്‍ഐഎയുടെ അഭിഭാഷകന് ചൂണ്ടിക്കാട്ടി.\nഎന്നാല്,. ഭീകരവാദ പ്രവര്‍ത്തനവും വിവാഹവും കുട്ടിക്കുഴയ്ക്കരുതെന്നും രണ്ടും വേവ്വേറെ സംഭവങ്ങളാണെന്ന് കോടതി നീരീക്ഷിച്ചു.\nഹാദിയയുടെ പിതാവ് അശോകന്റെ അഭിഭാഷകന് കുടുതലും വാദിച്ചത് ഷെഫിന് ജഹാന്റെ തീവ്രവാദ ബന്ധമാണ്. ഷെഫിന് തീവ്രവാദ ബന്ധമുണ്ടെന്നത് അര്‍ത്ഥമില്ലാത്ത ആരോപണങ്ങളാണെന്ന് കോടതി പറഞ്ഞു. വിവാഹം കൊടും കുറ്റവാളിയുമായി നടത്തുന്നതിനെ കോടതിക്ക് ചോദ്യം ചെയ്യാന് കഴിയില്ലെന്നും ജഡ്ജി പറഞ്ഞു.\nഇസ്ലാം മതം സ്വീകരിച്ച ഹാദിയയെ കൊല്ലം സ്വദേശിയായ ഷെഫിന് ജഹാന് വിവാഹം കഴിച്ചിരുന്നു. എന്നാല്, വിവാഹം ഹൈക്കോടതി റദ്ദാക്കുകയായിരുന്നു.\nമകളെ പ്രലോഭിച്ചും മറ്റും മതം മാറ്റിയെന്നും ഷെഫിന് ജഹാന് എന്നയാള്‍ക്ക് തീവ്രവാദ ബന്ധമുണ്ടെന്നും ചില സംഘടനകള് ഇതിനായി പ്രവര്‍ത്തിക്കുന്നുവെന്നും ഹാദിയയുടെ പിതാവ് അശോകന് സുപ്രീം കോടതിയില് ഹര്‍ജി നല്‍കവെ ബോധിപ്പിച്ചിരുന്നു.\nതന്റെ മകളെ സിറിയ പോലുള്ള സ്ഥലങ്ങളിലേക്ക് കൊണ്ടുപോകാനാണ് ഷെഫിന് ജഹാന് പദ്ധതിയിടുന്നതെന്ന് അശോകന് ആരോപിക്കുന്നു.\nകേസില് എന്‍ഐഎ അന്വേഷണം നടന്നുവരികയാണ്. ഷെഫിന് ജഹാന്റെ തീവ്രവാദ ബന്ധമാണ് അന്വേഷിക്കുന്നത്. ഹൈക്കോടതി വിധിക്കെതിരെ ഷെഫിന് ജഹാന് സുപ്രീം കോടതിയെ സമീപിക്കുകയായിരുന്നു.\nരാഹുല് ഈശ്വര് അശോകന്റെ വീട് സന്ദര്‍ശിക്കുകയും വീഡിയോ ചിത്രീകരിക്കുകുയും ചെയ്തിരുന്നു. പിതാവ് തന്നെ മര്‍ദ്ദിക്കാറുണ്ടെന്നും താന് കൊല്ലപ്പെട്ടേക്കാമെന്നുമാണ് ഹാദിയ അടുത്തിടെ രാഹുല് ഈശ്വര് പുറത്തു വിട്ട വീഡിയോയില് പറയുന്നത്. ഇതിനെ തുടര്‍ന്ന് വനിതാ കമ്മീഷന് കോട്ടയം എസ്പിയോട് റിപ്പോര്‍ട്ട് നല്‍കാന് ആവശ്യപ്പെട്ടിട്ടുണ്ട്.


ആഷിക്ക് അബുവിന് ഒരു കത്ത് (മായാനദി കാണാത്ത ഒരു പ്രേക്ഷക/അമ്മ/സ്ത്രീ)\nആഷിക്ക് അബുവിന് ഒരു...\n24 Dec 2017 11:25 AM GMT\nപ്രിയപ്പെട്ട ആഷിക്ക് അബു,\nഎനിയ്ക്ക് താങ്കളെ പരിചയമില്ല. ഇൻബോക്സ് മെസേജായി ഈ കുറിപ്പ് എഴുതണമെന്ന് കരുതിയിരുന്നു പക്ഷേ അത് അങ്ങയിൽ എത്തുമോ എന്ന് ഉറപ്പില്ലാത്തതിനാലാണ് ഈ തുറന്ന കത്ത്.\nമായാനദിയെക്കുറിച്ചും അപ്പുവിനെക്കുറിച്ചും മാത്തനെക്കുറിച്ചും പറഞ്ഞ് കൊതിപ്പിയ്ക്കുന്ന ഒരു പാട് കൂട്ടുകാർ എന്റെ ചുറ്റിനുമുണ്ട്. വെറുതെ ഒരു സിനിമാക്കഥയല്ല അവർ പറയുന്നത്. മറിച്ച് സിനിമ ഒരനുഭവമാകുന്നു. അതിലെ കഥാപാത്രങ്ങൾ നമ്മുടെ ജീവിതത്തിന്റെ ഓരം ചേർന്ന് നടക്കുന്നവരാണ്. അവരുടെ കൂടെ നടക്കുക എന്നതാണ് ഈ 'ദൃശ്യാനുഭവം' നമുക്കായ് തരുന്നത് എന്നവർ പറയുന്നു. എന്നാൽ ആ സഹവർത്തിത്വത്തിന്റെ space നഷ്ടപ്പെടുന്ന എതോ ഇടങ്ങളിലേയ്ക്കാണ് ഞാൻ അടങ്ങുന്ന കേരള സമൂഹം പോകുന്നത് എന്ന് പേടിയ്ക്കുന്നയിടത്താണ് മായാനദി പോലെ ഒരു കലാസൃഷ്ട്ടിയുടെ പ്രസക്തി.\nസ്വന്തമായ identityയും തീരുമാനങ്ങളും അഭിപ്രായങ്ങളും ഉള്ള ഒരു പെൺകുട്ടിയെ അവതരിപ്പിക്കുമ്പോൾ പൊതു ജീവിതത്തിൽ അത്തരം പെൺകുട്ടികളെ അസഭ്യവർഷം കൊണ്ടും ലേബലിംഗ് കൊണ്ടും ഭയപ്പെടുത്താൻ ശ്രമിയ്ക്കുന്ന ഭീഷണിപ്പെടുന്ന സമൂഹത്തിന് മുന്നിൽ ഈ സിനിമ ഒരുക്കാൻ നിങ്ങൾ എടുത്ത പരിശ്രമത്തിന് ഒരു പ്രേക്ഷക എന്ന നിലയിൽ അഭിനന്ദനങ്ങൾക്ക് ഒപ്പം എന്റെ പങ്ക് ടിക്കറ്റ് കാശ് ഞാൻ തന്നെ പറ്റു.\nഅത് എന്റെ മകൻ കൂടിയടങ്ങുന്ന വളർന്ന് വരുന്ന മലയാളി പ്രേക്ഷക സമൂഹത്തിന് വ്യക്തിത്വമുള്ള, സമൂഹത്തിന്റെ തെറ്റായ കീഴ്വഴക്കങ്ങളോട് കലഹിയ്ക്കുന്ന കലാസൃഷ്ടികൾ വേണം എന്ന ആവശ്യത്തിൽ അധിഷ്ഠിതം കൂടിയാണ്.\nമായാനദി പോലെയുള്ള ശ്രമങ്ങൾ വിജയിക്കേണ്ടത് സിനിമയെ സ്നേഹിയ്ക്കുന്ന പ്രേക്ഷകരുടെ ആവശ്യം കൂടിയാണ്. എന്നാൽ അടുത്തുള്ള തിയേറ്ററ്കാര് പറയുന്നു 'ഓ ഇവിടെ വരൂന്ന് തോന്നുന്നില്ല. കളക്ഷൻ കുറവായിരിയ്ക്കും എന്ന് പറയുന്നുവെന്ന്?'\nആര് പറയുന്നു അറിയില്ല!\nപക്ഷേ മായാ നദിയെക്കുറിച്ച് എഴുതുന്ന, പറയുന്ന ഓരോ കുറിപ്പിനിടയിലും ഒരേ ഭാഷയിൽ ഈ സിനിമയെ താറടിച്ച് കാണിക്കാനുള്ള ശ്രമം നടക്കുന്നു.\nഅതുകൊണ്ട് എനിക്ക് ഉറപ്പില്ല എന്റെ ചെറിയ മകനേയും കൊണ്ട് കുറെ ദൂരം സഞ്ചരിച്ച് ഈ സിനിമ തിയേറ്ററിൽ പോയി കാണാൻ കഴിയുമെന്ന്. (തീർച്ചയായും അതിനായ് ശ്രമിയ്ക്കുന്നതാണ്)\nമനസ്സ് പറയുന്നു കുറെ മാസങ്ങൾക്ക് ശേഷം അല്ലെങ്കിൽ അടുത്ത ക്രിസ്തുമസ്സ് കാലത്തിന് മുൻപ് ഒരു നല്ല ശതമാനം മലയാളിയും ഈ സിനിമ കണ്ടിരിയ്ക്കും. ആസ്വദിയ്ക്കും. പല കാരണങ്ങൾകൊണ്ട് അവരത് പുറത്ത് പറഞ്ഞില്ലെങ്കിലും.\nഇതിലെ സംഭാഷണങ്ങളും മലയാളിയുടെ നാവിൻ തുമ്പിൽ തത്തി കളിയ്ക്കും. കുറെ വർഷങ്ങൾക്ക് ശേഷമുള്ള ഒരു സുഖമുള്ള നൊസ്റ്റാൾജിയയായ് ഇതും അടയാളപ്പെടുത്തപ്പെട്ടേക്കാം.\nഎന്നാൽ ഈ ദൃശ്യാനുഭവത്തിനായ് കാശ് മുടക്കിയ ഈ കലാസൃഷ്ടി ഒരുക്കിയവർക്ക് അതിന്റെ റിട്ടേൺ കിട്ടേണ്ടേ? Don't they deserve financial and emotional return. കുറഞ്ഞ പക്ഷം മുടക്കിയ കാശും കഴിവിന് അംഗീകാരമായി ഒരു കൈയടിയും. അത് നിഷേധിച്ചിട്ട് ഇവിടെ നല്ല സിനിമ ഉണ്ടാകുന്നില്ല എന്ന് നിലവിളിച്ചിട്ട് കാര്യമുണ്ടോ?\nസിനിമ കാണാതെ ആ കലാസൃഷ്ടിയെ പൂർണ്ണമായി വിലയിരുത്തുക അസാദ്ധ്യമാണ്. എങ്കിലും ഞാൻ ബഹുമാനിക്കുന്ന വിശ്വസിക്കുന്ന സിനിമ ആസ്വാദകരായ സുഹൃത്തുകൾ A must watch എന്ന് പറഞ്ഞത് വെറുതെ ആവില്ല എന്നുറപ്പുണ്ട്. പിന്നെ ഇത് വരെ അറിഞ്ഞത് വെച്ച് ഈ സിനിമ ഒരു നമ്മുടെ സമൂഹത്തോട് വ്യക്തമായ് ചിലത് സംവദിയ്ക്കുന്നുണ്ട്. അതുകൊണ്ട് നിങ്ങളുടെ ടീമിന് നിറഞ്ഞ കൈയ്യടി.\nഎന്റെ വിഹിതമായ ടിക്കറ്റ് കാശ്, കേവലം ഒരു ചെറിയ തുക എന്ന രീതിയിൽ അല്ല ഞാൻ അയച്ചു തരാൻ ആഗ്രഹിയ്ക്കുന്നത്.\nമറിച്ച് സമൂഹത്തിന്റെ ചില വ്യവസ്ഥാപിതമായ കീഴ്വഴക്കങ്ങളെ പൊളിച്ചെഴുതാൻ ശ്രമിയ്ക്കുന്ന ശ്രമങ്ങൾ കലയിൽ ആയാലും സാഹിത്യത്തിലായാലും പൊതു മധ്യത്തിലായാലും നിശബ്ദമാക്കപ്പെടരുത്. അങ്ങനെ സംഭവിച്ചാൽ അതിന്റെ നഷ്ട്ടം ഈ സമൂഹത്തിന് തന്നെയാണ്.\nചില സിനിമകൾ കാശ് മുടക്കി കണ്ട് അതിന് അർഹിയ്ക്കുന്ന അംഗീകരമായ കൈയ്യടി നൽകുക എന്നതും ഒരു social engineering ആണ്. ചരിത്രത്തിന്റെ എല്ലാ എടുകളിലും കലാസൃഷ്ടികൾ സമൂഹത്തെ സ്വാധീനിച്ചിട്ടുണ്ട്. നാം എത്ര എതിർവാദങ്ങൾ നിരത്തിയാലും. സംശയമുണ്ടെങ്കിൽ നമ്മുടെ വസ്ത ധാരണ രീതിയിലേയ്ക്ക്, നാം ഉപയോഗിയ്ക്കുന്ന ഭാഷയിലേയ്ക്ക്, നമ്മുടെയും നമ്മുടെ അടുത്ത് നിൽക്കുന്നവരുടെയും ചിന്തകളിലേയ്ക്ക് ഒന്ന് എത്തി നോക്കിയാൽ മതി.\nSoagood cinema culture is the need of the hour. Dear audience demand it !!!\nBack to you Ashique. May I have the a/c no of your production house will transfer the amount soon.\n(ദീപ ഫേസ്ബുക്കില് എഴുതിയത്)\nAashiqAbu film MalayalamCinema Mayaanadhi mustwatch romanticthriller womenoriented


Central government to restore 4G Networks in Jammu and Kashmir, Trial Basis In2Districts | ജമ്മു കാശ്മീരില്4ജി സംവിധാനം പുനസ്ഥാപിക്കും; ആഗസ്റ്റ് 15ന് ശേഷം, രണ്ട് ജില്ലകള് - Malayalam Oneindia\nUpdated: Tue, Aug 11, 2020, 13:42 [IST]\nശ്രീനഗര്: ജമ്മുകാശ്മീരില്4ജി ഇന്റര്‍നെറ്റ് സംവിധാനം പുനസ്ഥാപിക്കാനൊരുങ്ങി കേന്ദ്രസര്‍ക്കാര്. ഏറെ നാളത്തെ നിയന്ത്രണത്തിന് ശേഷമാണ് കേന്ദ്രസര്‍ക്കാര് ഇങ്ങനെ ഒരു തീരുമാനം എടുക്കുന്നത്. പരീക്ഷാണാടിസ്ഥാനത്തില് ജമ്മുവിലെയും കാശ്മീരിയെലും ഓരോ ജില്ലകളില്4ജി സൗകര്യം ഏര്‍പ്പെടുത്തും. ആഗസ്റ്റ് 15ന് ശേഷമായിരിക്കും4ജി സൗകര്യം ഏര്‍പ്പെടുത്തുമെന്നാണ് കേന്ദ്രസര്‍ക്കാര് സുപ്രീം കോടതിയെ അറിയിച്ചിരിക്കുന്നത്.\nഅതേസമയം, നിയന്ത്രണരേഖയ്ക്ക് സമീപവും അന്താരാഷ്ട്ര അതിര്‍ത്തി പങ്കിടുന്ന സ്ഥലങ്ങളിലും ഈ സേവനം ലഭ്യമാകില്ലെന്ന് കേന്ദ്രസര്‍ക്കാര് അറിയിച്ചിട്ടുണ്ട്. ഭീകരവാദ പ്രവര്‍ത്തനങ്ങള് ഏറ്റവും കുറവുള്ള പ്രദേശങ്ങളിലായിരിക്കും ഈ സേവനങ്ങള് ആദ്യം ഏര്‍പ്പെടുത്തുകയെന്നും കേന്ദ്രം സുപ്രീം കോടതിയെ അറിയിച്ചു. രണ്ട് മാസത്തെ നിരീക്ഷണത്തിന് ശേഷമായിരിക്കും തുടര് നടപടികള് സ്വീകരിക്കുക.\nജമ്മു കാശ്മീര് മേഖലകളില് ഹൈ സ്പീഡ് ഇന്റര്‍നെറ്റ് സാങ്കേതിക വിദ്യ വിച്ഛേദിച്ചിട്ട് ഒരു വര്‍ഷത്തോളമായി. ആര്‍ട്ടിക്കിള് 370ന്റെ പശ്ചാത്തലത്തില് ജമ്മു കാശ്മീരിന് ലഭിച്ചിരുന്ന പ്രത്യേക പദവി എടുത്തുകളഞ്ഞതിന് ശേഷമായിരുന്നു4ജി ഇന്റര്‍നെറ്റ് സംവിദാനം വിച്ഛേദിച്ചത്. കേന്ദ്രസര്‍ക്കാരിന് വേണ്ടി അറ്റോര്‍ണി ജനറല് കെകെ വേണുഗോപാലാണ് കോടതിയില് ഹാജരായത്. മേഖലയിലെ ഇന്റര്‍നെറ്റ് നിയന്ത്രണം കൊറോണ വൈറസ് പരിചരണം, വിദ്യാഭ്യാസം, വ്യവസായ പ്രവര്‍ത്തനങ്ങള് എന്നിവയ്ക്ക് തടസമാകുന്നില്ലെന്ന് അറ്റോര്‍ണി ജനറല് കോടതിയെ അറിയിച്ചു. നിലവിലെ സുരക്ഷാ സാഹചര്യത്തില് ഹൈസ്പീഡ് ഇന്റര്‍നെറ്റ് സംവിധാനം മൊബൈല് ഫോണില് നല്‍കുന്നത് അനുയോജ്യമല്ലെന്ന് അറ്റോര്‍ണി ജനറല് അറിയിച്ചു.\n4 ജി ഇന്റര്‍നെറ്റ് സംവിധാനം പുനസ്ഥാപിക്കുന്നതുമായി ബന്ധപ്പെട്ട് തീരുമാനത്തെ കുറിച്ച് ജമ്മു കാശ്മീരില് ഭരണകൂടത്തോട് സുപ്രീം കോടതി ചോദിച്ചിരുന്നു. ജസ്റ്റിസുമാരായ എന് വി രമണ, ആര് സുഭാഷ് റെഡ്ഡി, ബി ആര് ഗവായി എന്നിവരടങ്ങിയ മൂന്നംഗ ബെഞ്ചാണ് വീഡിയോ കോണ്‍ഫറന്‍സിംഗിലൂടെ കേസ് പരിഗണിച്ചത്. ജമ്മുകാശ്മീരിന്റെ പ്രത്യേക പദവി എടുത്തുകളഞ്ഞ് കേന്ദ്രഭരണ പ്രദേശങ്ങളാക്കിയതിന് പിന്നാലെയാണ് ഇവിടെ 4ജി ഇന്റര്‍നെറ്റ് സംവിധാനം വിച്ഛേദിച്ചത്. പ്രത്യേക പദവി എടുത്ത് കളഞ്ഞ് ഒറു വര്‍ഷമാകുമ്പോഴാണ് പുതി ഇളവുകള് നല്‍കാന് സര്‍ക്കാര് ആലോചിക്കുന്നത്.\njammu jammu kashmir internet supreme court ജമ്മു ജമ്മു കശ്മീര് ഇന്‍റര്‍നെറ്റ് സുപ്രീം കോടതി\nCentral government to restore 4G Networks in Jammu and Kashmir, Trial Basis In2Districts


Gorakhpur hospital death: PM office take strict action | ഉത്തര് പ്രദേശിലെ കുട്ടികളുടെ കൂട്ടമരണം; മോദി ഇടപെടുന്നു, കേന്ദ്രമന്ത്രിമാര് എത്തും - Malayalam Oneindia\n1 min ago ചെങ്ങന്നൂരില് വിഷ്ണുനാഥ്, എം ലിജു കായംകുളത്ത്; ആലപ്പുഴയില് വന് മുന്നേറ്റം ലക്ഷ്യമിട്ട് കോണ്‍ഗ്രസ്\n11 min ago 6000 വോട്ടിന്റെ വ്യത്യാസം മാത്രം; ഷാഫി പറമ്പലിനെ നേരിടാന് സന്ദീപ് വാര്യര്... പാലക്കാട് പിടിക്കാന് ബിജെപി\n12 min ago ബിജു പ്രഭാകറിനെ തിരഞ്ഞെടുപ്പ് കളത്തിലിറക്കാന് കോണ്‍ഗ്രസ്; നിലപാട് വ്യക്തമാക്കി കെഎസ്ആര്‍ടിസി എംഡി\nUpdated: Sat, Aug 12, 2017, 18:10 [IST]\nലഖ്‌നൗ: ഉത്തര് പ്രദേശിലെ ഗോരഖ്പൂരില് സര്‍ക്കാര് ആശുപത്രിയില് നിരവധി കുട്ടികള് മരിക്കാനിടയായ സംഭവത്തില് പ്രധാനമന്ത്രി നരേന്ദ്ര മോദി ഇടപെടുന്നു. സംഭവം പ്രധാനമന്ത്രി നിരീക്ഷിക്കുന്നുണ്ടെന്നും കേന്ദ്രമന്ത്രിസഭാംഗങ്ങള് ഉടന് വിവാദമായ ആശുപത്രി സന്ദര്‍ശിക്കുമെന്നും പ്രധാനമന്ത്രിയുടെ ഓഫീസ് അറിയിച്ചു.\nഉത്തര് പ്രദേശ് സര്‍ക്കാരുമായി കേന്ദ്രസര്‍ക്കാര് നിരവധി തവണ ബന്ധപ്പെട്ടു. ആരോഗ്യ കുടുംബക്ഷേമ സഹമന്ത്രി അനുപ്രിയ പട്ടേലും, ആരോഗ്യ സെക്രട്ടറിയുമാണ് ഗോരഖ് പൂരിലെ ബാബാ രാഘവ്ദാസ് മെഡിക്കല് കോളജ് സന്ദര്‍ശിക്കുക.\nആശുപത്രിയില് മരിച്ച കുട്ടികളുടെ എണ്ണം പര്‍വതീകരിച്ച് കാണിക്കുകയാണെന്നാണ് യുപി സര്‍ക്കാരിന്റെ നിലപാട്. കുട്ടികള് മരിച്ചത് വിവിധ അസുഖങ്ങള് കാരണമാണ്. അല്ലാതെ എല്ലാവരും ഓക്‌സിജന് കിട്ടാതെയല്ലെന്നും സര്‍ക്കാര് അവകാശപ്പെടുന്നു.\n48 മണിക്കൂറിനിടെ ഓക്‌സിജന് സിലിണ്ടര് ലഭ്യതകുറവിനെ തുടര്‍ന്ന് 30 കുട്ടികള് മരിച്ചുവെന്നായിരുന്നു വിവരം. ഇത് ശരിയല്ലെന്നാണ് സര്‍ക്കാര് നിലപാട്.\nഅതേസമയം, ഉത്തര് പ്രദേശ് മുഖ്യമന്ത്രി യോഗി ആദിത്യനാഥിന്റെ മണ്ഡലത്തിലെ ആശുപത്രിയില് 60 ലധികം കുട്ടികള് മരിച്ച സംഭവത്തില് ആഞ്ഞടിച്ച് കൈലാഷ് സത്യാര്‍ഥി രംഗത്തുവന്നു. ഇത് സാധാരണ മരണമോ ദുരന്തമോ അല്ലെന്നും കൂട്ടക്കൊലയാണെന്നും നൊബേല് ജേതാവ് പ്രതികരിച്ചു.\nയോഗി അടുത്തിടെ ആശുപത്രി സന്ദര്‍ശിച്ചിരുന്നെങ്കിലും ബന്ധപ്പെട്ടവര് ഓക്‌സിജന്റെ ദൗര്‍ലഭ്യവും ബന്ധപ്പെട്ട കാര്യങ്ങളും ധരിപ്പിച്ചിരുന്നില്ലെന്ന് യുപി ആരോഗ്യമന്ത്രി സിദ്ധാര്‍ഥ് നാഥ് സിങ് മാധ്യമപ്രവര്‍ത്തകരോട് പറഞ്ഞു. മുഖ്യമന്ത്രിയുടെ അധ്യക്ഷതയില് വിഷയം ചര്‍ച്ച ചെയ്ത ശേഷം മാധ്യമങ്ങളോട് സംസാരിക്കുകയായിരുന്നു മന്ത്രി. വകുപ്പ് സഹമന്ത്രി അഷുതോഷ് ടണ്ടനും ഇക്കാര്യം ആവര്‍ത്തിച്ചു.\nഅന്വേഷണം നടത്തിയ ശേഷം ശക്തമായ നടപടിയുണ്ടാകുമെന്നും മന്ത്രിമാര് പറഞ്ഞു. മന്ത്രിമാരുടെ സംഘവും ഗോരഖ്പൂരിലേക്ക് വരുന്നുണ്ട്. ഇവര് നല്‍കുന്ന റിപ്പോര്‍ട്ട് അനുസരിച്ച് മുഖ്യമന്ത്രി കൂടുതല് നടപടി സ്വീകരിക്കുമെന്ന് റിപ്പോര്‍ട്ടുണ്ട്.\nnarendra modi kailash satyarthi uttar pradesh yogi adityanath കൈലാഷ് സത്യാര്‍ഥി ഉത്തര് പ്രദേശ് യോഗി ആദിത്യനാഥ്\nGorakhpur hospital death: PM office take strict action


പമ്പ-സന്നിധാനം പരമ്പരാഗത പാത ഞായറാഴ്ച പുലര്‍ച്ചെ തുറക്കും പമ്പാ സ്നാനം അനുവദിച്ചു - Sarkardaily : Breaking News | Latest Malayalam News | Latest English News\nശബരിമല തീര്‍ഥാടകര്‍ക്ക് ശനിയാഴ്ച രാവിലെ 11 മുതല് പമ്പാ ത്രിവേണിയിലെ നിശ്ചിത സ്ഥലത്ത് സുരക്ഷിതമായി സ്നാനം ചെയ്യുന്നതിന് അനുമതി നല്‍കിയതായി പത്തനംതിട്ട ജില്ലാ കളക്ടര് ഡോ. ദിവ്യ എസ് അയ്യര് പറഞ്ഞു. ശബരിമല മണ്ഡല മകരവിളക്ക് തീര്‍ഥാടനത്തിനായി നടത്തിയ തയാറെടുപ്പുകളും, മുന്നൊരുക്കങ്ങളും വിലയിരുത്താന് പത്തനംതിട്ട കളക്ടറേറ്റില് ചേര്‍ന്ന അവലോകന യോഗത്തിനു ശേഷം സംസാരിക്കുകയായിരുന്നു കളക്ടര്.\nത്രിവേണി മുതല് നടപ്പാലം വരെയുള്ള 150 മീറ്ററിലും പാലത്തിനു ശേഷമുള്ള 170 മീറ്റര് സ്ഥലത്തുമാണ് സ്നാനം അനുവദിക്കുക. തീര്‍ഥാടകര്‍ക്ക് പ്രവേശിക്കാന് നാല് പ്രവേശന കവാടങ്ങളാണുണ്ടാവുക. ഇവയിലൂടെ മാത്രമേ സ്നാനം അനുവദിക്കുകയുള്ളു. അപകടങ്ങള് ഒഴിവാക്കുന്നതിനായുള്ള എല്ലാ വിധ സുരക്ഷാ ക്രമീകരണങ്ങളും ഒരുക്കിയിട്ടുണ്ട്. ഏതെങ്കിലും പ്രതികൂല സാഹചര്യമുണ്ടായാല് ശബരിമല എഡിഎമ്മിന് സ്നാനം നിര്‍ത്തിവയ്ക്കുവാനുള്ള അധികാരമുണ്ട്.\nപമ്പയില് നിന്നും നീലിമല, അപ്പാച്ചിമേട്, മരക്കൂട്ടം വഴിയുള്ള പരമ്പരാഗത പാത ഞായറാഴ്ച പുലര്‍ച്ചെ രണ്ടു മുതല് തീര്‍ഥാടകര്‍ക്കായി തുറന്നുകൊടുക്കും. പുലര്‍ച്ചെ രണ്ടു മുതല് രാത്രി എട്ടു വരെയാണ് ഇതുവഴി തീര്‍ഥാടകരെ കടത്തിവിടുക. തീര്‍ഥാടകര്‍ക്ക് നീലിമല വഴിയും, സ്വാമി അയ്യപ്പന് റോഡു വഴിയും സന്നിധാനത്തേക്ക് പോകാം. തീര്‍ഥാടകരുടെ ആവശ്യാനുസരണം തീര്‍ഥാടന പാത തെരഞ്ഞെടുക്കാവുന്നതാണ്. പരമ്പരാഗത പാതയില് മരാമത്ത്, ഇലക്ട്രിക്കല് പ്രവര്‍ത്തനങ്ങള് പൂര്‍ത്തിയായി. പാതയില് ഏഴ് എമര്‍ജന്‍സി മെഡിക്കല് സെന്ററുകളും നീലിമല, അപ്പാച്ചിമേട് എന്നിവിടങ്ങളിലായി രണ്ട് കാര്‍ഡിയോളജി സെന്ററുകളും പ്രവര്‍ത്തിക്കും. കുടിവെള്ളത്തിനായി 44 കിയോസ്‌കുകളും, ചുക്കുവെള്ള വിതരണ സംവിധാനവും തയാറാക്കിയിട്ടുണ്ട്. 56 ടോയ്ലറ്റ് യൂണിറ്റുകളും തയാറായി. അയ്യപ്പസേവാസംഘത്തിന്റെ 40 വോളണ്ടിയര്‍മാര് അടങ്ങുന്ന സ്ട്രച്ചര് യൂണിറ്റുകളും സജ്ജമായി.\nതീര്‍ഥാടകര്‍ക്ക് സന്നിധാനത്ത് ശനിയാഴ്ച (11) രാത്രി മുതല് താമസിക്കുന്നതിന് അനുമതി നല്‍കിയിട്ടുണ്ട്. 500 മുറികള് ഇതിനായി കോവിഡ് മാനദണ്ഡപ്രകാരം സജ്ജീകരിച്ചു. പരമാവധി പന്ത്രണ്ട് മണിക്കൂര് വരെ മുറികളില് താമസിക്കാം. മുറികള് ആവശ്യമുള്ളവര്‍ക്ക് സന്നിധാനത്ത് എത്തി ബുക്ക് ചെയ്യാം. തീര്‍ഥാടകര്‍ക്ക് വിരിവയ്ക്കാനുള്ള അനുമതി നിലവില് ഇല്ലെന്നും കളക്ടര് പറഞ്ഞു.\nകോവിഡ് വ്യാപനം കുറഞ്ഞുവരുന്ന സാഹചര്യത്തില് ശബരിമല തീര്‍ഥാടന നിയന്ത്രണങ്ങളില് കൂടുതല് ഇളവുകള് അനുവദിക്കാന് മുഖ്യമന്ത്രിയും ദേവസ്വം മന്ത്രിയും നടത്തിയ ചര്‍ച്ചയില് തീരുമാനമായതിനെ തുടര്‍ന്നാണ് ജില്ലാ ഭരണ കേന്ദ്രത്തിന്റെ നടപടി. ശബരിമല എഡിഎം അര്‍ജുന്‍പാണ്ഡ്യന്, അഡീഷണല് എസ്പി എന്. രാജന്,\nവകുപ്പ് മേധാവികള് തുടങ്ങിയവര് പങ്കെടുത്തു.\nTags: പമ്പ, ശബരിമല, സന്നിധാന